 Marc Menant MEDICINA NE UCIDE Traducere Ioana Săndulescu Un asemenea titlu îmi garantează oprobriul general Ce mizerie şi cartea asta ! Fără să o citească, somităţile mă desfiinţează fără milă Li se alătură şi mulţimea de absolvenţi anesteziaţi de norma academică Opiniile mele sunt lamentabile, tot atât de periculoase ca tezele creaţioniste Sunt etichetat drept „duşman ignorant al progresului", mi se interzice să practic jurnalismul În fine, de ce mă amestec, nu am dreptul să tratez subiectul, nu sunt un specialist înregistrat la departamentul „sănătate" al vreunei redacţii Ei sunt competenţi în virtutea contactelor legate cu crema facultăţilor de medicină Calitatea titularului rubricii se judecă în funcţie de grosimea agendei sale telefonice În orice moment, el trebuie să fie în stare să obţină opinia unei personalităţi pe teme de actualitate, dar atenţie la întrebări ! Impertinenţa este interzisă, marele om trebuie periat cu mare aplicaţie, altfel privilegiul relaţiei directe se duce pe apa Sâmbetei ! În plus, obiectiv vorbind, raţiunea şi decenţa impun o atitudine de smerenie în faţa unor astfel de inteligenţe În realitate, totul îl predispune pe specialist la conivenţă În primul rând parcursul formativ Fie provine din mediul academic, fie a ajuns să fie invitat după mai multe înlocuiri ale titularului, de obicei pe motiv de indisponibilitate Şi într-un caz, şi în celălalt, fie că este medic cu diplomă sau autodidact, comunicatele de piesă ale laboratoarelor farmaceutice au contribuit decisiv la îmbogăţirea cunoştinţelor sale Mijloacele de informare ce propagă zelos mesajul magiştrilor contribuie în felul acesta la sanctificarea verbului universitar Tăcerea este de-a dreptul criminală ! Sănătatea publică impune o mobilizare generală la intervale regulate, cum se întâmplă în fiecare toamnă cu apelurile la vaccinarea antigripală În gura autorităţilor, care insistă asupra riscurilor enorme la care sunt expuşi vârstnicii, acestea sună ca nişte incantaţii ritualice Nu sunt însă decât o mare impostură, după cum arată epidemiologul Lone Simonsen de la National Institute of Health, Bethesda, în numărul revistei Lancet din 25 septembrie 2007 În opinia sa nu există nici o dovadă ştiinţifică a eficacităţii vaccinului la populaţia de peste 65 de ani, în condiţiile în care 65% dintre persoanele din această categorie de vârstă au aderat la ritualul vaccinării începând cu anul 1960 Simonsen confirmă astfel studiul epidemiologic apărut în 2005 în International Archives of Medicine, document care atestă că în intervalul 1980 şi 1990, 76% dintre decesele cauzate de gripă s-au înregistrat în rândul celor cu vârste de peste 70 de ani (din care 55% la categoria de peste 80 de ani), cu o mortalitate în creştere constanţă, deşi tot mai mulţi vârstnici au beneficiat de vaccinare Trebuie spus că statisticile nu includ decesele provocate de pneumoniile bacteriene suprainfectate sau de crizele cardiace cu decompensare, patologii pe care le declanşează gripa Să analizăm acum cercetările doctorului Tom Jefferson (The Cochrane Vaccines Field), care sintetizează 64 de studii internaţionale reprezentând 96 de „sezoane" de gripă Jefferson afirmă cu toată răspunderea că, indiferent de populaţiile studiate şi de criteriile clinice, eficacitatea vaccinului nu depăşeşte 23% Mai grav, la persoanele de peste 65 de ani vaccinurile nu acţionează în nici un fel asupra sindroamelor gripale, pneumopatiilor şi mortalităţii respiratorii Aceste rezultate nu vor fi confirmate, întrucât orice studiu comparativ „dublu orb" între placebo şi vaccin ar primi un veto din partea comitetelor de etică pe motiv că vaccinarea tuturor seniorilor este recomandată cu tărie O fericire pentru fabricanţii vaccinului, care continuă să proclame fără jenă că produsul lor scade cu 50% riscul deceselor în timpul iernii Unii vor detecta aici influenţa marilor laboratoare şi vor profita de situaţie pentru a intona vestitul refren al complotului mondial urzit de forţe obscure care sunt gata de orice malversaţiune dacă le permite să se îndoape cu profituri Teza e demagogică, desigur, frenezia cu care industria farmaceutică urmăreşte să se îmbogăţească nu se discută, dar nu trebuie uitat că sistemul se bazează pe cercetare, iar aceasta îi angajează, după o selecţie drastică, pe candidaţii proveniţi din cele mai exigente instituţii de învăţământ Traseul lor e interminabil, stau aproape zece ani cu nasul în cărţi burduşindu-şi creierii cu secretele fiziologiei, cu toate componentele organismului, până la cele mai mici, plus diverşii reprezentanţi ai faunei liliputane, bacterii şi viruşi cu proastă reputaţie care, totuşi, sunt indispensabili, în mare parte, pentru supravieţuirea noastră Aproape zece ani petrecuţi între băncile facultăţii şi spital, timp în care spiritul lor este strâns în menghină, cioplit şi fasonat pentru a se conforma cu teoria stabilită de marii maeştri Întreaga tinereţe dedicată cunoaşterii, şi asta cu un singur stimulent: perspectiva de a sluji întro bună zi ştiinţa care a scăpat omenirea de calvarul bolilor Este fabuloasă ştiinţa, mulţumită ei scăpăm de soarta tristă a înaintaşilor, indivizi care, scăpaţi prin minune de moarte la naştere, erau deja bătrâni la 30 de ani, la 40 ajungând doar cei mai zdraveni şi mai iubiţi de soartă Natura nu i-a prea cocoloşit pe strămoşii noştri, nici o specie nu pare atât de şubredă, cum să nu te miri de longevitatea unor mamifere precum ţestoasele gigant; elefanţii sau balenele care sunt în plină formă la vârsta mitică de 100 de ani Chiar şi verişoarele noastre, marile primate, stau mai bine cu sănătatea Aceste date elimină definitiv îndoiala din creierul savanţilor convinşi de validitatea teoriei microbilor furioşi Cercetătorii aceştia experimentează tatonând zile, săptămâni, luni, ani în şir, până când descoperă o nouă moleculă ce va genera noi tratamente, medicamente sau vaccinuri Aplauze şi plecăciuni în faţa unei asemenea doze de obstinaţie şi abnegaţie Adevăraţi călugări în halat alb, cuceritori ai cunoaşterii Mari oameni care, cel mai adesea, rămân pe nedrept anonimi şi nu au parte de glorie decât indirect, graţie celor puţini care sunt citaţi în enciclopedii sau, şi mai rar, dau numele unor spitale ori şcoli Tabloul e cum nu se poate mai idilic Iar Academia degeaba tratează cu morgă drept „obscurantist" orice spirit ce îndrăzneşte s-o critice, cifrele copleşitoare, vorbind despre cealaltă morgă, cea a cadavrelor, deteriorează aureola ştiinţei ştiinţelor, posesoare a unor terapii cvasi-miraculoase Sunt incontestabile cifrele furnizate de foarte serioasa reţea a centrelor regionale de supraveghere farmacologică; reţineţi că este vorba de cifre minime În Franţa, în fiecare an, 1 300 000 de persoane sunt spitalizate în sectorul public din cauza efectelor indezirabile ale unui medicament, peste 450 000 dintre acestea fiind în stare gravă Aceste 1 300 000 de cazuri reprezintă 10% dintre pacienţii internaţi în spital Scandalul atinge însă culmile ororii când se face bilanţul deceselor provocate de ingestia unor medicamente: 18 000 pe an ! Fenomenul nu se limitează la Franţa, serviciul englez de sănătate anunţă, la rândul său, că numărul pacienţilor „ucişi pe reţetă" a crescut cu 500 % în zece ani ! Cât despre Organizaţia Mondială a Sănătăţii, aceasta dezvăluie că, în funcţie de ţară, medicamentele se situează între locurile al patrulea şi al şaselea în clasamentul cauzelor mortalităţii Ei bine, da, medicina ne ucide ! Cu toate acestea, venerabila instituţie nu şi-a pierdut nimic din strălucire, graţie unei propagande care îi retrage individului responsabilitatea pentru propria sănătate, îl infantilizează şi-l plasează sub teroarea maladiilor MEDICINA, O CREDINŢĂ Este viscerală teama de boli, manifestare ultimă a unei spiritualităţi ce se regăseşte plină de vigoare la popoarele primitive Pentru membrii acestora, fiecare animal, plantă ori piatră adăposteşte un spirit; prin urmare, omul nu este decât un element ca toate celelalte, cărora li se adaugă sufletele rătăcitoare ale morţilor Maladia, asemenea cataclismelor şi accidentelor, are drept cauză obligatorie ofensa adusă unei entităţi; aceasta, ca să se răzbune, se infiltrează in trupul ultragiatorului Vindecarea nu este, aşadar, o chestiune de tratament, ci una de eliberare, trebuie alungat intrusul, lucru de care sunt capabili doar vestiţii şamani, vrăjitori, tămăduitori, medecine men În transa declanşată în ciuruitul tam-tamurilor, posesorul darurilor ieşite din comun obţine dialogul cu spiritul şi negociază ofrandele reparatorii Refacerea organelor se stimulează cu băuturi şi cataplasme preparate respectând secretele şoptite de spiritele plantelor Sedentarizarea şi cucerirea unor spaţii vaste le-a fost fatală spiritelor În acel moment, lumea s-a împărţit în două: jos, decăzut, redus la stricta materialitate - pământul; sus, eterul stăpânit de o mulţime de zei cu trăsături foarte omeneşti, ambiţioşi, invidioşi, colerici, cheflii, mari amatori de plăceri Nu numai că, asemenea spiritelor detronate, zeii acceptă negoţul cu ofrande, ci, în plus, pretind să fie adulaţi prin sacrificii Dacă le socotesc prea meschine, zbang ! trimit îndată nişte necazuri şi boli Membrii Panteonului sunt atât de numeroşi, încât ceremoniile sângeroase ajung să epuizeze omenirea Supralicitările barbare nu vor înceta decât odată cu Revelaţia şi supunerea faţă de Dumnezeul unic, atotputernic Manifestând o exigenţă absolută, are şi El cultul său Cere să îngenuncheze mulţimea colcăitoare creată după chipul şi înfăţişarea sa Nedemnă de o ascendenţă atât de nobilă, mulţimea aceasta îşi exprimă cam anemic pioşenia Ca s-o forţeze să se plece, Tatăl se resemnează s-o biciuiască trimiţându-i tot felul de suferinţe Totuşi, plin de milostenie, El conferă întregii curţi a Empireului (îngeri, sfinte, sfinţi) puteri de vindecare specifice Prin intermediul acestor personaje întreprinde chiar minuni autentice Câtă bunătate ! Făgăduinţa protecţiei supreme va îndemna roiul ecleziastic cuprins de febra prozelitismului să fanatizeze Occidentul în câteva secole Vindecările se produceau după toanele Domnului Aspectul discreţionar al favorii aduce fervoarea la paroxism, nimic nu se mai face fără raportare la Domnul Nu mai trebuie să comiţi un păcat ca să primeşti o sancţiune, e suficient să fii oarecum neglijent în cuvioşie ca să-ţi atragi pedeapsa divină Ghinionul e combătut cu demonstraţii de credinţă, viaţa de zi cu zi este punctată de semnul crucii De la gloata la principi, toţi cerşesc speranţă Regele face parte şi el dintre milogi Domneşte prosternat deşi, începând cu anul 496 şi Clovis, este reprezentantul Atotputernicului În acel an, la Tolbiac, la sud de Koln, căpetenia francă se luptă cu alamanii La prânz, situaţia e disperată, Clovis se gândeşte la Clotilde, soţia sa, femeie foarte credincioasă, şi se prăbuşeşte în genunchi, urlând către Ceruri: „Dumnezeu al Clotildei, dacă mă auzi, dă-mi victoria, promit să trec la religia ta !" S-a ţinut de cuvânt la Reims, pe 25 decembrie 496 (dată contestabilă în opinia anumitor istorici) Culme a extazului, ralierea la Domnul îi permitea să tânjească la sufletele galilor sortite pierzaniei din cauza idolatriei Mulţumită lui Clovis, siturile păgâne aveau să dispară pentru totdeauna, îngropate la temelia bisericilor Gata cu riturile profane şi toate decoraţiunile de operetă - pandantive, coliere şi amulete ! Se întrevedea o perspectivă radioasă ce merita o mână de ajutor Când Clovis se pregătea să i se înfăţişeze lui Remi, arhiepiscopul de Reims, abracadabra, din cer s-a pogorât un porumbel ce ţinea în cioc o sticluţă cu ulei, cadou din partea Atotputernicului Remi va unge cu acest lichid, „Sfântul Mir", fruntea, pieptul şi axilele convertitului şi va pecetlui astfel legătura directă dintre împărăţia cerului şi cea a pământului Pecetea divină îi va sfinţi pe toţi noii suverani până la Ludovic al XVI-lea Sticluţa, „miraculos" menţinută plină în decursul secolelor, va fi spartă în 1793, când nişte sans-culottes mâncători de preoţi au azvârlit-o asupra statuii lui Ludovic al XV-lea Păcat, căci preţiosul ei conţinut le fusese de ajutor sărmanilor încă de pe vremea lui Robert al II-lea cel Pios După încoronare, acesta a vindecat printr-o simplă atingere leziunile purulente ce acopereau gâturile săracilor prosternaţi în faţa sa Aceste răni, numite „scrofule", erau provocate de o formă de tuberculoză Toţi suveranii au moştenit acest dar al taumaturgiei care nu se manifesta decât o dată, imediat după ungerea monarhului Călăuzirea divină nu asigura luarea unor decizii luminate şi nici rezistenţa la ispitele prezentate de Infama Creatură Dacă Diavolul îl poate corupe pe monarh, are şanse încă şi mai mari cu supuşii acestuia, societatea lăsându-se, în marea sa majoritate, în voia desfrâului, avariţiei şi josniciilor invidie, răzbunare, trădare Sinistra decădere conduce omenirea direct spre hău E o fatalitate intolerabilă pentru Părintele Ceresc: nu şi-a jertfit fiul degeaba, astfel că, pentru a smulge sufletele din mizerie, El recurge la o pedeapsă cumplită Ne aflăm în Crimeea anului 1347, portul Theodosia este asediat de războinicii tătari Dumnezeu îi îmbolnăveşte de ciumă pe câţiva dintre atacatori Căpetenia lor, de o cruzime plină de cinism, ordonă ca primele cadavre să fie recuperate şi catapultate asupra oraşului pe post de ghiulele Câţiva negustori italieni scapă de măcel şi se refugiază la bordul corăbiilor lor Purtători ai ororii în stadiu de incubaţie, ei debarcă la Marsilia în noiembrie 1347 Iată acum teroarea dezlănţuită ! În câteva luni, întreaga ţară este lovită Victimele, cuprinse de febră şi frisoane, cu buboaie mari uneori cât nişte mere şi pielea înnegrită, se zvârcolesc de durere, scuipă sânge Moartea îi seceră după trei-patru zile de agonie A treia parte din populaţie se stinge din viaţă ! În unele regiuni, proporţia e de două treimi, Lyon va număra 5 000 de morţi Parisul - 80 000 Hecatomba este alimentată de panica orăşenilor Refugiaţi la ţară, aceştia îi molipsesc pe ţărani Nimeni nu mai munceşte, fiecare îşi economiseşte energia pentru a o cheltui în fervoarea mistică Se fac auzite mai multe rugăciuni ca oricând Numai Domnul poate opri Apocalipsa şi, pentru a-1 îndupleca, nimic nu este mai potrivit decât o procesiune Plimbarea cu paşi mici în urma statuii lui Christos pe cruce a devenit o adevărată manie N-a fost nevoie de ciumă ca bătăile de toacă să-i cheme pe credincioşi la ordine Orice poate fi un pretext pentru a recita în cor Tatăl Nostru: o secetă, o inundaţie, semănatul, secerişul, ding, ding, dong, de la vlădică la opincă, toţi la pas cu preotul în frunte, iac-aşa, în turmă, o dată la trei zile Este funestă îmbulzeala În jegul hainelor, puricii întind o ambuscadă La cea mai mică atingere, acrobaţii liliputani sar de pe un ins pe altul oferindu-şi un ospăţ fără sfârşit Această frenezie a dătătorilor de mâncărime îi dă ciumei un ajutor nesperat: la fiecare înţepătură, puricii regurgitează virusul luat de la şobolani Furia incantaţiilor n-a avut nici un efect; ar trebui, prin urmare, să-i îndepărteze pe oameni de Bunul Dumnezeu Puterile lui nu-s decât nişte baliverne ! Dimpotrivă, pe măsură ce gropile comune nu mai pot cuprinde leşurile, supravieţuitorii se socotesc aleşi de către Domnul Această candoare mistică este de înţeles dacă se studiază epidemiile repertoriate Toate, după un punct culminant monstruos, s-au stins de o manieră misterioasă În secolul al XVII-lea, Carl Gauss, fizician şi matematician german, a descris fenomenul cu ajutorul curbei în formă de clopot care-i poartă numele Prin analogie, se poate afirma că, după cinci secole de apogeu, teroarea, sub auspiciile divinităţii, intră în declin odată cu Renaşterea Cercurile restrânse de învăţaţi resping supunerea faţă de obscurantism şi superstiţii, atitudine revoltătoare ce sufocă inteligenţa Religia este prima vizată de nemulţumirile iconoclaste Deşi destituit, Dumnezeu nu este încă mort, va mai trece o vreme până când Nietzsche să îndrăznească deicidul, dar în zorii veacului Luminilor, El este expediat la marginile universului, deposedat de funcţiunile de bricoleur genial, inventator, creator, realizator al lumii şi al legilor ce o guvernează Le revine oamenilor sarcina de a descoperi legile şi de a le aplica în propriul avantaj Ambiţia va duce în scurt timp la dezvoltarea ştiinţelor Minţile zbârnâie de idei La petreceri se colportează veşti despre ultimele descoperiri şi invenţii Forfoteala nemaivăzută care vesteşte dominaţia totală a omului asupra naturii Savanţilor nu li se pare nimic imposibil în fizică şi chimie, ei reduc materia la un joc de formule şi ecuaţii Medicina însă rămâne departe de fenomenala prosperitate intelectuală şi foloseşte în continuare metodele domnului Purgon: clistire, lăsări de sânge, spălături O letargie care afectează în primul rând crema societăţii, căci oamenii de rând îşi dreg sănătatea făcând apel la tămăduitori, magnetizori, vraci şi chiar vrăjitori Descrierea aceasta ne aduce imediat în minte refrenul îmbătrânirii precoce şi al asigurării de viaţă încheiate cel mai târziu la 40 de ani Ajunge cât ne bat la cap autorităţile şi mijloacele de informare cu prostia asta, a sosit momentul să le arătăm că nu ne-am născut ieri În primul rând, până în secolul al XVI-lea, păstrarea actelor de naştere şi de deces depindea exclusiv de fantezia preotului Extrasele de stare civilă au apărut la Villers-Cotterets abia pe 10 august 1539, când s-a publicat vestitul ordin al lui Francisc I Textul declară franceza limbă a puterii regale, în detrimentul latinei, şi îi obligă pe enoriaşi să înregistreze botezurile şi înmormântările Prin urmare, pasionaţii de genealogie nu deţin informaţii în cantitate apreciabilă decât începând cu strămoşii lor din veacul al XVI-lea Să frunzărim dosarele la întâmplare, în căutarea unor personalităţi care au depăşit cu vioiciune pragul de 70 de ani Lista, în ordine alfabetică, e departe de a fi exhaustivă Boileau 75 de ani, Chateaubriand 80, Clemenceau 88, Colette 81, La Fontaine 74, Goethe 82, Ninon de Lenclos 84, Auguste Renoir 78, Juliette Recamier 73, Rodin 77, Talleyrand 84, Tolstoi 82, Vauban 74 şi Fontenelle, pe numele de botez Bernard, nepot al lui Corneille, scriitor-filozof care, dacă mai trăia o lună, împlinea 100 de ani ! La această listă prestigioasă îl voi adăuga, în numele oamenilor de rând, pe bunicul meu, Adrian La baza scării sociale, Tataia, din neam de muncitori agricoli, s-a născut în 1884 şi s-a stins în 1967, trăind 83 de ani într-o sănătate înfloritoare, fără să consulte vreodată un medic Bătrân falnic, înalt de un metru şaptezeci şi şase, cu spinarea neîncovoiată în pofida anilor, nu i-a descoperit pe practicienii artei medicale decât după o hemoragie internă subită care 1-a făcut să se prăbuşească într-o dimineaţă în pivniţă, pe când umplea o găleată cu cărbune pentru sobă El , care n-a luat niciodată vreo doctorie, nici măcar o aspirină, s-a trezit, după operaţie, îndopat cu o sumedenie de pilule multicolore care i-au prelungit letargia trei săptămâni Până la această experienţă zadarnică, singurul remediu folosit de el fusese o cană de ceai de-al abatelui Soury, seara la culcare Şi totuşi Adrien al meu n-a avut o viaţă de huzur, la 12 ani a început să muncească, se trezea la 4 şi jumătate şi mergea pe jos doisprezece kilometri până la zidarul pe lângă care ucenicea Robotea toată ziua, cu o scurtă pauză la prânz, cât să-şi păcălească stomacul cu tocana călâie din sufertaş Apoi alţi doisprezece kilometri înapoi acasă, după care îi dădea o mână de ajutor tatălui la fermă şi, la sfârşit, făcea un ocol pe la fântână, aducându-şi apă pentru spălatul rapid de seară la chiuveta din bucătărie Avea programul ăsta şapte zile din şapte, fără vacanţe până în 1936 şi fără salutarele concedii plătite Băieţii din uzine s-au luptat pentru drepturile acestea şi le-au obţinut Pentru ceilalţi, de la micile ateliere, regula era „mergi înainte sau crapă " Meşteşugarul nu tolerează nici cel mai mic semn de nesupunere Cârcotaşii sunt daţi afară pe loc Un comunist împuţit Afară ! Să nu văd nici un bolşevic pe şantier ! Adrien nu riscă sancţiunea radicală, căreia i se adaugă ştampila roşie din cartea de muncă, îşi face treaba cuminte, nu din laşitate şi teama de şomaj, ci pentru că meseria îi este dragă Îi place puzzle-ul de cărămizi îndreptat cu firul de plumb şi cu nivela, se simte ca un acrobat pe schele O singură paranteză în rutina sa profesională: marele măcel din 1914, căruia i-a supravieţuit ca un şobolan Vederea tuturor camarazilor morţi în jurul său îl paralizează; ca să nu se transforme într-un rând suplimentar pe monumentul închinat morţilor de la Saint-Cyr-sous-Dourdan, orăşelul său natal, Adrien îndrăzneşte să se revolte Cu viclenie, îşi asigură demobilizarea mutilându-şi pe ascuns piciorul Soldatul clasa a II-a Adrien Menant nu se va lăuda niciodată cu această escrocherie Mulţumită ei va scăpa însă de carnagiul care a debusolat statisticile privind speranţa medie de viaţă, degringoladă amplificată de epidemia de gripă spaniolă care, ca toate epidemiile, s-a oprit de la sine Unii mormăie: „Nu ne pasă nici cât negru sub unghie de bunicu-său şi de digresiunile lui istorice ! " Să treacă la fapte ! Să ne explice cum e cu medicina, că aşa a promis ! Foarte bine, dar, fără o succintă punere în perspectivă, afirmaţiile mele n-ar fi decât un rechizitoriu simplist, o caricatură lipsită de substanţă De aceea, înainte de a-mi începe demonstraţia referitoare la erezia medicală, ţin să-mi dezvolt argumentaţia despre longevitatea strămoşilor prezentând câteva elemente complementare Departe de a constitui o formă de exhibiţionism familial, evocarea bunicului meu rezumă condiţiile sinistre în care trăia majoritatea populaţiei: de la puştii înrobiţi şi trimişi încă de la 5 ani cu vacile la păscut până la cei care abia supravieţuiesc muncind de azi pe mâine Epoca industrială amplifică ororile De la cinci ani se merge în mină sau la uzină, douăsprezece paisprezece ore pe zi fără vreo protecţie, cu plămânii plini de praf, acizi ori efluviile toxice emanate de maşinării Nici fetiţele n-o duc mai bine Pentru ele sunt ţesătoriile sau, în general, curăţenia în casele bogătaşilor, de la 6 dimineaţa la 9 seara, chiar mai târziu în zilele de primire Îşi frâng spinarea încă de la zece ani, tot cărând rufe la râu şi spălându-le în genunchi Şi iarna, şi vara, cu mânecile suflecate, săpunesc, perie şi freacă ţesăturile pentru a înlătura petele cu origini uşor de identificat Scursoarea naţiunii o duce mai rău decât animalele de povară, e înghesuită prin podurile caselor, prin magherniţe ori clădiri insalubre Cocioabele lor nu-s cu nimic mai bune ca nişte cocini În saltele se ascunde o adevărată junglă: gândaci, purici, păduchi, ploşniţe De-abia ce te-ai întins, că toate se năpustesc peste tine ! Şi nu e nici apă, nici electricitate Pe străduţele înguste, nasul e torturat de duhorile emanate de gunoaie şi apele reziduale, gazde ideale pentru asasinii speciei umane, microbi, virusuri şi bacterii Aşa se urzeşte o dramă mai spectaculoasă decât dispariţia dinozaurilor: eradicarea speciei atât de dragă Domnului ! Şi totuşi nu bolile sunt cele care-i seceră pe oameni Două studii realizate în epoca respectivă de doctorii Villerme la Lyon şi Grippin la Nantes arată că 50% dintre muncitori sunt reformaţi din cauza deficienţelor fizice şi majoritatea ajung la groapă la cel mult 30 de ani În acelaşi timp, burghezii rotofei torc de plăcere văzând profiturile câştigate la bursă şi nu se duc ad patres decât pe la 70 de ani, măcinaţi de maladiile provocate de cotidienele mese copioase indispensabile reuşitei afacerilor Îmbogăţirea este civică, nu-i nici o ruşine, dimpotrivă, merită Legiunea de onoare pentru aplicarea strictă a indicaţiei guvernamentale, „Îmbogăţiţi-vă !” Preceptul îi aparţine lui Francois Guizot, ministru, fost preşedinte al Consiliului de Miniştri şi, împreună cu Adolphe Thiers, unul dintre principalii instigatori ai înscăunării Iui LouisPhilippe după Les Trois Glorieuses din 27, 28 şi 29 iulie 1830 Să ne oprim un pic la această explozie de furie populară spontană, fitilul revoluţiei: publicarea decretelor prin care Charles al X-lea proclama dizolvarea Camerei, controlul total asupra presei şi limitarea dreptului de vot la proprietarii funciari Intolerabil, infam, „Jos Bourbonii !" Strigătul a ţâşnit de la ferestrele locuinţelor, a fost reluat de muncitorii din ateliere şi apoi de trecători; nemulţumirea se amplifica, se transformă în ură, unii smulg deja pietre din pavaj, alţii fac rost de mobile, de grinzi, tot ce poate arde Baricadele apar atât de repede încât par că se ridică gata fabricate din măruntaiele drumurilor; ele încetinesc galopul celor care se reped în armurării intonând „Aux armes, citoyens !" Revolta constituie o tradiţie ! Momentele de încingere a spiritelor populaţiei jalonează istoria Nu trec zece ani fără ca nişte amărâţi să nu-şi umfle piepturile sfidător în faţa soldaţilor gata să tragă în el Aş putea să vă povestesc despre nenumărate măceluri de acest fel Napoleon al III-lea a crezut că va pune capăt pentru totdeauna acestui ciclu graţie lucrărilor de înfrumuseţare a capitalei realizate de Haussmann, însă nu a reuşit să împiedice Comuna din 1870 Toate aceste cutremure sociale nu trebuie trecute cu vederea când se discută despre longevitate În plus, la legiunile de morţi trebuie adăugaţi cei din 1789, victimele războaielor religioase, ale masacrelor din conflictele de succesiune, cum a fost Fronda Mai sunt şi toţi tinerii jertfiţi pentru nobila cauză naţională; nu doar Napoleon a cosit forţele vitale ale ţării, l-au precedat atâţia regi care, chinuiţi de pofta de cucerire, îşi trimiteau oamenii să ia cu arcanul ţăranii în floarea vârstei Pentru a evalua corect efectul demografic al acestor vărsări de sânge, aflaţi că în 1709 Ludovic al XTV-lea, învins simultan pe trei fronturi, în Spania, nordul Franţei şi Italia, a cerut ca pe 12 iunie să se citească în biserici un apel prin care, în numele Domnului, le ordona bărbaţilor între 20 şi 40 de ani să se înroleze După sosirea întăririlor, 70 000 de francezi combat, la Malpaquet, în Nord, o coaliţie anglo-austriacă de 130 000 de soldaţi Într-o singură zi îşi pierd viaţa 10 000 de francezi şi 30 000 de inamici ! Această evocare a apocalipselor războinice nu ia în calcul decesele premature; câmpurile private de mână de lucru dau recolte foarte slabe, ceea ce se traduce prin penurie şi foamete ale căror prime victime sunt bătrânii, femeile şi copii, mai ales sugarii Mortalitatea infantilă este amplificată de o igienă deplorabilă cauzată de insalubritatea şi degradarea spaţiilor de locuit Un student la medicină maghiar, Philippe Ignace Semmelweis, a intuit, pe la 1840, existenţa unei legături cauzale între murdărie şi infecţii El a inventat asepsia şi a vrut s-o impună în spitalul în care era rezident „O inepţie", a strigat zeflemitor profesorul Johann Klein, care-1 număra pe Semmelweis printre studenţii săi; împreună cu colegii acestuia, a pufnit în râs când, după o autopsie, Semmelweis n-a respectat, ca ei, protocolul în vigoare, mulţumindu-se să-şi frece energic mâinile cu săpun, ci s-a apucat săşi cureţe sistematic palmele, degetele şi falangele cu clorură de var Un maniac ! Un ţicnit ! Nici nu ştiau câtă dreptate aveau, după ani de zile de predicat în zadar această teorie revoluţionară, Semmelweis a sfârşit nebun! Nu încape însă nici o îndoială, mortalitatea pacienţilor operaţi de tânărul doctor Semmelweis scade la 1,2%, în timp ce la confraţi atinge valoarea de 18% Un asemenea bilanţ clinic este indiscutabil, Semmelweis a descoperit o practică vitală, asepsia, pe care are datoria s-o impună Neputând să-i atragă de partea sa pe profesorul Klein şi pe colegii de facultate, trimite scrisori după scrisori tuturor somităţilor academice din Europa Ce distracţie le procura această frenezie epistolară cu care se destindeau după lucrările serioase prezentate la colocvii ! Bătaia de joc generală nu constituie o simplă umilinţă pentru Semmelweis: neputinţa de a convinge îl face să se închidă în sine, iar starea lui se degradează rapid, mergând de la solilocvii aiuritoare până la halucinaţii Cursurile sale, deja cu foarte puţini participanţi, se transformă în spectacole ale demenţei, dar, înainte ca nebunia să-1 cuprindă în totalitate, soarta, printrun capriciu provocator, profită de autopsia unei femei moarte de febră puerperală ca să-1 împingă la comiterea unei stângăcii Scalpelul alunecă, îl zgârie pe mână, iar prozelitul dispreţuit al asepsiei moare în câteva zile din cauza infecţiei contractate Ţineţi-1 minte pe Philippe Ignace Semmelweis, el a rămas în umbră deşi teoria sa a cunoscut un succes colosal Recunoştinţa postumă nu e pentru el, gloria universală li se cuvine altora ! Nedreptăţit în istorie nu a fost însă doar el, ci toţi precursorii Teoriile consacrate structurează spiritele Ele stau la baza raţionamentelor ce guvernează societatea Ele domină anii de studiu şi învăţarea şi aplicarea lor dau dreptul la diplome, distincţii şi onoruri Nu e de mirare că mandarinul favorizează certitudinea şi se închide în faţa criticilor, căci, dacă se întâmplă ca teoria ce l-a urcat pe piedestal să fie răsturnată, el se va prăbuşi pe fundalul remarcilor sarcastice rostite de foştii admiratori mânaţi de invidia răzbunătoare Punctul slab al sistemului este teama de degringoladă; aceasta suprimă îndoiala, atitudine fundamentală în orice ştiinţă Aşa se întâmplă ca teoria să se prezinte drept dogmă Pe vremea lui Semmelweis domnea conceptul de „spontaneitate a maladiilor" inventat de Galien la finele Antichităţii Potrivit acestuia, boala are drept cauză dezechilibrul umorilor interne Gândirea dominantă nu exclude, totuşi, unele divergenţe profunde Astfel, John Brown (1735-1788), medic scoţian, postulează că dezechilibrul este provocat de o lipsă de umoare ce poate fi remediată cu întăritoare, pe când Francois Broussais (1772-1838), profesor la Val-de-Grâce, estimează, dimpotrivă, că este vorba de un exces care poate fi diminuat numai printr-o lăsare de sânge cu lipitori Teoria i-a fost fatală lui Casimir Perier: prim-ministrul lui Charles al X-lea a murit din cauza tratamentului după ce s-a îmbolnăvit de holeră în cursul epidemiei din 1832 Faptul că Semmelweis este ţinta dispreţului general se explică în primul rând prin aceea că principiul său de igienă condamnă compresele din câlţi puse direct pe rană, pe atunci - singurul remediu pentru plăgile purulente În spitale, bandajele erau făcute din vechile cearşafuri mizere depozitate în sălile comune, cel mai adesea lângă latrine Această metodă încântătoare s-ar fi putut solda cu un genocid, or un sfert, ba chiar o treime dintre pacienţi se vindecau ! Putregaiul pe post de leac va cunoaşte o glorie ce supravieţuieşte şi în zilele noastre graţie lui Edward Jenner, medic englez născut în 1749 în târguşorul Berkeley După studii de medicină la Londra, Jenner se întoarce la ţară şi îşi deschide un cabinet Practica îi impune să meargă de la o fermă la alta pentru a oferi consultaţii la domiciliu Oamenii se înclină respectuos în faţa învăţatului şi îi strâng mâna În acest mod, Jenner observă pe degetele şi palmele multora dintre cei care mulg vacile pustule asemănătoare semnelor pe care le lasă pe ugere vaccina, o maladie benignă a bovinelor O dată cu trecerea timpului, îşi dă seama că ţăranii afectaţi de acea patologie dezgustătoare nu contractau variola, acest flagel adus de cruciaţi care, după toate probabilităţile, îşi avea originea în China Jenner ştie că acolo, încă din secolul al VII-lea, când izbucnea o epidemie oamenii îi cereau protecţie şi miracole zeului Yuo-hoa-long; mai important însă, celor sănătoşi li se inocula puroi prelevat de la indivizii ce sufereau de o formă uşoară a bolii În pofida rezultatelor aleatorii, uneori având loc chiar o amplificare a epidemiei, metoda s-a răspândit în India şi Orientul Mijlociu Pentru Jenner nu încape nici o îndoială, aceasta este calea de urmat, după cum o sugerează absenţa contagiunii cu variolă la ţăranii care contractaseră vaccina Îi vorbeşte despre convingerile sale profesorului Hunter, unul dintre foştii săi dascăli, care îl încurajează să-şi asculte intuiţia, dar îi recomandă multă prudenţă „Experimentaţi, daţi dovadă de răbdare şi precizie " Jenner urmează exemplar sfaturile maestrului: va aştepta douăzeci de ani până să treacă la fapte, douăzeci de ani până să pună la punct protocolul operatoriu, douăzeci de ani până să găsească un caz indiscutabil care să justifice aplicarea acestei metode riscante Oportunitatea se va ivi pe 14 mai 1796 în persoana unui băieţel de 8 ani, James Philipps Jenner îi inoculează puroiul prelevat de la o tânără mulgătoare ce purta semnele vaccinei După şase săptămâni repetă operaţiunea cu o formă atenuată de variolă După această reuşită a vaccinat 300 de persoane; conform datelor înregistrate de medic şi publicate ulterior într-o carte, toate au scăpat de contagiune Jenner este admirat de întreaga lume, ridicat în slăvi ca un erou: învinsese flagelul ucigaş care lovea fără osebire, de la pălmaşi până la monarhi Printre victimele lui se număraseră Petru al II-lea al Rusiei, Ludovic al XV-lea şi Ludovic I al Spaniei, iar regina Elisabeta I i-a supravieţuit printr-o minune Ar trebui, ca toata lumea, să mă bucur, să-1 laud fără rezerve pe acest mare om, mai ales că în 1980 Organizaţia Mondială a Sănătăţii a declarat că maladia a fost eradicată datorită campaniilor de vaccinare Ei bine, nu, vă rog să mă iertaţi, dar dovezile aparente nu-mi păcălesc spiritul rebel, am dreptul să manifest suspiciune faţă de această reuşită prodigioasă neumbrită de vreun eşec: mi se pare un fapt la fel de puţin credibil ca proclamarea rezultatelor unor alegeri cu 100 % voturi pentru un candidat Chiar şi fizica şi chimia, ştiinţe exacte, cunosc uneori incidente, chiar dacă aplicarea strictă şi riguroasă a legilor lor garantează, în teorie, o reproductibilitate perfectă a fenomenelor Actul medical, pe de altă parte, nu are baze atât de solide, nu e guvernat de nici o ecuaţie, ceea ce, inevitabil, antrenează unele rezultate sub aşteptări Atenţie, nu-l acuz pe Jenner de măsluirea datelor ! Era un umanist recunoscut şi probitatea sa pare inatacabilă, dar un medic de ţară din epoca respectivă, din cauza distanţelor mari pe care le avea de parcurs, îşi putea urmări pacienţii cu o acurateţe destul de scăzută, astfel că e posibil să nu fi avut ştiinţă de unele complicaţii şi, în ipoteza unei observări tardive a efectelor secundare, să nu le fi diagnosticat ca atare Pure elucubraţii, mormăie unii cu mânie Digresiunea mea nu e nici onestă, nici serioasă În opinia lor, chiar dacă vor fi apărut câteva probleme în urma vaccinării, nu a fost nimic grav, altfel s-ar fi dus vestea; prin urmare, nu e de reţinut decât o informaţie indubitabilă, eradicarea variolei proclamată de către Organizaţia Mondială a Sănătăţii! Ei bine, aflaţi că anunţul acesta sforăitor nu împiedică instituţia să claseze vaccinul variolic în categoria celor cu riscuri foarte mari şi să prezinte lista edificatoare a reacţiilor adverse: febră, cefalee, vomă, ameţeală, simptome de meningită, comă, inflamare a creierului, confuzie, amnezie Unii subiecţi se aleg cu sechele pe viaţă, leziuni cerebrale sau paralizii uşoare Un studiu întocmit în Statele Unite de National Center for Infection Disease arată că, dintre 680 de adulţi vaccinaţi, peste jumătate suferiseră de cefalee, dureri musculare şi generale, febră şi senzaţie de greaţă Să amintim şi de raportul realizat de Center for Disease Control and Prevention (şi prezentat în New York Times în 2003) conform căruia vaccinaţii ar fi dezvoltat patologii cardiace, inflamaţii, angine sau infarct după 6 - 27 zile de la vaccinare, trei dintre ei pierzându-şi viaţa Avem, aşadar, suficiente motive pentru a deschide dosarul sacrosanctelor vaccinări-panaceu Nu se pune problema să tratăm acest subiect fără a-î evoca pe Pasteur, geniul proclamat, cel pe care posteritatea l-a ridicat în slăvi uitând de Jenner, Pasteur, eroul care a învins boala ce stârneşte spaima prin simplul ei nume: turbarea ! Pasteur, bărbatul care a revoluţionat medicina, a propulsat-o pe firmamentul progresului DERIVA MEDICALĂ Pasteur mai are de aşteptat; căzut victimă unui ocol scriitoricesc, subiectul său va fi tratat abia în capitolul următor O carte ca aceasta obligă la conivenţă Mi se întâmplă un lucru bizar, dar perfect integrat în tema discutată De câteva zile reprizele cotidiene de scris mă pun în contact cu mizeria: am vorbit despre compresele din câlţi, despre puroiul inoculat de Jenner, stiloul meu (ei bine, da, sunt de modă veche, nu folosesc computerul) a împroşcat pe hârtie diverse cuvinte dezgustătoare, pustule, prurit şi alte simptome ale bolilor de piele - iată că, dintr-odată, sunt cuprins de mâncărimi din cap până-n picioare şi am pielea roşie ca un rac Coincidenţa este prea tulburătoare şi caraghioasă ca să nu merite o discuţie imediată Această paranteză oferă posibilitatea de a reflecta pe seama relaţiei cauzale dintre psihic şi patologie, legătură care, în opinia mea, este determinantă, deşi medicina alopată o neglijează, dacă nu cumva o ignoră complet Având la bază o viziune mecanicistă, medicina oferă ca răspuns, la fiecare diagnostic, una sau mai multe molecule, medicamente elaborate in vitro, metodă care, prin esenţă, exclude rolul factorului psihic în cadrul tratamentului Este aberantă această negare a influenţei gândirii asupra materiei, fenomen care, în mod paradoxal, serveşte de referinţă, sub denumire de placebo, pentru toate experimentele clinice Voi reveni asupra placeboului, pe care l-am putea boteza „declanşatorul iraţional al vindecării"; să amintim doar că oamenii de ştiinţa constată apariţia acestui efect atunci când o moleculă neutră lipsită de orice putere activă, îi este administrată unui pacient pe post de medicament real, iar tratamentul dă rezultate Neluarea în seamă a psihicului este unul dintre principalele defecte ale sistemului, deşi experimentele desfăşurate în secolul al XIX-lea de profesorul Charcot la spitalul Salpetriere confirmate de observaţiile lui Freud, atestă că inconştientul se manifestă în cele mai diverse patologii, inclusiv în cele invalidante, cum ar fi paraliziile parţiale sau totale, orbirea, surditatea Dispreţul afişat de corpul medical pentru acest fenomen este cu atât mai puţin pardonabil cu cât unii doctori moştenesc simptomele bolnavilor pe carei studiază De altfel, toată lumea are de-a face la un moment dat cu molipsirea prin identificare; aşa se întâmplă, de pildă, când persoana de alături începe să se scarpine energic, inducându-ne un puseu subit de prurit Prin analogie, sunt pe deplin îndreptăţit să pun mâncărimea irepresibilă care mă îndepărtează de Pasteur pe seama redactării capitolului precedent Dacă vreau însă ca această carte să constituie o reflecţie autentică şi onestă pe tema sănătăţii, trebuie să investighez mai profund eventuala cauză psihologică a patologiei care-mi chinuieşte pielea Aici este locul să vă mărturisesc în ce vârtej mi-au fost prinse gândurile din clipa când m-am apucat de pamfletul de faţă La început eram cât se poate de hotărât, socotind că atacarea ştiinţei venerate era o evidenţă, o necesitate ce avea la bază ani de observare a unor cazuri personale ca acelea pe care le cunoaştem cu toţii, un munte de mărturii din partea prietenilor, dar şi o perioadă îndelungată în care, la emisiunile mele de radio, întâlnisem o sumedenie de foşti adepţi înflăcăraţi ai medicinei alopate care acum nu mai voiau să mai audă de ea Panaceul moleculelor i-a nenorocit cu efectele lui secundare Cei dezamăgiţi de alopatie manifestă o virulenţă fanatică la adresa medicilor, îi fac şarlatani, îi preferă în locul lor pe practicanţii metodelor holiste, cum îşi spun ei, noii zei; bieţii oameni îi idolatrizează, nu tresar nici măcar când află că un asemenea vindecător face apel la astrologie pentru a stabili ce predispoziţie are subiectul pentru contractarea anumitor maladii Această erezie, această credinţă oarbă îmi tulbură nopţile de când m-am apucat să concep cartea de faţă Aici se adaugă reacţiile jurnaliştilor cărora le-am vorbit despre proiectul meu Cei mai mulţi îmi răspund fără să stea pe gânduri: „Ai înnebunit ! Nu poţi condamna progresul ! sau „Doar n-o să negi binefacerile vaccinurilor !" N-am timp să-mi articulez apărarea, mi-au întors deja spatele, sunt plasat în categoria obscurantiştilor, vinovat de propagandă în favoarea sectelor, eu, libertarianul, libertinul, susţinătorul neabătut al laicităţii, propovăduitorul Iluminismului, eu, care aş vrea să se interzică toate simbolurile religioase din spaţiul public ! Cartea mea să fie arma unei credinţe ? Asta chiar că mă deranjează teribil Mi se urcă sângele la cap Ideea renunţării apare în mod firesc Atacul meu e de nesusţinut, distruge speranţa multor bolnavi, slujeşte cauza unor iluminaţi periculoşi Pe de altă parte, ralierea la gândirea dominantă, deşi liniştitoare, n-ar fi altceva decât o dovada de laşitate În orice caz, escroci nu se găsesc doar printre practicanţii terapiilor paralele, Facultatea de Medicină colcăie de ticăloşi, în ciuda numărului limitat de locuri la admitere Oile negre nu-s uşor de depistat, căci ştiinţa aceasta se bucură de o asemenea respectabilitate încât reprezentanţii săi îşi folosesc diplomele pe post de scuturi şi nu pot fi atinşi Trebuie ca gafele lor să fie gogonate pentru ca presa să le prezinte pe prima pagină Unele afaceri sunt de domeniul penalului, aşadar imposibil de ascuns; să ne amintim de sângele contaminat cu HIV, hormonii de creştere, hepatita B Acestor infracţiuni cu ramificaţii până în mediul politic li se adaugă potlogăriile ordinare De pildă, la clinica sportivă de la Paris sute de pacienţi au fost schilodiţi în diverse grade de o „bandă de monştri care lucrau pe bandă rulantă", după cum s-a exprimat la proces şeful secţiei de reumatologie de la spitalul Bichat, profesorul Marcel Francis Kahn „Am avut sub observaţie o serie de foşti pacienţi de-ai lor care n-ar fi trebuit operaţi niciodată " Iar avocatul victimelor observa: „Bolnavii au avut parte doar de minciuni, au fost trataţi sistematic cu dispreţ, unul dintre apărătorii acuzaţilor aducea drept argument un concurs de împrejurări nefericite", concurs de împrejurări care, trebuie să precizăm, s-a extins pe o perioada de aproape zece ani Alt habarnist al actului chirurgical, doctorul Gilles Colnet, a fost condamnat în martie 2007 la trei ani de închisoare cu executare şi interzicerea definitivă a exercitării profesiei deoarece efectuase operaţii lombare nejustificate asupra unui număr de 23 de pacienţi, dintre care doi au murit 1 Or acest fanatic al bisturiului fusese deja condamnat pentru operaţii abuzive soldate cu o incapacitate totală de muncă mai mare de trei luni Acestor cazuri, agravate de recidivă, ceea ce implică faptul că, după prima condamnare, hahalerele îşi păstraseră dreptul de practică, li se alătură erorile de diagnosticare şi incapacitatea alopatiei de a oferi tratamente adecvate în anumite situaţii Pentru a-mi argumenta afirmaţia n-am nevoie să întreprind o anchetă, trebuie doar să relatez amintirile celulei familiale formate din părinţii mei, fratele şi sora mea Nici unul dintre noi nu a fost ferit de lacunele metodei sau de greşelile reprezentanţilor ei, astfel că avem motive serioase ca să ne îndoim de ştiinţa supremă În primul rând tatăl meu: a dat de necaz când eram eu tânăr, la vreo zece ani după război Fusese unul dintre eroii anonimi, membru al Rezistenţei prins de ocupant în toiul unei operaţiuni de sabotaj, deportat şi apoi bătut cu ciomegele pentru că încercase să evadeze; în cele din urmă, tânărul frumos, cu o alură ce atlet, deşi nu prea înalt, s-a întors slab ca un schelet, încercând să se refacă prin practicarea gimnasticii, atât cât i-o permitea munca grea de la uzină Nici căsătoria şi nici paternitatea, nici cursurile serale, menite să-1 salte din mizeria condiţiei muncitoreşti, nu l-au împiedicat să-şi continue exerciţiile Toate acestea le-a făcut în detrimentul odihnei Nu e de mirare că noaptea, când îşi scria temele, vederea i se înceţoşa Şi-a zis că era doar o chestiune de oboseală justificată, n-a vorbit despre ea nimănui, trebuia să se ţină tare ca să poată îmbunătăţi soarta familiei În scurt timp, voinţa nu l-a mai ajutat, mai ales că vălul de pe ochi devenise permanent, estompând tot mai mult imaginea cotidianului El, bărbatul învăţat cu suferinţa, se hotărăşte să meargă la doctor şi e îndrumat imediat către spitalul Quinze-Vingts de la Paris Somităţile îl examinează cu atenţie, îi fac tot felul de analize şi investigaţii Cazul său este unic, derutant, de neînţeles; după mai multe vizite, verdictul cade ca lama ghilotinei: „Domnule Menant, ne pare rău, nu putem face nimic pentru dumneavoastră !" Pe scurt: sentinţa marilor specialişti era orbirea pe termen mai mult sau mai puţin lung Condamnarea la întunericul total echivala cu un asasinat „O să-mi trag un glonţ în cap, nu vreau să devin o gură inutilă de hrănit pentru familia mea", ne-a spus cu vocea înecată de emoţie, cu lacrimile şiroindu-i pe obraji, iar noi, ghemuiţi împreună cu mama În primă instanţă, în 2004, Colnet fusese condamnat Ia 2 ani de închisoare pentru lezarea involuntară a integrităţii pacienţilor 1 la pieptul lui ca o stâncă în echilibru instabil, plângeam de nu mai ştiam de noi Era prima dată când tata se clătina Pe măsură ce vă povestesc scena aceasta îmi răsună clar litania lui sinucigaşă: „O să-mi trag un glonţ în cap, o să-mi trag un glonţ în cap, o să " A doua zi, tata s-a dus la muncă ţanţoş, cu acea demnitate de care dau dovadă oamenii mărunţi mânaţi de ambiţia ascensiunii sociale Pe mine nu mă liniştea faptul că-şi scotea pieptul înainte, ştiam că tata era om de cuvânt, iar în urechi îmi răsuna continuu „O să-mi trag un glonţ în cap"; perspectiva de a rămâne orfan era cu atât mai înfricoşătoare cu cât, în cursul frecventelor mele crize de furie împotriva lui, îi dorisem pieirea Ne aflam într-o opoziţie feroce La fel ca el, eram neîmblânzit Tata, erou al Rezistenţei şi militant înverşunat contra patronatului, individ care nu suporta ordinea impusă, nu tolera contestarea sub propriul său acoperiş şi voia să mă dreseze ameninţându-mă cu bătaia; ripostam urât, zbierând ca un porc dus la tăiere „Ducă-se, să nu-l mai văd !" Mama apărea întotdeauna şi se vâra între noi, riscând să primească palma care-mi era destinată Scena pe care-mi desfăşuram eu insolenţa s-a închis fără preaviz Voiam ca tata să fie întotdeauna alături de noi, în nici un caz să-şi tragă un glonţ în cap Şi-a acordat, într-adevăr, o perioadă de răgaz A vizitat oficinele medicinei clandestine, a fost la proscrişii artei, cei pe care, chiar şi atunci când sunt neputincioşi, aroganţii de la Facultate se încăpăţânează să-i numească escroci, guru, şacali Iată însă că unul dintre aceşti şarlatani l-a scăpat pe tata de orbire Numele şi adresa îi erau rostite în şoaptă, de-abia le putuserăm auzi Practicianul acesta disident sălăşluia la Vitry-sur-Seine, ascuns în încăperea din spatele băcăniei ţinute de părinţii săi Se numea Lucien Vaimber şi învăţase meserie de la „reparatorii de oase" care se învârteau pe la Elysee-Montmartre, pe atunci templul luptelor din Paris Lucien ajungea adesea pe mâinile felcerilor, căci, visând să obţină gloria în ring, îi înfrunta cu mânie pe îngerul Alb, Duranton şi valetul său, Firmin, vedetele sportului-spectacol care isteriza masele Cu un gabarit insuficient, Vaimber îşi petrecea timpul în zbor planat, cu aterizări spectaculoase peste capetele spectatorilor Nici o luptă nu se încheia fără dislocarea unei vertebre şi aşa s-a familiarizat el cu subtilităţile torsionărilor Ucenicia empirică nu era prea credibilă, chiar dacă Lucien obţinuse şi o diplomă de la o şcoală de chiropractică din Statele Unite În ochii Facultăţii este o formare profesională de vrăjitor, inacceptabilă, condamnabilă, iar deţinătorul ei trebuie judecat pentru practicarea ilegală a medicinei Ca să scape de vânătoarea organizată de autorităţi, Lucien masează şi răsuceşte coloanele vertebrale suferinde în spatele rafturilor pline de cutii de conserve Băcănia are o clientelă record, chiar dacă nu sunt prea mulţi cumpărători Cei care intră dispar în câteva secunde pe uşiţa din spatele magazinului, înghesuindu-se în cămara transformată în sală de aşteptare Deşi în clandestinitate, Lucien şi-a făcut un renume extraordinar Cei pe care medicina nu i-a putut ajuta dau năvală din toată Franţa, uneori chiar din străinătate, ca să lase în seama „mâinilormiracol", cum se va exprima după mulţi ani un jurnalist de la Paris-Match, Guillaume Hanoteau, uluit de înmulţirea vindecărilor Tata s-a înscris şi el pe lista pacienţilor şi, în câteva şedinţe, a constatat că diagnosticul definitiv al profesorilor de la Quinze-Vingts fusese contrazis Dar în familia noastră mai sunt şi alţi membri ai tagmei victimelor Academiei Fratele meu, după un accident de maşină, va scăpa de ameţeli şi durerile de cap pe care nici un tratament nu reuşea să le domolească După mult timp, Lucien nu va avea nevoie decât de două consultaţii pentru a o debarasa de prima mea soţie de nişte dureri de cap chinuitoare Ea nu avea decât douăzeci de ani şi suferea de aceste probleme de mai multă vreme, fenomenul fiind tot mai frecvent şi mai intens Specialiştii neputincioşi voiau s-o abrutizeze cu somnifere şi o sfătuiau să stea pe întuneric ca să atenueze crizele Sora mea, pe de altă parte, accidentată de un automobilist, a scăpat cu ajutorul lui Lucien de ameţelile care o înnebuneau Postul luptător de catch vădea nişte virtuţi de taumaturg de aşa natură încât numeroşi medici, aflând din zvonuri de reuşitele sale, au început să-i trimită pacienţi, iar unii i-au cerut chiar să le predea cursuri Cu toate acestea, până la moartea sa, survenită în anii '80, Vaimber a continuat să practice în clandestinitate Vom remarca, de altfel, că, deşi este predată riguros în cadrul unor instituţii cunoscute, chiropractia (redenumită chiropractică) reprezintă şi în prezent o exercitare ilegală a medicinei Să nu pierdem firul evocării eşecurilor medicale din familia mea; iată, aşadar, cazul unei foste iubite care, la 32 de ani, a descoperit prezenţa unor noduli mamari „Risc de tumori maligne", a proclamat de îndată ginecologul, opinie confirmată de chirurgul recomandat de primul specialist Excluzând orice discuţie, chirurgul afirmă necesitatea operaţiei Teama de un prejudiciu estetic o împinge pe frivola mea prietenă să ceară părerea unui homeopat care îi dă un tratament cu granule În câteva săptămâni, sânii îşi recapătă forma perfectă de o aroganţă ştrengară „Spuneţi-i medicului dumneavoastră că antibioticele nu se prescriu automat " Cunoaşteţi anunţul publicitar care, în treacăt fie spus, ştirbeşte serios imaginea medicului ca deţinător al cunoaşterii absolute, dacă se pune problema ca eu, ignorantul, să-l avertizez cu privire la pericolele pe care le implică reţetele date de el Cuvântul „pericol" nu e abuziv, am alături dosarul mamei mele care demonstrează că administrarea intensivă şi repetată a formidabilei descoperiri a lui Fleming i-a provocat, încă de la vârsta de treizeci de ani, o pierdere foarte mare şi ireparabilă a auzului O altă suferinţă care o chinuieşte încă din prima tinereţe: spasmofilia Pentru Facultate, maladia aceasta este o himeră, etichetată drept psihosomatică şi, prin urmare, intratabilă; cu toate acestea, este tratată cu psihotrope, singurul rezultat fiind căderea pacientului într-o stare de letargie totală Mama e bătăioasă, nu poate accepta să-şi piardă energia, se luptă cu crizele care o seceră şi cu ameţelile (apărute întotdeauna după certuri, ca dovadă că starea de spirit ne afectează sănătatea) şi îşi atenuează crizele cu ajutorul homeopatiei Şi eu m-am confruntat cu rateurile medicinei Mai întâi am fost victima unor complicaţii severe după singurul vaccin pe care l-am făcut vreodată, cel împotriva variolei: săptămâni în şir de febră alarmantă, o erupţie de puroi pe coapsă Apoi, după moda vremii, am fost operat degeaba de amigdale şi de polipi; în acelaşi registru al inutilităţii se încadra extirparea apendicelui, de care, din fericire, am scăpat Întrucât mă bucur de o sănătate în general înfloritoare, sunt rareori nevoit să merg la medic, dar n-am fost nici eu scutit de glumele proaste ale sorţii care m-au trimis direct la urgenţe Acum trei ani, de pildă, într-o dimineaţă de iarnă, la ora 7, în timp ce-mi făceam alergarea cotidiană, după un prim tur de cinci kilometri, am ocolit un stejar, am alunecat pe solul îngheţat şi am căzut, lovindu-mi ţeasta de rădăcinile copacului Eram groggy, transpirat, tremuram de frig; încercând să mă sprijin în cotul stâng ca să mă ridic, am descoperit cu oroare că antebraţul îmi era îndoit în unghi drept Mam rostogolit pe-o parte şi m-am folosit de mâna cealaltă ca să ajung la postura verticala Echilibrul era nul, picioarele mi se unduiau ca nişte trestii, totuşi m-am încăpăţânat, nu vedeam altceva decât radiusul rupt ca un echer, băţ care se bălăngănea în toate părţile Mi-a venit imediat în minte o scenă din filmul L'aile ou la cuisse, văzut printr-un şocant joc al hazardului cu numai două zile înainte, în care actriţa ce joacă rolul secretarei lui Louis de Funes cade de pe lustră şi se trezeşte pe podea cu gamba ruptă exact ca braţul meu Într-un gest extravagant care mi se păruse prea puţin credibil, de Funes a apucat membrul inferior al femeii şi, dintr-o mişcare, a pus osul la loc Scena aceasta demenţială mi-a dat idei şi, fără a sta pe gânduri, l-am imitat pe regele comediei: clac, am înfipt antebraţul în încheietura cotului, creierul parcă mi-a luat foc, dar, în ciuda vârtejului care-mi cuprinsese mintea am reuşit să traversez strada până la maşina parcată pe marginea trotuarului Capul mi se învârtea tot mai repede, instinctiv am întins mâna spre capotă ca să-mi păstrez echilibrul În momentul următor, osul a ieşit iarăşi din cot ş m-am prăbuşit; de data aceasta craniul intrând în contact cu asfaltul O străfulgerare şi mi-am pierdut cunoştinţa Primul semnal dinspre lumea înconjurătoare a fost sunetul înăbuşit al automobilelor care treceau pe lângă mine fără a se opri Ca să ies din vidul absolut ce mă înghiţise m-am concentrat asupra sforăitului motoarelor, efortul îmi dădea impresia că ies dintr-o peşteră adâncă, privirea începea să mi se focalizeze şi am putut să redescopăr starea în care mă aflau mai ales antebraţul ce se balansa liber Marcat de amintirea recentă a filmului cu de Funes, l-am înfipt iarăşi la locul lui, iar durerea ce a urmat m-a readus definitiv la realitate Cu mâna dreaptă am apucat mânerul portierei şi, contorsionându-mă, m-am aşezat la volan, braţul stâng odihnindu-se pe coapsă Încet, cu avariile pornite, am părăsit Bois de Boulogne îndreptându-mă spre spitalul Pompidou Nu făceam prea mulţi bani la urgenţe cu braţul în bucăţi, cu durerea sfâşietoare, cu ameţelile sinistre ! Agăţat de ghişeu, m-am supus inchiziţiei administrative, nume, prenume, adresă, data naşterii, profesie stare civilă, după care am fost rugat să mă aşez în sala de aşteptare Mi-era greu să-mi menţin poziţia din cauza tendinţe supărătoare a minţii de a se odihni într-un leşin binemeritat Suferinţa a fost cea care m-a ajutat să rămân treaz şi să nu mă prăbuşesc Un halat alb a trecut prin faţa mea, l-am interceptat şi i-am explicat care-mi sunt simptomele; tânăra respectivă dedus că ameţeala mi-e cauzată de o hipoglicemie şi m-a sfătuit să-mi iau o băutură caldă şi foarte dulce de la automatul de cafea I-am răspuns că n-am bani la mine, iar ea, în chip de consolare, m-a asigurat că, fiind singurul pacient din sala de aşteptare, aveam să fiu examinat „în scurt timp" Vorbe-n vânt ! După un sfert de oră eram uitat de toată lumea, cu braţul chinuindu-mă din ce în ce mai tare Miam strâns toate puterile şi, clătinându-mă ca un beţiv, m-am întors la ghişeu, unde mi-am povestit iarăşi toate durerile Noul meu interlocutor a catadicsit să mă întindă pe o targă cu rotile şi m-a împins până într-un culoar întunecat, unde m-a părăsit fără o vorbă Alături, pe o targă asemănătoare, era culcată o femeie în vârstă; faţa ca de ceară abia i se vedea de sub tuburile înfipte în nări Dinspre gura căscată larg se auzea un horcăit agonic Nu puteam scăpa de sunetele acestea sinistre, orice încercare de a mă ridica s-ar fi încheiat cu un leşin Culoarul sumbru era sortit celor ce stau să moară, nimeni nu trecea peacolo O angoasă teribilă Senzaţia cumplită de a fi ostatic într-o scenă horror În fine, după vreo jumătate de oră a scârţâit o uşă; sucindu-mi gâtul, am putut vedea o siluetă care nu venise însă pentru mine, ci pentru bătrâna aflată în drum spre lumea de dincolo Infirmiera, o negresă tânără şi rotunjoară, surprinsă de prezenţa mea, şi-a apropiat de mine mutriţa jovială, m-a întrebat ce mă doare şi apoi a dispărut împreună cu femeia pe cale să-şi dea sufletul La scurt timp, infirmierul care mă abandonase în locul acela întunecat s-a înfiinţat tot numai zâmbet: „Scuzaţi-mă, uitasem de dumneavoastră !", şi cu o mişcare energică m-a propulsat în cabinetul de radiologie Medicul m-a recunoscut, eram din nou în rând cu lumea, tratat cu respect Verdictul a cazat ca din cer: Întindere ! Era clar că mă aştepta ghipsul Decizia îi aparţinea responsabilului cu consultaţia Totul s-a accelerat, eram persona grata, mai ales că medicul îmi mărturisise de la început că aprecia apariţiile mele la televiziune şi la radio Am profitat de simpatia lui ca să refuz ghipsul Trei săptămâni de imobilizare a cotului mi-ar fi garantat pierderea definitivă a amplitudinii articulaţiei Am argumentat că voiam să mă tratez cu cataplasme de argilă Deşi mi-a primit cererea cu reţinere, practicianul a consimţit să-mi pună o atelă uşor de îndepărtat Ca să fie sigur, mi-a dat numărul său de mobil pe care-l puteam suna în caz de complicaţii Cum capul continua să mi se învârtă, mi-a dat două cuburi de zahăr, convins şi el că eram slăbit din cauza hipoglicemiei „Odihniţi-vă puţin şi plecaţi doar când vă veţi simţi mul bine " Mulţumiri, salutări de convenienţă şi a dispărut Cuburile de zahăr n-au avut nici un efect, dar, ce să fac, am hotărât să risc şi să plec Capul mi se învârtea tot mai repede, echilibrul mi-era mai precar decât cel al unui acrobat care merge pe sârmă Afară, în pofida gerului, sudoarea a început să mi se scurgă pe frunte, stomacul mi-a fost cuprins de convulsii, cei o sută de metri până la maşină mi s-au părut interminabili Am pornit şi am parcurs ca un automat distanţa de trei kilometri până acasă Când am coborât, neuronii au început să-mi danseze Până la ascensor am făcut un slalom de alcoolic Ajuns la etajul cinci am fost luat pe sus de un inexplicabil curent de aer; viscerele au început să dea semne de rău de mare, abia am reuşit să deschid uşa şi să mă reped la toaletă în patru labe, ca să-mi vărs conţinutul stomacului Civilizat până la capăt, am luat un prosop, am şters mocheta şi m-am târât până în pat Mişcându-mă cu o lentoare infinită am reuşit, după un ceas, să pun mâna pe telefon şi să sun un prieten, Michel Odoul, specialist în Shiatsu, o medicină tradiţională orientală De o fidelitate exemplară, Michel a ajuns la mine în mai puţin de o oră Prin manevre subtile înrudite cu acelea pe care le practica, Lucien Vaimber mi-a eliberat creierul şi intestinele de vârtejul în care erau prinse La originea suferinţelor nu stătea nicidecum hipoglicemia, ci deplasarea vertebrelor, concept comic şi periculos pentru adepţii necondiţionaţi ai alopatiei După zece zile de cataplasme cu argilă, o altă metodă socotită rizibilă de medicii „serioşi", am început, treptat, să-mi supun braţul exerciţiilor de gimnastică La o lună după acea dimineaţă sinistră puteam iarăşi să fac mişcare cu gantere de 5 kilograme ! Toate aceste poveşti vă ajută să-mi înţelegeţi hotărârea neabătută de a scrie cartea de faţă; asta nu mă împiedică, aşa cum am mărturisit deja, să mă îndoiesc de legitimitatea ei Nu e de mirare, aşadar, că, agasat de conflictul de idei, spiritul meu, deja tulburat de evocarea maladiilor picante din capitolul precedent, a generat subit o urticarie clasa întâi Explicaţia mi se pare cu atât mai credibilă cu cât medicina nu încearcă să justifice originea suferinţei decât prin fantomatice virusuri sau diverşi factori alergeni imposibil de identificat „Medicina !" mugesc unii, roşii la faţă de mânie Calomniatorul artei vindecării a fost prins asupra faptei Virulenţa mea nu este altceva decât o banală afacere de drepturi de autor Vai, la cea mai mică bubă, toată lumea mă trimite la doctor ! Adevărul e cu totul altul Ca de obicei, îl prezint fără ocolişuri În primul rând, voi mărturisi că nuanţa roşiatică a pielii de pe întregul corp, descoperită în faţa oglinzii din baie, m-a făcut să intru în panică Fiica mea cea mică, pe care o chem să vadă ce am, scoate un strigăt îngrozit şi insistă să merg imediat la consultaţie „Nici gând", îi răspund eu pe loc, sunt dator cu un minim de onestitate intelectuală, nu scriu Medicina ne ucide ca să fug după o reţetă la primul semn de alarmă Urmează o noapte de coşmar, tot trupul mi-e ros de o colcăială invizibilă ce se agită furioasă Ca să rezist tentaţiei de a mă scărpina, pe timpul nopţii fac trei băi cu apă rece ca gheaţa Dis-de-dimineaţă îl sun pe doctorul Jean-Pierre Willem, vechi amic, militant, fondator al ONG-ului „Medicii în picioarele goale", apostol al medicinei „blânde" Când aude descrierea simptomelor mele, Jean-Pierre izbucneşte în râs, mă întreabă cum o cheamă pe regina vieţii de noapte care mi-a dat o armată întreagă de purici şi apoi, serios, îmi pune diagnosticul de urticarie extinsă şi-mi prescrie un tratament homeopatic, trei granule pe oră, Apis 9CH, Urtica Urens 5CH, Histaminum 9CH, Aconitum Napellus 30CH Pentru a doua zi îmi prescrie o fiolă de sulf „Dacă nu constaţi o ameliorare serioasă în şase ore, mergi la spital, îmi spune amicul, altfel rişti să faci un edem Quincke şi să te sufoci " Vesela perspectivă mi-e confirmată la 9 seara de Serge Tribolet, alt prieten bun, psihiatru şi doctor în filozofie, care a venit cât a putut de repede ca să-mi examineze epiderma tot mai chinuită de o mulţime invizibilă şi mişcătoare Nuanţa stacojie a tenului meu l-a făcut să se catapulteze până la farmacia de gardă de unde a adus o cutie de Polaramine®, unul dintre cele mai vechi antihistaminice de pe piaţă În ciuda torturii pe care trebuie s-o îndur şi a spaimei provocate de ameninţarea unei boli foarte grave, mă menţin pe poziţia de respingere - şi reiau argumentaţia despre obligativitatea coerenţei afirmând că nu pot scrie această carte în timp ce înghit pastile liniştit Încăpăţânarea mea nu are la bază doar motive deontologice; ingerarea de comprimate mi se pare complet aberantă căci, potrivit lui Serge, ea va elimina durerea, dar nu va avea nici un efect asupra cauzei, aceasta, fără îndoială de natură virală, rămânând un mister Iar el, specialistul în adâncurile psihicului, aprobă ideea mea referitoare la legătura dintre activitatea scriitoricească, diversele întrebări pe care mi le pun şi severa erupţie cutanată „Se prea poate, spune el cu o undă de maliţie, ca toate simptomele să dispară ca prin minune în clipa în care pui punct ultimului capitol " Întrucât ştie cât sunt de încet la scris, ca să mă scape de mâncărimile ucigătoare insistă să înghit o pastilă de Polaramine® şi îmi garantează că într-o oră, datorită proprietăţilor soporifice ale moleculei respective, o să dorm ca un prunc Dilema e sfâşietoare, nu numai că vreau să fiu demn de încrederea viitorilor cititori, dar cred că dispariţia simptomelor fără nici o intervenţie asupra cauzei nu este decât o iluzie la fel de stupidă ca mascarea cu vopsea a unui perete fisurat din pricina unei scurgeri fără a căuta ţeava spartă care stă la originea infiltraţiei Pe de altă parte, nu pot trece cu vederea extrema amabilitate de care a dat dovadă prietenul meu şi, cum tot insistă, cedez, înghit în silă o pastilă cu senzaţia că sunt un apostat al propriei cauze; în consecinţă, lipsa totală a oricărui rezultat îmi procură o satisfacţie reală Promisiunea vindecării s-a transformat în surescitare, efectul imediat fiind amplificarea senzaţiei de mâncărime De la prima oră a dimineţii îl anunţ pe Serge că i-am abandonat terapia şi revin la băile cu apă rece ca gheaţa, care măcar îmi potolesc temporar pruritul Cum zilele trec fără să se întrevadă vreo slăbire a intensităţii fenomenului, amicul Tribolet ia iniţiativa să-mi fixeze o consultaţie la un dermatolog Şi de data asta mă aflu într-o situaţie dificilă: mi-o greu să resping un gest de bunăvoinţă, dar, cum am posibilitatea să testez medicina, mă voi duce la cabinetul doctorului B în calitate de cobai Deşi are patruzeci de ani de experienţă, specialistul este uluit la vederea pielii mele, roşie ca un rac scos din oală: „Incredibil", mormăie el aşezându-se la birou În continuare, ca şi cum aceasta ar fi cauza cea mai probabilă a unei stări atât de grave, adaugă: „Urmaţi un tratament cu antibiotice sau corticoizi ?" Răspunsul meu negativ îl lasă perplex „N-aţi luat medicamente în ultimul timp ?" Insistenţa lui e comică, îmi arată că pentru un membru emerit al profesiunii, nocivitatea farmacopeii chimice nu e nicidecum alarmantă, dimpotrivă, identificarea ei este liniştitoare, permite controlarea situaţiei prin suprimarea tratamentului şi înlocuirea lui cu un altul care combate consecinţele celui dintâi Această replică ideală fiind de-acum exclusă, doctorul B lansează o serie de întrebări despre obiceiurile mele alimentare şi mediul în care îmi trăiesc viaţa de zi cu zi Cum mănânc în principal fructe, mere, pere, smochine, nuci, curmale, cereale încolţite, salate, varză, toate acestea bio, şi, în plus, nu mi-am cumpărat cearşafuri sau haine noi şi n-am schimbat detergentul, doctorul B recunoaşte că e incapabil să identifice declanşatorul urticariei În chip de scuză emite ipoteza unul atac viral şi-mi recomandă un set de analize ale sângelui pentru a stabili caracterul alergen sau viral al crizei, dar recunoaşte că nici într-un caz, nici în celălalt nu există vreun remediu de fond Fermecătorul doctor B nu pare deloc tulburat de neputinţa artei sale Cu un zâmbet larg mă asigură că administrarea de corticoizi va veni de hac, în trei zile, simptomelor care mă torturează Victoria chimiei este clară, dar nu lipsită de pagube colaterale E atât de eficace încât, fără îndoială, va provoca diverse neplăceri, dureri de stomac şi retenţie de apă Nu e tot, trebuie să mă aştept, cel puţin în primele zile, la o excitaţie nervoasă care-mi va provoca insomnii; pe de altă parte, la sfârşitul tratamentului s-ar putea să intervină starea de oboseală Doctorul B trece sub tăcere un efect secundar binecunoscut al cortizonului: slăbirea sistemului imunitar, fenomen care, în ipoteza unui atac viral, ar contribui serios la longevitatea, forţa şi capacitatea de proliferare a agresorului ! Perspectiva unei convalescenţe dificile şi prelungite, fără ca tratamentul să acţioneze direct asupra declanşatorului, ba chiar, aşa cum arătam mai sus, cu posibilitatea de a-i favoriza existenţa, mă îndeamnă să optez pentru mâncărimile incandescente care, după cum îmi confirmă doctorul B , vor trece singure în două până la patru săptămâni Nu vreau să vă mint, mărturisesc că mi-am cumpărat nişte medicamente, le ţin de rezervă pentru eventualitatea în care fojgăiala invizibilă ar depăşi limita suportabilităţii Ca să-mi întăresc sistemul imunitar, îmi organizez tratamentul de întărire: o lingură şi jumătate de praf de argilă verde într-un pahar de apă, dimineaţa pe stomacul gol După fiecare masă, un pahar de clorură de magneziu De două sau trei ori pe zi, un pahar de suc de orz verde (praf dizolvat în apă) Două comprimate de acerola (cireaşă din America de Sud foarte bogată în vitamine) După două săptămâni, adaug treizeci de picături de leurdă înainte de micul dejun şi o doză zdravănă de lăptişor de matcă proaspăt Asta pe fond; cât despre dogoarea de pe spate, o ostoiesc cu băi foarte reci şi cu o cremă emolientă fără prea mari efecte Criza se eternizează, tentaţia de a recurge la tratamentul doctorului B mă macină, dar mă ţine în frâu gândul la „consecinţele colaterale" ale corticoizilor, mai ales această erezie care mă obsedează: slăbirea sistemului imunitar, spre marea bucurie a patogenului În armată, furnizarea de informaţii către inamic te aduce în faţa plutonului de execuţie ! Ca de obicei, îmi întreţin moralul cu ajutorul sportului: cincizeci de minute de gimnastică în ritm susţinut la trezire, iar seara unsprezece kilometri de alergare rapidă De fiecare dată trebuie să mă mobilizez, căci zăcutul şi văicăreala par legitime Odihna este recomandarea unanimă a corpului medical în caz de boală Sfatul acesta nu e altceva decât o balivernă, statul la pat e o capcană care stoarce organismul de ultimele picături de energie După ce se depăşeşte momentul extrem de sensibil al începerii exerciţiilor, răsplata se manifestă rapid ca o sevă care irigă toate celulele şi dinamizează trupul şi spiritul Înzdrăvenit de endorfine, aceşti euforizanţi naturali produşi în urma efortului, reuşesc să-mi continuu activitatea profesională Beneficiez de asemenea, de sprijinul neclintit al celor două fiice, al lui Odoul şi Triboulet Neliniştite, fetele mă imploră totuşi să apelez la medicină, pe când Odoul şi Triboulet, deşi uimiţi de persistenţa chinuitoarelor simptome, afirmă că fiziologia umană posedă propriile forţe regeneratoare şi prezic o autovindecare rapidă Pentru ca încurajările sale să fie cât mai convingătoare, Serge adună de la confraţii săi şi de pe Internet informaţii despre urticarie; astfel, îmi face rost de rezultatele ultimului congres mondial pe această temă, ţinut în 2003 După ce şi-au împărtăşit experienţele, cei mai mari specialişti au conchis că în continuare cauzele sunt imposibil de identificat; simultan, paradoxal, ei au admis că patologia ar fi o manifestare de alergie la Candida albicans, oaspete frecvent al florei noastre intestinale Gândindu-se că ar fi calea de urmat pentru lămurirea cazului meu, Serge îşi foloseşte relaţiile pentru a-mi obţine o consultaţie la un alergolog a cărui competenţă este certificată de publicarea unei cărţi populare despre alergii Accept să mă duc am avut noroc, am prins locul după ce un alt pacient a renunţat - din prietenie şi din curiozitate, dar socotesc demersul cu totul inutil, căci peste 24 de ore se împlinesc trei săptămâni de boală, astfel că, teoretic, simptomele ar trebui să dispară de la sine Consultaţia merită povestită Se desfăşoară la două sute de metri de Arcul de Triumf, la primul etaj al unui imobil haussmannian în toată splendoarea În spatele monumentalei porţi de stejar, un portic de marmură se deschide spre o curte interioară De fiecare parte, câte o uşă de sticlă duce către o scară în spirală; se observă că odinioară a fost mult mai largă, dar a trebuit să facă loc liftului, senzaţia de lux fiind păstrată de mocheta fină Chiar şi într-un spaţiu îngust, fastul e la el acasă, nu intri aici dacă n-ai portofelul bine garnisit, aici medicina îşi afişează clar preferinţa mondenă şi ostilitatea faţă de vulgum pecus În vestibulul apartamentului transformat în cabinet, secretara vă întâmpină cu afectarea unui majordom E uscăţivă, la vreo şaizeci de ani, cu maniere siropoase, de te miri, odată ajuns în salonul ce serveşte drept sală de aşteptare, că nu găseşti pe masă ceai şi fursecuri La parada valorilor zaharisite, însă, medalia de aur îi revine doctorului L Este un simbol al onorabilităţii acest septuagenar de înălţime mijlocie, cu o faţă buhăită de notar, împodobit cu papion şi batistă în buzunarul de sus al hainei De cum mă prezint îşi porneşte recitalul manierelor delicate, acest butoiaş rubicond cu un surâs impecabil se comportă desăvârşit, după o strângere de mână lipsită de vigoare se strecoară în spatele enormului birou imitaţie Empire, la fel ca biblioteca plină cu tomuri de colecţie nedeschise vreodată, rebuturi de la buchinişti Şiret şi tipicar în practicarea artei sale, doctorul L are la îndemână sute de flacoane aliniate ca nişte soldăţei de plumb pe o masă cu patru niveluri Între această copie de proastă calitate a unei mobile de epocă şi birou se află un taburet acoperit cu o stofă reiată portocalie Acolo trebui să mă aşez, gol până la brâu, după ce am răspuns unui lung interogatoriu identic cu acela al modestului doctor B care, pentru a reflecta respectabilitatea caduceului, era constrâns să poarte halatul alb Venerabilul reprezentant al profesiei nici nu are nevoie să se deplaseze, îmi înţeapă umerii pe rând şi îşi exprimă încântarea faţă de răspunsurile mele Iată, cazul meu inexplicabil şi-a găsit lămurirea, are nouă şanse din zece să se încadreze în marea tendinţă la modă revelată de faimosul congres mondial din 2003, prin urmare sunt victima unei alergii la Candida albicans ! Doctul specialist toarce ca un motan, mulţumit de iuţeala cu care a pus diagnosticul Scrie reţeta cu o mână uşoară, dar prescripţia e grea, conţinând, desigur, eternii corticoizi pentru trei săptămâni Efectele secundare sunt o bagatelă, ţinând seama de doză şi de durata tratamentului, sunt perfect controlate, să n-am nici o grijă, există medicamente elaborate cu mare pricepere tocmai pentru a le contracara Cum în continuare nu pricep ce are de-a face Candida albicans în toată povestea, doctorul L se crispează, agasat, nemulţumit, indignat de curiozitatea mea pedantă şi ridicolă Nici măcar nu ridică nasul din hârtii O privire ar fi un semn de consideraţie, dar convenienţa e un sacrilegiu, el întrupează ştiinţa, el posedă cunoaşterea, sunt obligat să-i acord încrederea totală, să-mi abandonez complet sănătatea în mâinile lui Ca să mă liniştească şi să mă pună la punct, catadicseşte să-mi ia în seamă întrebarea şi-mi prescrie un set de analize la un laborator specializat în depistarea alergenilor alimentari O sută zece euro, aceasta este suma modică pe care mi-o cere amabila secretară aflată la post în hol, ei îi revine sarcina facturării, îndeletnicire vulgară incompatibilă cu nobleţea actului medical Patruzeci şi opt de ore mai târziu, doctorul L îmi observă umerii cu atenţie Sub ochii săi, una dintre urmele înţepăturilor s-a extins, transformându-se într-o pată roşie Fericit că intuiţia sa de specialist şi informaţiile de ultimă oră l-au ajutat să dezlege misterul, măsoară pata cu un instrument gradat în milimetri „Într-adevăr, sunteţi alergic la Candida albicans", spune el, articulând lacom fiecare sunet Sentinţa sa îmi aţâţă curiozitatea, o iau de la capăt cu întrebările indezirabile, de ce această drojdie, musafir indispensabil organismului meu cu care a trăit într-o simbioză paşnică dintotdeauna, s-a apucat dintr-o dată să se răzbune printr-o asemenea dezlănţuire barbară ? Cum pot să elimin surplusul de Candida şi să readuc ciuperca la comportamentul blajin de dinainte ? Faţa rubicondă virează spre mov, demnitatea învinge cu greu exasperarea tot mai intensă, observabilă în umflarea pectoralilor, însă doctorul L îşi concentrează efortul suprem în maxilare, izbutind să evite o izbucnire verbală Dă dovadă de o reţinere sublimă, doctorul, mârâie că trebuie să urmez tratamentul cu străşnicie şi, dacă în trei săptămâni nu apare nici o ameliorare, va trece la o metodă mai drastică, desensibilizarea cu ajutorul vaccinului Îndrăznesc să afirm că nu văd prin ce alchimie miraculoasă ar fi posibil ca vaccinul, având drept obiectiv multiplicarea anticorpilor - aceşti bravi soldaţi ce se jertfesc până la nimicirea inamicului declarat şi identificat -, şi-ar limita acţiunea la reducerea efectivelor de Candida albicans care, astfel, ar redeveni brusc cuminţi şi cooperanţi ! Echilibrul perfect nu e logic defel, ne obligă să ne punem întrebări cu privire la teoria vaccinurilor, ceea ce ne readuce la Pasteur, pe care l-am lăsat în aşteptare pe parcursul tuturor acestor pagini dedicate crizei mele de urticarie În prezent, mâncărimile au dispărut mulţumită forţei naturale vitale care ne guvernează celulele; forţa aceasta ar fi trebuit să acţioneze de o sută de ori mai intens ca să repare pagubele provocate de farmacopee dacă m-aş fi lăsat sedus de promisiunea rezultatului iluzoriu al moleculelor Epiderma mea, acum în perfectă stare, atestă eradicarea reală a cauzei; singura consecinţă este o uşoară oboseală, dar fiţi liniştiţi, sunt într-o formă destul de bună ca să vă povestesc despre Pasteur PASTEUR „Există o singură modalitate de a combate eşecul şcolar: orientarea foarte timpurie spre o formare profesională, trebuie ca elevii slabi să se descopere şi să-şi găsească împlinirea prin practicarea nobilelor meserii manuale " Oamenii politici, atât de dreapta, cât şi de stânga, repetă ideea până la saţietate, iar pedagogii şi alţi experţi darnici cu sfaturile aprobă în cor Sunt străluciţi ! Redresarea amărâţilor cu lacune, dar multă bunăvoinţă devine o utopie Sunt pierduţi definitiv, săracii, asemenea colegilor din spatele clasei care îşi trec timpul căscând gura la zborul muştelor Câte mari nume n-ar fi ratat intrarea în Panteon dacă metoda s-ar fi aplicat pe vremea lor Ar trebui să rebotezăm sute de străzi, bulevarde şi instituţii şcolare ce poartă numele unor elevi leneşi Două exemple ilustrează cum nu se poate mai bine ridicolul acestei poziţii: Einstein şi Pasteur Tema cărţii ne impune o selecţie, astfel că ne vom concentra asupra lui Pasteur Încă de la şcoala comunală de la Dole, în Jura, a fost un paria al catalogului Micul Louis nu era totuşi un copil trândav şi cu atât mai puţin zvăpăiat, ci, dimpotrivă, atent, aplicat, disciplinat, conştient că şcoala era singura lui şansă de a scăpa de o existenţă lipsită de strălucire ca aceea a tatălui său Ce om, bătrânul ! Ce curaj ! De meserie e tăbăcar, adică sclav pe cont propriu A, Louis îşi admiră acest tată mereu mândru la datorie, erou autentic, după cum o dovedesc, deasupra crucii de pe şemineul din sufragerie, mai preţioşi decât nişte relicve, epoleţii auriţi de sergent în armata lui Napoleon Îl slujise pe împărat cu fanatism, fusese gata să-şi dea viaţa pentru ca duşmanul să fie nimicit ca la Austerlitz Glorioasele podoabe erau ca nişte lovituri de bici pentru Louis, amintindu-i la fiecare masă că nimic nu este imposibil pentru un spirit de cuceritor „Dumnezeu îi răsplăteşte pe cei îndârjiţi, fiule", sergentul-major în retragere nu pierde nici un prilej să-şi dăscălească odrasla Cu toată această vorbărie îi inculcă fiului germenii unei ambiţii nemăsurate, puştiul visează la un destin demn de Micul Caporal, e atât de hotărât încât îşi petrece tot timpul în tovărăşia cărţilor Îndoparea cu ştiinţă, acesta trebuie să fie fermentul reuşitei O altă concluzie se impune la vederea carnetului său de note Deşi este studios ca nimeni altul, de o disciplină şi o cucernicie exemplare, profesorii săi de la şcoala primară din Dole şi gimnaziul din Besancon sunt foarte nemulţumiţi Adnotările cu cerneală roşie n-au nici o importanţă, nimic nu clinteşte fenomenala ambiţie a micului Louis sprijinită neabătut de tatăl său, după cum o atestă placa memorială lipită de Pasteur, devenit savant, pe peretele casei familiale: „Ţie, tată, îţi datorez tenacitatea în munca de zi cu zi Nu numai că aveai perseverenţa ce dă noimă vieţii, dar nutreai şi o admiraţie neţărmurită pentru marii oameni şi pentru faptele măreţe ” Meşterul tăbăcar nu s-a mulţumit să-i insufle entuziasm feciorului, ci a pus la bătaie o sumă considerabilă ca să-1 înscrie la şaisprezece ani la o şcoală privată, ţintind în perspectivă admiterea într-una dintre grandes ecoles O investiţie complet ratată Nesuportând depărtarea de casă, Louis s-a întors după primul trimestru Întâia şi singura dată în viaţă, tânărul Pasteur e resemnat; nu se mai gândeşte la destinul extraordinar ce-1 aşteaptă, melancolia îl împinge spre încercări artistice, îşi petrece zilele căutându-şi un eventual talent la desen şi pictură Aparent conciliant, tatăl contribuie la întremarea amorului propriu al progeniturii aducându-i permanent laude, simultan însă lucrează la refacerea ambiţiei fărâmiţate Bătrânul e un psiholog fără pereche, în cele din urmă Louis pune deoparte creioanele şi pensulele şi ia bacalaureatul la filiera literară Ei, n-are cu ce să se împăuneze, a trecut la limită, iar în plus cheia către viitorul de aur e bacalaureatul ştiinţific Pasteur se prezintă la examen în anul următor, sigur pe el, aşa cum le scrie surorilor cu puţin înainte de începerea probelor „Cu cât mă apropii mai mult de bac, cu atât mi se pare mai uşor !” Buf ! Încrederea arogantă în sine e la pământ, bacul e ratat; în cele din urmă, după un an, Louis reuşeşte să treacă examenul, cu menţiunea „mediocru" la chimie ! Tocmai chimia, ştiinţă relativ recentă, îi va pune în lumină mintea excepţională încă din primii ani de cercetări în laboratorul lui Antoine Jerome Baltard Descoperirea sa este fundamentală, ea arată că, spre deosebire de moleculele din compoziţia materiei inerte, care au o structură simetrică, acelea din materia vie au o structură asimetrică N-a avut nevoie decât de opt ani pentru a realiza această demonstraţie, opt ani de concentrare exclusivă asupra muncii din laborator, opt ani trăiţi departe de saloanele mondene unde se făureau relaţiile aducătoare de promovări Tânărul savant dispreţuieşte avansarea prin pile, tânjind la premii şi decoraţii Calea de obţinere a gloriei le-o destăinuie într-o scrisoare celor trei surori: „Voinţa, munca şi succesul îşi împart întreaga existenţă umană, voinţa deschide calea carierelor strălucite şi fericite, munca asigură parcurgerea drumului, iar la capătul călătoriei succesul se prezintă ca o încununare a operei " Ar fi putut adăuga şi „îndrăzneala de a căuta trasee noi", dar în această epocă, la mijlocul secolului al XIX-lea, e un lucru de la sine înţeles, acum se produce big bangul cunoaşterii, are loc marea efervescenţă a materiei cenuşii sub auspiciile intuiţiei Din tuburile şi eprubetele incandescente ale experimentatorilor vor ţâşni legile fundamentale ce guvernează universul, iar Pasteur este unul dintre cei mai prolifici participanţi la această sărbătoare a spiritului Laudele pe care i le aduc lui Pasteur sunt intolerabile E o adevărată trădare Cartea aceasta nu este altceva decât o escrocherie ! Copleşiţi de furie, unii cititori se simt înşelaţi Mânioşi, îşi imaginează deja cum vor merge la tribunal să-şi ceară banii înapoi Pentru a-i convinge să-şi reia lectura, voi aminti cât de necesar este atacul subtil, doar acesta poate demasca mecanismul sistemului opresiv care ne aliniază Totuşi, ca să potolesc nerăbdarea celor nemulţumiţi, voi renunţa la elogii şi voi începe să urâţesc portretul măgulitor al lui Pasteur Aşadar, era un savant admirabil, dar un bărbat foarte greu de suportat, suficient, auster, autoritar, dur cu subalternii, atât de îngust în conformismul său încât, dacă pe atunci ştiinţele n-ar fi fost cuprinse de vârtejul descoperirilor, ci s-ar fi aflat, ca în prezent, sub tutela tezelor dominante, el nu s-ar fi numărat printre deschizătorii de drumuri, ci ar fi fost unul dintre cerberii teoriilor consacrate, la fel cum a manifestat o virulenţă fanatică în apărarea valorilor morale şi a religiei Administrator şi director al Şcolii Normale, teroriza pe toată lumea Două anecdote ilustrează perfect defectele grave ale caracterului său La un moment dat, Pasteur s-a dezlănţuit, plin de furie, împotriva unui student care dorea să se convertească la protestantism Este inadmisibil, nu pot accepta ca un elev catolic să înceteze dintr-odată să ia parte la exerciţiile catolice pur şi simplu pentru că a decis că nu mai vrea să fie catolic Dacă e într-adevăr protestant, să o dovedească prezentând un document semnat de un pastor, dacă ajunge să afirme că nu aparţine nici unei religii recunoscute de stat, exmatricularea este obligatorie Pasteur nu e doar bisericos peste poate, ci manifestă un zel identic şi în ceea ce priveşte asigurarea disciplinei Fiul fostului sergent are ascultarea în sânge În faţa lui se stă în poziţie de drepţi Supunere absolută ! Sub conducerea lui, Şcoala Normală s-a transformat într-o cazarmă, de la sălile de clasă până la cantină Tinerii, îngreţoşaţi de tocana infectă de oaie, preferă să ţină post decât să se intoxice, însă Pasteur vede în asta începutul unei răzmeriţe Viitoarea elită a naţiunii trebuie pusă la respect ! A doua zi este servită aceeaşi tocană şi, ca pedeapsă suplimentară, fumatul este interzis în instituţie, cu ameninţarea exmatriculării imediate în caz de încălcare a regulamentului Directorul le explică în scris profesorilor de ce este atât de intransigent: Nu e cazul să se dezbată dacă pedeapsa este disproporţionată în raport cu fapta De fiecare dată se va respecta opinia mea Delictul nu constă în fumatul ţigării, ci în nesupunerea la ordine Iată-l pe sinistrul personaj în adevărata sa lumină; în plus, el urmează tradiţia familială: dacă părinţii îl idolatrizau pe împărat, obiectul devoţiunii sale este Napoleon al III-lea Supunerea e totală, Pasteur nu se mulţumeşte cu obişnuitele complimente mai mult sau mai puţin ipocrite, ci atinge pământul în plecăciuni de lacheu şi îşi pune inteligenţa la dispoziţia tronului Nu se gândeşte decât la ordine savantul, materie cenuşie aservită cauzelor sanitare naţionale Provocări asumate necugetat, frecventele schimbări de domeniu îl obligă de fiecare dată să pornească de la zero Ca să exploreze noul subiect şi să demareze cât mai rapid experimentele se inspiră din cercetările anterioare sau aflate in curs, procedeu uzual în ştiinţă, care se traduce în general prin omagierea predecesorului de la care se împrumută cunoştinţele determinante pentru reuşita propriului studiu Nobila tradiţie nu i se aplică şi lui Pasteur La fel, când şi-a prezentat rezultatele nu i-a pomenit niciodată pe colaboratorii săi apropiaţi fără care, de multe ori, n-ar fi obţinut nici un succes Vom repara această meschinărie josnică alcătuind un panou de onoare Pe primul loc se situează cel mai fidel asociat, doctorul Roux, care, după cum veţi constata, a jucat un rol esenţial în crearea vaccinului antirabic Urmează Joseph Lister, al cărui principiu antiseptic îl călăuzeşte pe Pasteur spre descoperirea asepsiei Să-l amintim şi pe Ignace Philippe Semmelweiss, care, cu teoria sa despre igienă, l-a ajutat pe Pasteur să identifice germenul febrei puerperale ce provoca un sfert dintre decesele lăuzelor din maternităţile pariziene În sfârşit, Jean Joseph Henry Toussaint, veterinar de felul său, a demonstrat cât de important era să se încălzească sângele pentru a diminua virulenţa unui germen; aşa i-a venit savantului nostru ideea să „pasteurizeze" vaccinul contra bolii cărbunelui Cu toate acestea, Pasteur nu este un uzurpator, merită fără îndoială onorurile pe care i le acordă împăratul: cavaler şi apoi comandant al ordinului imperial, fotolii la Sorbona şi Academia de Ştiinţe Sunt lăudabile la el vioiciunea spiritului, intuiţia, îndrăzneala, încăpăţânarea, ca să nu mai vorbim de extrapolarea cunoştinţelor dobândite de la o direcţie de cercetare la alta, până la urmă el este părintele rezultatelor ştiinţifice revoluţionare ce au continuat mult după domnia lui Napoleon al III-lea Înainte de a prezenta amănunţit reuşiţii lui supremă, care l-a catapultat în empireul geniilor, să rezumăm linia descoperirilor sale: - Disimetria moleculară - Stabilirea faptului că fermentaţia este un proces iniţiat de organisme vii - Izolarea maladiei care decimează crescătoriile de viermi de mătase şi impunerea regulilor de igienă - Cercetări asupra berii şi vinului care duc la concluzia că microbii pot fi distruşi prin încălzire: pasteurizarea - Asepsia - Crearea vaccinului atenuat împotriva bolii cărbunelui - În fine, inventarea faimosului vaccin antirabic Turbarea: la începutul penultimului deceniu din secolul al XIX-lea, tiranizat în continuare de visul gloriei absolute şi încredinţat că numeroase maladii sunt declanşate de microbi, Pasteur are o idee fixă, înfrângerea uneia dintre aceste boli, ceea ce i-ar obliga pe puţinii opozanţi ai tezelor lui să facă plecăciuni în faţa maestrului Dacă starea de sănătate a populaţiei ar fi fost unica sa preocupare, s-ar fi ocupat de tuberculoză sau de holeră, ale căror ravagii stăruiau în minţile tuturor; holera, mai ales, stârnea o teamă irepresibilă după ce, în 1865, apariţia unor focare de infecţie la Paris amintise de epidemia teribilă din 1832 De urgenţă, Napoleon al III-lea înfiinţase o comisie care să studieze maladia, numindu-l pe Pasteur alături de fiziologul Claude Bernard şi chimistul Henri Sainte-Claire Deville, dar cei trei savanţi, cantonaţi la spitalul Lariboisiere, şi-au abandonat repede cercetările din lipsă de bolnavi, căci, după o izbucnire meteorică, sinistrul flagel s-a stins dintr-odată, ca prin miracol Reluarea studiilor anterioare, stopate din cauza împrejurărilor, ar fi fost logică, dar holera, la fel ca tuberculoza, deşi ucide în masă, are o imagine mai puţin terifiantă decât turbarea, boală care, deşi atinge doar câteva persoane pe an, are simptome înfricoşătoare: ochi ieşiţi din orbite, scurgere permanentă de salivă Pentru Pasteur, învingerea acestei maladii ar dovedi supremaţia ştiinţei asupra naturii şi, în acelaşi timp, supremaţia propriilor sale teorii Ce triumf ! Garanţia unei autentice sanctificări încă din timpul vieţii 1880 Pasteur şi echipa sa, din care face parte şi fidelul şi preţiosul doctor Emile Roux, cu o intuiţie şi o inventivitate remarcabile, demarează cercetările Activitatea lor nu este clandestină, dimpotrivă, sunt constrânşi să o popularizeze pentru a găsi cazuri concrete pe care să-şi realizeze experimentele Ca efect al acestei publicităţi, doctorul Lannelongue de la spitalul Trousseau îl previne pe Pasteur că tocmai a internat un băiat de cinci ani atins de turbare Din nefericire, micuţul decedează imediat, Pasteur nu poate decât să preleveze eşantioane de salivă şi de mucus din căile respiratorii Revenit în laborator, le inoculează unor iepuri magma infecţioasă, reluând astfel modelul experimental elaborat cu câţiva ani înainte de către un veterinar, Pierre Victor Galtier Metoda este fundamentală ! Potrivit unui raport al Academiei de Medicină din 1879, rozătoarele cărora li se inoculează germenii turbării recoltaţi de la câini devin sensibile la această boală Galtier a comis însă o eroare la final, conchizând că sistemul nervos al cobailor ar fi ocolit de infecţie, ipoteză contrazisă de experimentele efectuate ulterior de un medic, Henri Duboue Pasteur porneşte aşadar de pe aceste baze solide; din păcate, experimentul eşuează după 36 de ore, când iepurii mor prematur din cauza unei pneumonii Întrucât a utilizat în întregime eşantioanele prelevate de pe cadavrul copilului, savantul recurge la saliva şi măduva spinală recoltate de la câini turbaţi, aşteptând să treacă perioada de incubaţie „Pentru un experimentator e un adevărat supliciu, să fie condamnat la luni în şir de aşteptare, se plânge el" Încearcă o altă metodă mulţumită lui Emile Roux care, de unul singur, a descoperit că materia cerebrală a unui câine transmite maladia altui animal, iar transmiterea se accelerează dacă substanţa se inoculează direct în dura mater, membrana meningeală aflată în contact cu oasele cutiei craniene În ciuda cruzimii procedeului, Pasteur îl pune în aplicare având drept obiectiv crearea unui vaccin curativ Cum agentul patogen n-a fost identificat, nu poate recurge la un mediu de cultură pentru a-l slăbi Astfel, iepurii vor servi drept eprubete, căci inocularea în lanţ, de la un animal la altul, reduce perioada de incubaţie până acolo încât într-o săptămână se poate obţine un virus „fix" a cărui violenţă extremă face ca simptomele câinelui infectat să se manifeste fulgerător „Virusul fix" constituie baza indispensabilă a infecţiei controlate, însă agresivitatea lui excesivă nu permite să fie utilizat Ca să-l domolească, Pasteur inoculează materie cerebrală infectată în diverse animale până când, într-o bună zi, obţine rezultatul dorit experimentând pe o maimuţă Graţie acestui „virus fix” atenuat, câinii supuşi inoculării scapă de contaminare Rămâne totuşi o problemă majoră: mamiferele erau iniţial sănătoase, or obiectivul este vindecarea persoanelor muşcate şi, deci, bolnave Fiecare nivel de cercetare impune extrapolarea ipotezelor, iar în alegerea căii de urmat intuiţia are o pondere covârşitoare În aceste clipe cruciale se întâmplă ca revelaţia să fie favorizată de un eveniment anume, iar Pasteur, norocos, beneficiază de o asemenea mână de ajutor Dorind să-i ceară părerea lui Emile Roux, intră în sala în care acesta îşi desfăşoară experimentele Roux lipseşte Încăperea e goală Pasteur se pune pe scotocit în căutarea unei invenţii urzite de adjunctul său, specialist în domeniu Iată că maestrul furtişagului dă peste un sistem ingenios ce permite conservarea in vitro a măduvei spinale de iepure Pasteur îşi ia meticulos notiţe despre dispozitivul experimental Surprins de un colaborator, revine în spaţiul său de lucru şi, fără să ezite, are îndrăzneala de a-i pune pe asistenţi să realizeze un montaj identic cu acela al lui Roux, fiecare element fiind puţin mai mare, detaliu decisiv care, ce-i drept, favorizează activarea fenomenelor implicate În timp ce Roux, furios şi dezamăgit, nu reuşeşte să facă progrese, Pasteur va elabora pe baza informaţiilor sustrase un protocol vaccinai pe care îl descrie în felul următor: Iată modalitatea de a face un câine refractar la turbare într-un timp relativ scurt Într-o serie de flacoane în care aerul este menţinut uscat cu fragmente de potasă depuse pe fundul recipientelor, se suspendă în fiecare zi o bucată de măduvă rabică recoltată de la un iepure mort de turbare, maladie dezvoltată după şapte zile de incubaţie Tot in fiecare zi se inoculează sub pielea unui câine o seringă plină cu mediu de cultură sterilizat în care s-a amestecat un mic fragment de măduvă deshidratată, începând cu un fragment cu un număr de ordine destul de îndepărtat de ziua experimentului pentru a fi siguri că această măduvă nu mai este nicidecum virulentă În zilele următoare se procedează la fel cu fragmentele de măduvă mai recente, separate printr-un interval de două zile, până când se ajunge la un ultim eşantion foarte virulent, plasat în flacon de numai o zi sau două În acel moment, câinele a devenit refractar la turbare I se poate inocula virusul rabic sub piele sau chiar la suprafaţa creierului, prin trepanaţie, fără ca turbarea să se manifeste 2 Pasteur pune astfel temelia ştiinţei imunităţii, al cărei postulat afirmă că apărarea imunitară a unui organism trebuie dinamizată înainte ca maladia să-l atace Unul dintre criteriile de verificare a unei teorii este reproductibilitatea În mediul viu interacţionează însă prea mulţi parametri variabili care îl perturbă pe experimentator Pentru a-şi atinge obiectivele, Pasteur va trebui să sacrifice sute de câini, iar atunci când, în sfârşit, se consideră pregătit să treacă la oameni, Roux intervine, se revoltă, testarea vaccinului pe oameni e o nebunie, iar momentul e mult prea timpuriu Pasteur ştie că se poate debarasa de Roux, îi dispreţuieşte sfaturile disonante, el este cel care decide şi o face în funcţie de convingerile sale intime Galvanizat de propriile certitudini, are nevoie ca Providenţa să-i ofere drama indispensabilă pentru realizarea actului istoric Premiera va fi întârziată de o bâlbâială administrativă Pe 2 mai 1885, doctorul Rigal de la spitalul Necker îl anunţă pe Pasteur că în secţia sa tocmai a sosit un sexagenar atins de turbare; doctorul consideră că e un caz disperat, iar Pasteur, nerăbdător să-şi testeze vaccinul, hotărăşte ca pacientului să-i fie injectată o primă doză Când află, directorul instituţiei, panicat, îl informează pe ministrul Sănătăţii, care interzice continuarea tratamentului Pasteur: cahiers d'un savant, ediţie de Francoise Balibar şi Francoise Prevost, CNRS Editions, 1995 Cititorul poate parcurge şi Pasteur: documente sur sa vie et son oeuvre, donaţie făcută de Vallery-Radot (ginerele lui Pasteur şi un colaborator apropiat al acestuia), Bibliotheque nationale de France, 1964, precum şi caietele de laborator ale lui Pasteur, depozitate la Biblioteca Naţională a Franţei, fâră a uita lucrarea lui Alain Dagognet, Pasteur sans la legende (Les Empecheurs de penser en rond, 1994) 2 Pasteur nu va şti niciodată ce efecte a avut gestul său, căci bolnavul a părăsit spitalul după prima injecţie Al doilea ghinion are loc după câteva zile, pe 5 iunie, la Lariboisiere Atunci când ajunge Pasteur, pacientul este deja în agonie Destinul, deloc pe fază, îi impune un al treilea eşec pe 22 iunie La Saint-Denis, Pasteur încearcă să vaccineze o fetiţă în stare critică după ce a fost muşcată de un câine turbat, însă copila se stinge a doua zi în zori Când ghinioanele se succed într-un asemenea ritm, încrederea în sine este zdruncinată, cei înclinaţi spre superstiţie se cred victimele unui blestem, alţii, măcinaţi de îndoială, pun sub semnul întrebării legitimitatea deciziei lor Nimic din cele de mai sus nu i se aplică lui Pasteur, el se află pe calea spre consacrare, e un misionar, un ales al lui Dumnezeu, întâlnirea sa cu istoria este imuabilă ! Convingerea de neclintit; aceasta este puterea magică a vieţilor excepţionale, convingerea profundă care sfârşeşte întotdeauna prin a transforma visul în realitate Pentru Pasteur, concretizarea miraculoasă se produce pe 6 iulie 1885 În acea zi se prezintă, direct la laboratorul său, un băiat de nouă ani, Joseph Meister, agresat cu două zile înainte de un câine turbat Animalul era atât de înverşunat încât îl muşcase de 14 ori de mâini şi de picioare Bandajat cum se cuvine, Joseph este însoţit de mama sa şi de proprietarul dulăului, zgâriat şi el pe braţe în momentul când intervenise să salveze copilul Trebuie amintit că Pasteur, în calitate de chimist, riscă să fie condamnat pentru exercitarea ilegală a medicinei dacă ar administra el însuşi vaccinul; cum Roux e în continuare supărat, face apel la doctorul Alfred Vulpian şi la tânărul pediatru Joseph Grancher pentru stabilirea diagnosticului Gravitatea rănilor îi determina pe cei doi practicieni să estimeze că este indispensabil să se recurgă la vaccinarea experimentală Timp de trei săptămâni, Pasteur a consemnat cu acribie întreaga procedură clinică În consecinţă, pe 6 iulie, la orele opt seara, după şaizeci de ore de Ia muşcăturile din 4 iulie, în prezenţa doctorilor Vulpian şi Grancher, se inoculează sub un pliu cutanat la nivelul hipocondrului drept al micului Meister o jumătate de seringă cu măduvă de iepure decedat din cauza rabiei pe 21 iunie, măduvă conservată într-un flacon cu aer uscat timp de cincisprezece zile 3 3 Pasteur: cahiers d'un savant, op cit Pentru a continua tratamentul aşa cum doreşte, Pasteur îl ia acasă pe Joseph Meister, găzduindu-l până în dimineaţa de 16 iulie În fiecare zi îi inoculează băiatului o doză de măduvă de iepure din ce în ce mai recentă: trece astfel de la o măduvă de două săptămâni la una de 12 zile, apoi de 11, 9, etc , în total douăsprezece injecţii dintre care ultima este făcută cu măduvă recoltată in ajun Pasteur ar trebui să se oprească, dar, pentru a valida definitiv eficacitatea metodei sale, recurge la o ultimă inoculare, de data aceasta cu măduvă proaspătă La fel ca ultimele două, aceasta nu are proprietăţi curative, dimpotrivă, este vorba de tentative de infectare cu virusul rabic in scopul de a demonstra că vaccinul oferă o protecţie definitivă Miracolul ştiinţific este dezvăluit pe prima pagină din Journal des Debats Presa preia ştirea întrecându-se în superlative; Pasteur este acoperit de glorie, iar cele câteva atacuri veninoase provin mai cu seamă din Germania, reflectând ura patriotică nutrită reciproc de francezi şi nemţi după războiul din 1871 Joseph Meister e alsacian şi, prin urmare, cetăţean al Reich-ului: pe malul celalalt al Rinului, lăudarea unui savant inamic pentru că a vindecat un copil aparţinând naţiunii germane este intolerabilă Criticile vor înceta în toamnă, când, la cererea primarului unui târg din Jura, Villers-Farlay, Pasteur îl tratează, cu acelaşi succes ca pe Joseph Meister, pe un băiat de cincisprezece ani muşcat de un câine atins de turbare, după cum o confirma autopsia cadavrului animalului Doctorul Vulpian îl ridica în slăvi pe Pasteur într-un discurs pronunţat la Academie: Turbarea, această boală cumplită faţă de care toate încercările terapeutice de până acum au dat greş, şi-a găsit în sfârşit leacul! Domnul Pasteur, care în această direcţie nu a avut nici un precursor, a ajuns, în urma unor cercetări efectuate fără întrerupere ani în şir, să creeze o metodă de tratament cu ajutorul căreia se poate împiedica fără greş dezvoltarea rabiei la individul muşcat de un câine turbat Spun “fără greş" pentru că, după ce am vizitat laboratorul domnului Pasteur, nu am nici o îndoială că acest tratament se va bucura de succes de fiecare dată când va fi aplicat riguros la un interval de câteva zile după muşcătura rabică 4 4 Les Genies de la Science, nr 33, noiembrie 2007 - ianuarie 2008 Entuziasmul medicului este confirmat de înmulţirea pacienţilor trataţi Optzeci deja în 1885 Zvonul despre această victorie a ştiinţei asupra celei mai cumplite boli cunoscute se răspândeşte până în Statele Unite şi Rusia Din aceste ţări, victimele muşcăturilor sunt transportate la Paris Primii sunt pacienţii de la Newark, de peste Atlantic, după care sosesc nouăsprezece ruşi din regiunea Smolensk, atacaţi de un lup turbat Toate aceste cazuri de vindecare afişate de laboratorul lui Pasteur sunt uimitoare, dacă nu chiar incredibile De data aceasta, mitul pe cale de formare este atacat de un medic renumit, doctorul Peter Nici invidios, nici cu capul în nori, doctorul Peter se miră de proliferarea unei maladii care până atunci era marginală: Am văzut două cazuri în treizeci şi cinci de ani de practică spitalicească şi civilă, iar toţi colegii de la spitalele din oraş, precum şi de la ţară, au observat câteva cazuri de turbare la om, nu zeci (şi cu atât mai puţin sute) Pentru a evidenţia beneficiile metodei sale şi a-i camufla nereuşitele, domnul Pasteur are interesul de a face să se creadă că mortalitatea anuală provocată de rabie în Franţa este mai mare decât în realitate Adevărul este însă cu totul altul Vreţi să ştiţi, de exemplu, câţi indivizi au murit de turbare la Dunkerque în douăzeci şi cinci de ani ? Unul singur Şi vreţi să ştiţi câţi au murit în acest oraş într-un an de la aplicarea metodei lui Pasteur ? Unul Argumentaţia doctorului Peter este perfect logică Trebuie spus că în cazul persoanelor muşcate de un câine turbat riscul de contractare a maladiei este de numai 10% Contaminarea depinde de virulenţa virusului, de gravitatea muşcăturilor şi, bineînţeles, de starea de sănătate a victimei, care influenţează direct capacitatea sistemului imunitar de a riposta la un atac viral De altfel, câinele agresor nu a fost autopsiat în toate cazurile, iar fragmente din măduva sa nu au fost injectate în doi cobai a căror moarte ar fi confirmat prezenţa infecţiei Să notăm că această procedură nu a fost aplicată în cazul tânărului Meister şi nici la majoritatea beneficiarilor tratamentului Pornind de la aceste date obiective, statistica arată că din cele optzeci de persoane vaccinate de Pasteur, cel mult cincizeci erau afectate realmente de turbare, iar dintre acestea, tot conform statisticii, 10%, adică cinci, ar fi murit în lipsa vaccinului Or, după cum o recunoştea Pasteur însuşi, s-a confruntat cu trei decese, ceea ce reduce la două vieţile salvate Două vieţi ! Bilanţul real este derizoriu Pentru a-1 îmbunătăţi, Pasteur şi echipa sa multiplică vaccinările şi perorează împotriva detractorilor; iată, de pildă, ce afirma doctorul Vulcain după un an, în 1889: Se poate spune că, dacă în rândul persoanelor tratate au decedat 1%, dintre cele care nu au fost tratate prin metoda Pasteur şi-au pierdut viaţa 16% Luând în calcul cele douăsprezece persoane decedate în pofida administrării tratamentului, rămân 264 de indivizi salvaţi Iată-ne departe de cifra indicată de dl Peter pentru mortalitatea anuală provocată de turbare în Franţa Dacă opinia publică înghite pe nemestecate crezul vaccinator, doctorul Peter continuă să protesteze: Ar rezulta deci, logic şi aritmetic, că în ultimele douăsprezece luni s-ar fi produs în Franţa de cinci ori mai multe cazuri de turbare decât în anii anteriori! Ei bine, declar că este de-a dreptul imposibil şi că aici se ascunde artificiul matematic pe care şi-au clădit pasteurienii sistemul Doctorul Peter pune degetul pe rană, analiza sa judicioasă convinge tot mai mulţi oameni Câteva reviste medicale îi adoptă teoria şi îndrăznesc să-1 contrazică pe Pasteur Polemica se limitează totuşi la o minoritate în mediile intelectuale Cu toate acestea, doctorul Peter nu este singurul care să le furnizeze argumente serioase oponenţilor, cealaltă sursă, extrem de credibilă, se află în laboratorul lui Pasteur, este vorba de nimeni altul decât Emile Roux, care denunţă maniera riscantă de lucru, insuficienţa studiilor preliminare şi, deci, pericolul căruia îi sunt supuşi vaccinaţii Deşi maestrul dispreţuieşte manifestările contestatare, iar colaboratorii săi fideli, mobilizaţi de atitudinea sa de cuceritor, îşi afişează entuziasmul total pentru vaccinare, doctorul Eugene Grancher, care se ocupă de inoculări, se plânge de ostilitatea pe care o întâlneşte în rândul unei anumite elite: Simţeam cum dezinteresul şi jena îi cuprindeau treptat pe cei care mă înconjurau, ca să nu mai vorbesc de furia care se făcea simţită în surdină Într-o bună zi, când mă aflam la facultatea de medicină pentru un examen, am auzit o voce mânioasă proclamând: „Da, domnul Pasteur e un asasin!" Am intrat şi am văzut câţiva colegi care, observându-mă, s-au îndepărtat în tăcere Iar acest profesor nu era Peter, care avusese măcar curajul de a-şi asuma opiniile Pe de altă parte, unele reviste din presa politică şi cea medicală derulau o campanie înverşunată contra lui Pasteur, fără a mai pune la socoteală un grupuscul de oameni politici şi liga antivivisecţionistă Chiar şi în liceele pariziene, elevii erau împărţiţi în pasteurieni şi anti-pasteurieni şi se ciondăneau cu orice prilej 5 5 Pentru acest citat şi precedentele cf Les Genies de la Science, op cit Pasteur şi echipa sa nu au decât o replică la inflaţia de critici: accelerarea ritmului vaccinărilor În laborator nu se pierde vremea, după o examinare sumară în urma căreia se stabileşte diagnosticul de turbare, Grancher execută imediat prima injecţie, iar apoi, timp de nouă zile, conform procedurii, victimei muşcăturii i se inoculează fragmente uscate de măduvă de iepure tot mai recente Pe 20 octombrie 1886, beneficiarul tratamentului este un băiat, Jules Rouyer, care a fost muşcat cu douăsprezece zile mai înainte şi acum se întoarce acasă aparent vindecat Pasteur, obosit de aceşti doi ani de prozelitism vaccinal şi slăbit fizic după un atac cerebral suferit în 1861 (care nu-i permite să folosească mâna stângă pentru gesturi de precizie), pleacă liniştit in vacanţă Se află în Italia pe 26 noiembrie, când echipa sa află că Jules Rouyer a decedat Ştirea o aduc autorităţile judiciare, căci tatăl, Napoleon Rouyer acuză vaccinul pentru moartea fiului său Ce scandal s-ar isca dacă la autopsie s-ar stabili că băiatul a murit de turbare ! Metoda vaccinală ar suferi o înfrângere teribilă, ani lungi de muncă s-ar duce pe apa Sâmbetei, Pasteur ar fi exclus din empireul geniilor, tratat ca un iluminat, ca un nebun periculos, şi întreaga sa echipă ar ajunge în mizerie Perspectiva aceasta umilitoare îl face pe Roux să-şi ierte maestrul; sprijinindu-1 cu toată energia, doctorul cere ca din cadavrul copilului să fie prelevate fragmente de măduvă care să fie inoculate apoi, după prelucrare, în organismele a doi iepuri După două săptămâni, animalele infectate paralizează Simptomele corespund primului stadiu al turbării, dovadă indubitabilă a faptului că Jules Rouyer a fost ucis de această maladie În timp ce unul dintre apropiaţii lui Pasteur se repede în Italia să-l pună la curent, profesorul Brouardel, care a efectuat autopsia, îl convoacă pe Emile Roux care, deşi a revenit în tabăra Maestrului, rămâne afectat de furtul căruia i-a căzut victimă cu ani în urmă Roux are două variante, fie îşi oferă o răzbunare legitimă, fie se corupe definitiv luând apărarea lui Pasteur: Brouardel ştia că nu aprobam aplicarea tratamentului la om Având o părere bună despre mine, m-a întrebat dacă, în ciuda opoziţiei mele, aveam suficientă încredere în acest tratament ca să accept responsabilitatea de a-1 pune la punct, caz în care m-ar fi susţinut Am răspuns afirmativ Mi-a mai spus că laboratorul avea adversari puternici; în încheiere mi-a declarat că, dacă nu voi lua poziţie în favoarea dumneavoastră, voi determina o înapoiere de cincizeci de ani în evoluţia ştiinţei Acest lucru trebuie evitat 6 Pe 4 ianuarie, Pasteur, aflat în continuare in Italia, scapă de dezonoare graţie lui Roux şi Brouardel, complici întru sperjur în faţa Academiei de Medicină reunite pentru a dezbate cazul lui Jules Rouyer După ce profesorul Brouardel anunţă că pune moartea copilului pe seama unei insuficienţe renale, Roux, la rândul său, afirmă că a infectat doi iepuri cu fragmente din bulbul rahidian al micului Jules şi că după patruzeci de zile cele două animale zburdă pline de sănătate, dovadă a faptului că decesul lui Jules Royer nu a fost provocat de turbare Roux a ales să fie salvatorul lui Pasteur, însă impostura e fragilă ! După câteva luni, un englez, Joseph Smith, care, muşcat de o pisică turbată, a venit la Paris să se trateze, îşi dă sufletul la spitalul Saint-Thomas, unde a fost adus de urgenţă la două zile după administrarea vaccinului Iată-i din nou pe Pasteur, Roux şi toată echipa sub ameninţarea execuţiei publice ! Nu au decât o cale de scăpare, să demonstreze că moartea lui Smith nu are nici o legătură cu vaccinul Căutând indicii, descoperă foarte repede că victima nu ducea paharele de băutură la ureche, dimpotrivă, englezul bea ca o maşinărie, de seara până dimineaţa, corpul său era un adevărat burete, un mediu propice pentru infiltrarea turbării; în acelaşi timp, eficacitatea tratamentului era subminată decisiv de gradul de îmbinare alcoolică O concluzie limpede şi inatacabilă Uneori cu ticăloşie, alteori cu rigoare, Pasteur şi echipa sa au reuşit să pareze de fiecare dată atacurile Încetul cu încetul, spiritele critice au fost reduse la tăcere, iar principiul vaccinal, a fost întronat ca panaceu S-a uitat ca prin farmec de învăţăturile istoriei, de epidemiile dispărute înainte de crearea vaccinurilor, de proliferarea speciilor timp de milioane de ani, incompatibilă cu teoria multitudinii invizibile: bacterii, microbi, virusuri ce se năpustesc în hoarde ucigaşe Potrivit acestei teze, Pământul s-ar fi transformat rapid într-un deşert pietros; în ciuda enormităţii, ea rămâne bine ancorată în minţile oamenilor, este indiscutabilă, mai grav, toţi suntem condamnaţi prin lege să ne supunem ei Teoria născută dintr-o impostură a devenit un instrument dictatorial ! Adrien Loin (nepot şi colaborator al lui Pasteur), „A l’ombre de Pasteur" în Le Mouvement sanitaire, 1896 6 NEBUNIA VACCINĂRILOR Putem domina maladia ! Ce veste minunată ! Cântăreţii progresului nu mai sunt doar entuziaşti, ci de-a dreptul isterici, au renunţat la orice spirit critic, principiu fundamental care stă la baza gândirii libere de la epoca Luminilor încoace Putem domina maladia ! Este o cucerire a cunoaşterii incredibilă, stupefiantă, ce modifică radical statutul omului Dintr-odată, acesta nu mai este un element al naturii ca toate celelalte, ci se află deasupra tuturor, în postura de stăpân Revoluţie absolută ! Cucernicul Pasteur, păstrătorul intransigent al ordinii, l-a destituit pe Dumnezeu şi i-a răpit atotputernicia E un adevărat profet, propovăduieşte la seratele de binefacere ca să adune fondurile necesare pentru construirea institutului ce-i va purta numele, loc în care, prin aplicare orbească, teoria se va transforma în dogmă Templul religiei vaccinale este inaugurat pe 14 noiembrie 1888, având drept menire tratarea turbării şi cercetări în domeniul maladiilor contagioase virulente Prezentarea activităţilor este atât de eficientă încât se înrudeşte cu propaganda, vaccinurile primesc aura de panaceu şi li se atribuie dispariţia marilor epidemii Totală fabulaţie Adevărul e cu totul altul Extincţia unor flageluri precum ciuma şi holera s-a produs cu mult înainte de inventarea vaccinurilor, în urma aplicării măsurilor de igienă Astfel, în cursul epidemiei de holeră ce a afectat Londra în 1854, doctorul John Snow a observat că o ţeava de canalizare contamina o fântână publică din Broad Street Bănuind că aceasta era cauza proliferării şi propagării bacteriei Vibrio cholerae, a cerut să se închidă fântâna, iar epidemia a luat sfârşit aproape imediat Nu trebuie uitate nici sinistrele condiţii în care trăiau strămoşii noştri Locuinţele erau minuscule şi insalubre, familiile trăiau în promiscuitate, dejecţiile corporale se descompuneau în oalele de noapte, gunoaiele erau îngrămădite în bucătărie în lăzi de lemn Materiile fecale şi mizeriile ajungeau pe uliţă, în faţa casei Străzile deveniseră, în aceste condiţii, un paradis al şobolanilor; nu aceştia, ci puricii din blana lor constituiau pericolul letal, întrucât purtau germenul pestei Mai erau şi gunoierii naturii, de la muşte până la fauna microscopică, toţi pantagruelii cloacei ale căror festinuri eliminau excremente putride Duhoarea era insuportabilă, miasmele infiltrau plămânii, aşa se face că organismele suferind de carenţe vitaminoase erau invadate de hoardele microscopice Oricât ar fi fost de feroce, invadatorii nu puteau străpunge sistemele imunitare aflate în bună stare, acesta fiind motivul pentru care nici o epidemie nu s-a soldat cu un genocid total Împrejurările sunt cele care-1 împing pe microb la crimă Nu trebuie uitat că în corpul nostru adăpostim miliarde de miliarde de bacterii, viruşi şi microbi Prin comparaţie, numărul celulelor organismului uman este derizoriu, existenţa noastră este imposibilă fără colaborarea imigranţilor liliputani, ei sunt însărcinaţi cu descompunerea substanţelor pe care le ingerăm pentru a ne permite să le asimilăm La o analiză precisă a marilor epidemii ies în evidenţă mai mulţi parametri: malnutriţia sau foametea, o suprapopulare trăind în promiscuitate în locuinţe imunde, igiena deplorabilă, apa contaminată, toate acestea amplificate de frică şi disperare Pe lângă holeră şi ciumă se mai poate menţiona şi gripa spaniolă, care la finele Primului Război Mondial a masacrat o lume dominată de mizerie şi mai ales trupele slăbite după patru ani de infern Pentru a scoate la lumină această constanţă a fenomenelor, ne vom focaliza asupra gripei aviare, despre care experţii pretind, de câţiva ani, că ar putea degenera în pandemie În deschidere, vom semnala că majoritatea epidemiilor de gripă îşi au originea în Asia de Sud-Est, factorii de transmitere fiind porcii, raţele şi găinile care convieţuiesc cu oamenii şi câinii în nişte locuri de mizerie, bordeie improvizate din paie, trestie, lemn, plantate direct pe pământ şi cu o suprafaţă derizorie Ce univers de famelici ! Ocupanţii scheletici încearcă să se aciueze într-un colţ printre râturi, gheare şi labe, plozii ţopăie pe lângă animale pe solul care, crustă ţeapănă când e soare, se transformă într-un noroi gros pe timp de ploaie Organismele anemice sunt o pepinieră excelentă pentru virusul gripei care trece de la unele la altele profitând de aglomeraţia din case, pieţe, trenuri, aşa ajunge la porturi, aeroporturi şi în câteva luni subjugă întreaga planetă Reacţia în lanţ se repetă în fiecare an, cu o incidenţă în general constantă asupra populaţiilor permisă de vicleanul mecanism al mutaţiilor Mutaţia constituie forţa microbilor, ea face să fie caducă orice „armă" inventată pentru distrugerea lor, după cum o demonstrează pierderea eficacităţii antibioticelor În prezent, experţii sunt înspăimântaţi de mutaţiile pe care le poate suferi H5N1, virusul gripei aviare În opinia lor, el nu este deocamdată suficient de puternic încât să ne atace sistemul imunitar şi totuşi, în ciuda acestei incapacităţi fundamentale, a infectat mortal câţiva indivizi, ceea ce ar trebui să îndemne comunitatea ştiinţifică să pună sub semnul întrebării fundamentul teoriei pasteuriene: finalitatea omicidă a virusurilor! Toate victimele aparţin unor familii de ţărani foarte săraci care, din dorinţa de a-şi îmbunătăţi condiţia materială, practică un soi de creştere intensivă a păsărilor înghesuind în cuşti cât mai multe găini ce se bat pe câteva grăunţe În treacăt, flămânde, ciugulesc şi pene şi găinaţ Războiul continuu pentru hrană slăbeşte şi mai mult organismele galinaceelor Sistemul imunitar al păsării descărnate e la pământ, iar fauna microbiană, până acum pe post de musafir, se luptă şi ea pentru supravieţuire Pentru a se salva, H5N1, care convieţuieşte paşnic de milioane de ani în tuburile digestive ale înaripatelor, se răscoală, transformându-se în ucigaş ! Raţionamentul e iconoclast, modestia mă îndeamnă să-l ascund într-un colţ al minţii, dar ţin să practic un joc intelectual şi să evaluez pertinenţa teoriei mele; profit astfel de statutul meu de jurnalist pentru a i-o prezenta unui eminent epidemiolog Departe de a-i stârni râsul, ipoteza i se pare judicioasă, însă refuză să-i estimeze validitatea sub pretextul că domeniul nu este de competenţa sa, doar virusologii putându-se pronunţa În doi timpi şi trei mişcări, constatând că legitimaţia de presă e un adevărat paspartu, intru în contact cu cei mai renumiţi specialişti Primii doi mă tratează cu un dispreţ nimicitor Ideea mea este de o aroganţă insuportabilă, ei lucrează pe acest subiect de ani in şir, nu există decât o teorie valabilă, aceea a lui Pasteur, microbii manifestă o frenezie patogenă şi suferă mutaţii pentru a-şi spori virulenţa Un al treilea, profesor la facultate, telespectator fidel al emisiunilor mele, mi-a făcut onoarea de a mă asculta cu atenţie După ce mi-a cerut să jur că nu-i voi pomeni numele, mi-a spus că nu inventam nimic, nu făceam decât să expun de o manieră personală teoria elaborată de detractorii lui Pasteur, în viziunea cărora maladiile sunt provocate doar de o deficienţă a terenului, adică de un organism prost întreţinut, deteriorat de proastele obiceiuri alimentare, de poluare, stres, lipsa activităţilor sportive, la care se adaugă, factori importanţi, micile plăceri cum ar fi alcoolul şi tutunul În concluzie, profesorul îmi mărturiseşte că dorinţa de a întreprinde cercetări pe seama acestui rol fundamental al terenului îl macină de ceva vreme, dar, din păcate, ar fi un demers sinucigaş, părăsirea căilor atent jalonate l-ar transforma într-un paria al comunităţii ştiinţifice, i-ar distruge cariera, l-ar priva de credite, aşa cum a păţit Jacques Benveniste, care a îndrăznit să formuleze ipoteza memoriei apei Interlocutorul meu mi-a mai destăinuit că orice proiect de cercetare are la origine o intuiţie cu aşteptarea unui rezultat precis, astfel că, inconştient, experimentatorul se comportă ca un judecător de instrucţie care, sub călăuzirea convingerilor sale intime, derulează o anchetă nereţinând decât elementele ce indică vinovăţia suspectului Aşa se face că studii efectuate pe aceeaşi temă pot genera rezultate contradictorii Cum însă în medicină opinia publică trebuie să fie liniştită prin edictarea de norme, iar industria farmaceutică are, datorită ponderii sale economice, o influenţă determinantă asupra difuzării publicaţiilor, doar cercetările care slujesc optim cauza certificată de cercurile dominante profită de pe urma popularizării în massmedia Pentru verificarea acestei mărturii nu trebuie săpat prea adânc, este suficient să ne întoarcem la dosarul gripei aviare În 1996, în cadrul luptei contra gripei clasice, o firmă americană de biotehnologie a încredinţat laboratoarelor elveţiene Roche un brevet pentru elaborarea unui vaccin antiviral denumit Tamiflu® Rezultatele clinice dezamăgitoare sunt urmate de un eşec comercial relativ, astfel că profiturile americanilor pe 2003 stagnează la 220 milioane de dolari Nemulţumiţi, inventatorii se gândesc să rupă acordul cu partenerul, dar Roche va evita divorţul printr-o extraordinară lovitură de marketing Suntem în 2005, Organizaţia Mondială a Sănătăţii se arată din ce în ce mai neliniştită de pericolul unei pandemii de gripă aviară, iar laboratoarele elveţiene, printr-o decizie ostentativ altruistă, anunţă că oferă OMS 30 de milioane de doze de Tamiflu, suficiente pentru tratarea a 30 de milioane de pacienţi, Această generozitate nemaivăzută ocupă prima pagină a ziarelor şi provoacă o psihoză, opinia publică întrevede amplificarea riscului de epidemie şi devine conştientă de existenţa unui vaccin care ar putea-o proteja Numărul celor care se reped la farmacie este cu atât mai mare cu cât statele îşi constituie stocuri, pe primele locuri fiind Statele Unite şi Franţa, care comandă un miliard, respectiv 13,7 milioane de doze Cheltuielile colosale sunt decise într-un climat ce frizează panica, stare de spirit întreţinută de instanţele medicale şi în particular, de doi profesori de la spitalul Pitie-Salpetrîere din Paris, Jean-Philippe Derenne, pneumolog, şi Francois Bricaire, specialist în boli infecţioase În cartea Pandemie, la grande menace de la grippe aviaire7, ei prezic o hecatombă de proporţii enorme, cu 500 000 de morţi numai în Franţa ! Pentru evitarea carnagiului nu există decât o soluţie: vaccinarea ! Recomandarea este cu atât mai uimitoare cu cât experţii în sănătate recunosc faptul că vaccinurile antivirale în general nu constituie un remediu fiabil contra gripei Mai grav, Agenţia Franceză pentru Securitatea Sanitară a Produselor de Sănătate, AFSSAPS, afirmă, în urma unor studii, 7 Apărută la Fayard în 2005 că eficacitatea vaccinului Tamiflu® în raport cu virusul clasic este departe de a fi demonstrată Agenţia precizează, în plus, că utilizarea produsului Tamiflu® este extrem de dificilă în cazul copiilor (care, pe de altă parte, sunt vectorii cei mai importanţi ai transmiterii bolii), iar la adulţii între 13 şi 64 de ani vaccinul reduce, în cel mai bun caz, cu 24 de ore durata simptomelor, eficacitate care sporeşte cu foarte puţin la persoanele de peste 65 de ani În consecinţă, medicamentul nu este compensat pentru categoria sub 65 de ani, nivelul de compensare fiind de numai 35% pentru vârstnici Nişte rezultate atât de puţin încurajatoare pe virusul-ţintă lasă să se întrevadă o eficacitate îndoielnică asupra unui virus nou În aceste condiţii, recomandarea alarmistă a profesorilor Jean-Philippe Derenne şi Frangois Bricaire îşi pierde serios din pertinenţă Cu toate acestea, mass-media îi tratează ca pe nişte profeţi, cartea lor a bătut toate recordurile de vânzări şi va fi nevoie de un articol al lui Jean-Claude Jaillette, confrate de la Marianne8 pentru ca lumea să afle că somităţile sunt consultanţi ai laboratoarelor Roche, aspect pe care ar fi trebuit să-1 facă public în virtutea articolului 26 al legii Kouchner din 2002 Dezvăluirea din Marianne n-are nici un efect, nu deteriorează imaginea celor care-şi bat joc de deontologie şi nu exercită vreo influenţă asupra oamenilor politici: în fiecare focar de infecţie, crescătorii, familia lor şi vecinii sunt obligaţi să se vaccineze cu Tamiflu®; cât despre presă, ea continuă să proclame sus şi tare că aceasta este unica terapie Să remarcăm, în trecere, că toate fermele afectate practicau creşterea păsărilor în baterii, ceea ce conferă credibilitate ipotezei mele, aşa cum, pe de altă parte, puţinele cadavre de păsări sălbatice infectate cu H5N1 sugerează că virusul nu ar fi letal decât pentru indivizii epuizaţi Revenind la Tamiflu®, din care cei doi profesori recomandau guvernului cumpărarea a 40 de milioane de doze, un studiu australian realizat în 2006 în Cambodgia, Egipt şi Vietnam a evidenţiat faptul că eficacitatea lui, deja relativă, scade de şase ori în fiecare an, coeficientul fiind de 30 în Indonezia ! Acest eşec trecut sub tăcere din rea-credinţă, cu ajutorul disimulării, dezinformării şi minciunilor, a fost precedat de impostura vaccinului contra hepatitei B 8 Marianne, “La sante publique sous l’influence des labos", 29 octombrie 2005 Să ne aducem aminte În 1994, secretarul de stat însărcinat cu problemele sănătăţii, Philippe Dousts-Blazy, alarmează opinia publică declarând că, în fiecare an, 100 000 de persoane sunt contaminate cu virusul hepatitei B Cum acesta se transmite pe cale sexuală şi prin sânge, analogia cu SIDA se face imediat Cu toate acestea, autorităţile pretind că, spre deosebire de HIV, există un vaccin pentru eradicarea flagelului Nou-născutul laboratoarelor GlaxoSmithKline şi Aventis Pasteur MSD este o minunăţie terapeutică Are toate virtuţile, fiind lipsit de efecte indezirabile ori secundare Ministrul, specialiştii şi medicii de rând organizează campania în favoarea lui În sălile de aşteptare din cabinete, revistele obişnuite dispar sub teancurile de prospecte ce încurajează vaccinarea Opinia publică, speriată, se lasă prinsă în mrejele panaceului Între 1994 şi 1998, 21 de milioane de persoane sunt vaccinate în Franţa Propagarea la scară planetară este imediată Vaccinarea ajunge să reprezinte jumătate din piaţa mondială medicală şi aduce, în 1996, profituri de 2,7 miliarde de dolari ! Este adevărat că acest prim vaccin transgenic are costuri de fabricaţie aproape nule şi se vinde de cinci ori mai scump decât tradiţionalele BCG, polio etc Mana cerească este inepuizabilă, căci la fiecare cinci ani este necesar un rapel, şi, cu toate că virusul se transmite în principal pe cale sexuală, vaccinul este recomandat întregii populaţii, inclusiv sugarilor, de s-ar zice că liberalizarea moravurilor din epoca noastră declanşează o sarabandă a simţurilor încă din leagăn ! Ca efect al acestei terori programate, 1300 de persoane, numai în Franţa, au dezvoltat afecţiuni neurologice, cam o mie dintre ele suferind de scleroză în plăci; unele au murit în câteva luni, precum Nathalie Desaintquentin, 28 de ani, care, potrivit părinţilor, era perfect sănătoasă înainte de a fi lovită de maladie la câteva săptămâni după vaccinare Chiar dacă în tribunale experţii ştiinţifici polemizează virulent, statul şi-a recunoscut responsabilitatea printr-o decizie a Consiliului de Stat din martie 2007, astfel că 150 de persoane au primit indemnizaţii între 2000 şi 15 000 de euro cu titlul de reparaţii Prin urmare, contrar afirmaţiilor din campanie, vaccinul nu era defel inofensiv Alte minciuni: nu se înregistrau 100 000 de contaminaţi pe an, ci numai 8 000, cu mult mai puţine cazuri acute, mai precis 152 în 2004, conform Institutului de Supraveghere Sanitară, iar terifianta maladie se traduce, pentru 90% dintre bolnavi, printr-o vindecare spontană fără sechele; 9% suferă de un icter banal şi doar 1% suferă o deteriorare gravă a ficatului Enumerarea tuturor acestor manipulări iniţiate de Pasteur şi echipa sa nu mă predispune să mă supun obligaţiei vaccinale Aici este locul în care aceia pregătiţi de mult să arunce în mine cu noroi, să mă demaşte ca uneltitor mai odios decât cei pe care-i acuz, cred că mă pot prinde în ambuscadă reproşându-mi că trec sub tăcere un adevăr incontestabil proclamat de către Organizaţia Mondială a Sănătăţii: eradicarea variolei ! Nu intenţionam nicidecum să trec sub tăcere acest subiect, nu mă jenează cu nimic, dimpotrivă, tocmai mă pregăteam să-l abordez, căci şi în acest caz versiunea oficială este plină de inexactităţi, ca să nu spun minciuni Să vedem, aşadar, care este istoria primului vaccin, singurul care a obţinut o victorie totală asupra maladiei după două secole şi jumătate de luptă, victorie prin K O pronunţată în 1980, la trei ani după observarea ultimului caz „Tratamentul" variolei este de neocolit pentru credibilitatea cărţii de faţă ! Mai întâi să ne ocupăm de Dryvax®, vaccinul aşa-zis de primă generaţie fabricat pornind de la o suşă veche de peste treizeci de ani şi obţinut de la un viţel infectat la trei luni cu vaccină Pe abdomenul său fuseseră practicate vreo patruzeci de incizii Animatul, împiedicat să se lingă, a stat peste o săptămână fără să se mişte, aşteptând incubaţia maladiei; apoi a fost cuprins de febră, pielea s-a acoperit cu pustule care, după zece zile, au devenit purulente Pentru a colecta puroiul, viţelul a fost omorât La substanţa prelevată s-a adăugat fenol pentru eliminarea bacteriilor, cu mare atenţie ca să nu se inactiveze virusul Materia corporală liofilizată şi combinată cu mici cantităţi din diverse antibiotice şi glicerină, un alergen puternic, în proporţie de 50% a fost transferată în fiole Cât despre fenol, acesta poate provoca pierderea cunoştinţei, colici, infecţii cutanate, lista riscurilor de complicaţii este mult mai lungă când se iau în calcul elementele ce interacţionează în vaccin: febră, cefalee, vomă, ameţeală, simptome de meningită, comă, convulsii, amnezie, ba chiar s-au identificat corelaţii între vaccinare şi apariţia leucemiilor sau chiar deces Pe această temă, într-un număr din New York Times din martie 2003, „The Centers for Disease Control and Prevention" recomandau evitarea vaccinării antivariolice la persoanele cu probleme cardiace, întrucât le-ar expune, între a cincea şi a douăzeci şi şaptea zi de la injecţie, la riscuri de infarct şi angină pectorală Cam atât despre efecte, frecvente dar nediscutate Daune regretabile, mormăie jenaţi apărătorii neclintiţi ai metodei, nu se compară cu numărul vieţilor salvate şi mai ales cu faimoasa eradicare Oamenii ăştia mă fac să mă comport ca un senil, mă obligă să repet a mia oară povestea extincţiei neexplicate a marilor epidemii; cum se poate exclude dispariţia variolei din această categorie când se ştie că numeroase vaccinări de masă au fost urmate de o amplificare spectaculoasă a maladiei ? Astfel, în Filipine, după campania de imunizare obligatorie a întregii populaţii, rata persoanelor afectate de variolă a trecut de la 10 la 65% în câteva luni De altfel, peste tot, extincţia focarelor nu a început decât după ce s-a luat măsura izolării bolnavilor Şi cum să nu strecor în rechizitoriul meu evocarea altui flagel cu reputaţie sinistră, tuberculoza ? A făcut ravagii în ţările occidentale în epoca industrializării ce a coincis cu dezvoltarea rapidă a oraşelor; în 1850, de pildă, erau atinşi de această boală 700 din 100 000 de locuitori, proporţie care scade la 50 în 1940, în timp ce BCG-ul nu va deveni obligatoriu decât în 1950 Vaccinul acesta e o adevărată calamitate ! Efectele secundare sunt atât de multe şi de grave încât unii medici, deşi favorabili vaccinurilor în general, se opun, în revista La libre sante, vaccinării obligatorii şi refuză să aplice legea, expunându-se riscului unei condamnări penale Printre cei mai virulenţi se numără unul dintre pionierii BCG-ului, profesorul Marcel Ferru, pediatru la spitalul din Poitiers care predă ştiinţele fundamentale la facultatea de medicină: fără ocolişuri, el afirmă că BCG-ul este ineficace şi periculos Luarea sa de poziţie este sinucigaşă, profesorul este marginalizat pe loc, însă persistă în acuzaţiile sale şi merge până la a publica, în 1977, cartea La faillite du BCG (Eşecul BCG-ului) Să remarcăm că în anii '90 o serie de cărţi ale unor colective de medici anglo-saxoni au confirmat justeţea afirmaţiilor regretatului profesor, iar un amplu studiu clinic, realizat sub auspiciile OMS în India pe 260 000 de copii, a conchis că eficacitatea BCG-ului este nulă Dacă, în ciuda tuturor acestor elemente, rămânem fideli teoriei pasteuriene a populaţiei microbiene de miliarde şi miliarde de ori mai numeroasă decât toate speciile vii la un loc, populaţie preexistentă ce n-ar avea decât o funcţiune, eliminarea tuturor formelor de viaţă - ceea ce implică o letargie de milioane de ani, cât să se dezvolte lumea animală - ei bine, chiar şi în această ipoteză nu se poate renunţa la criticarea vaccinurilor din perspectiva compoziţiei După cum am văzut deja, vaccinurile sunt un amestec vrăjitoresc îngrozitor, mai sinistru decât pansamentele din câlţi - o tot repet, de parcă mam ramolit complet - pe bază de extracte din măduvă spinală de iepure, materie cerebrală canină, fiere de viţel, mucus respirator Cu timpul a apărut a doua generaţie, pe bază de celule animale sau de fetuşi avortaţi, celule cancerizate artificial sau natural cu limfoame, culturi completate cu un „adjuvant" precum mercurul şi cel mai adesea aluminiul, elemente cu o toxicitate binecunoscută Cu toate acestea, dozele de aluminiu sub formă de fosfat, sulfat sau hidroxizi sunt de 50 până la 80 de ori superioare celor admise de forurile europene, aspect întâlnit la douăzeci şi cinci de vaccinuri curante cum ar fi cele contra difteriei, tetanosului, poliomielitei ori hepatitei A şi B Şeful departamentului de vaccinări de la Institutul Pasteur din Lyon a recunoscut că dacă o persoană este vaccinată împotriva difteriei, tetanosului, tusei convulsive, poliomielitei (DTCP) şi hepatitei B se ajunge la 8 miligrame de hidroxid de aluminiu Or, doctorul Chapper şi colaboratorii săi care studiază maladia Alzheimer estimează, după o serie de experimente, că neuronii suferă modificări atunci când concentraţia depăşeşte 4 micrograme pe gram de substanţa cerebrală Toate studiile arată că aluminiul pătrunde in ţesuturi, se concentrează, impregnează progresiv oasele, rinichii şi sistemul nervos (creierul şi măduva spinării) Comitetul consultativ al OMS pentru securitatea vaccinurilor a stabilit că este foarte probabilă existenţa unei legături de cauzalitate între administrarea unui vaccin ce conţine hidroxid de aluminiu şi prezenţa unor leziuni caracteristice pentru miofasciita macrofagică, o nouă maladie izolată în 1998 Simptome: dureri articulare şi neuromusculare cu oboseală cronică O treime dintre pacienţi au dezvoltat o scleroză în plăci la trei ani, în medie, după injecţie, şi uneori chiar după opt ani Pornind de la aceste informaţii, cum să nu fim înspăimântaţi de calendarul de vaccinare pe care-1 recomandă ministerul Sănătăţii în cazul sugarilor ? Sunt obligatorii injecţiile contra difteriei, tetanosului, tusei convulsive, poliomielitei - toate conţinând, să ne amintim, o cantitate nepermis de mare de hidroxid de aluminiu - Încă de la naştere se face BCG pentru nou-născuţii ai căror părinţi provin din ţări clasificate drept „riscante " În afara acestor cazuri particulare, sunt obligatorii pentru toţi: La două luni, prima injecţie: Difterie Tetanos Tuse convulsivă Poliomielită Recomandate, dar nu obligatorii: Haemophilus Influenzae (contra meningitei şi pneumoniei), hepatita B - La trei luni: a doua injecţie (difterie, tetanos, tuse convulsivă, poliomielită); - La patru luni: a treia injecţie; - La şase luni (nu este obligatoriu): BCG plus a doua injecţie contra hepatitei B; - La nouă luni, pentru copiii care intră in colectivitate: rujeolă-oreionrubeolă (ROK); la 12 luni pentru ceilalţi; - Între 12 şi 15 luni: a doua injecţie ROR; - Între 16 şi 18 luni: a patra injecţie (difterie, tetanos, tuse convulsivă, poliomielită); a doua Haemophilus influenzae şi a treia contra hepatitei B; - La şase ani: a cincea injecţie cu vaccinurile obligatorii; - La paisprezece ani pentru fete înainte de primul raport sexual, contra infectării cu papillomavirusul ce declanşează cancerul de col uterin Cu privire la acest ultim vaccin, permiteţi-mi să vă prezint un fragment din materialul de propagandă distribuit în farmacii şi la cabinetele ginecologice: Papillomavirusul uman este un virus comun, foarte răspândit, transmis prin contacte sexuale Şaptezeci la sută dintre femei au contact cu el în decursul vieţii De cele mai multe ori este eliminat de organism, dar în unele cazuri poate provoca leziuni precanceroase ce pot evolua în cancer uterin (sună a Coluche, vestitul comic, “în unele cazuri poate", „ce pot evolua"); pe scurt, nu numai că sunt rare situaţiile când nu e eliminat, dar apoi riscurile de evoluţie morbidă sunt cu totul relative ! Să continuăm lectura textului de propagandă: Gardasil (aşa se cheamă) a fost testat în cadrul unor studii pe mai mult de 20 000 de femei dintre care aproximativ 11 000 au fost vaccinate Să remarcăm rigoarea ştiinţifică: „aproximativ" A demonstrat o bună eficacitate (aceeaşi precizie), dar nu a avut efecte în 30% din cazuri (!!!) O bună toleranţă: aşa cum se întâmplă adesea cu vaccinurile, se pot observa reacţii în locul înţepăturii (durere, umflătură, roşeaţă, febră) !!! Să revenim la vaccinarea sugarilor Sunt nişte adevărate eprubete, bebeluşii aceştia ! Fiecare vaccin este inoculat în aceeaşi doză, indiferent de greutate, înălţime, mod de alimentaţie şi fără un examen clinic şi biologic care să evalueze capacitatea sau incapacitatea eventuală a organismului de a fabrica anticorpi ! Metoda tratării nediferenţiate este adoptată cu entuziasm în numele ştiinţei ! Ştiinţă ce are drept principiu fundamental rigoarea, cel mai mic detaliu trebuind să fie demonstrat şi controlat ! În condiţiile acestea, cum mai putem îndrăzni să aşezăm medicina printre ştiinţe ? În fine, suntem oare; atât de stupizi încât să ne imaginăm că pe baza unor ecuaţii aproximative şi fără un studiu prealabil al sitului ar fi posibilă edificarea unui viaduct, a unui baraj, a unei centrale nucleare ? Că fenomenala tehnologie care a bulversat societatea umană ar exista în lipsa unor concepte de o precizie draconică ? Atunci, cum se poate accepta că introducerea atâtor elemente - în majoritate toxice - în sistemul imunitar în plină formare nu modifică în nici un fel homeostazia naturală care se instalează în corpurile miniaturale şi că aceste injecţii nu au nici o incidenţă asupra celulelor în curs de proliferare ? Nu s-ar putea să se ascundă tocmai aici sursa înmulţirii cazurilor de astm şi alergii ? La naştere şi timp de câteva săptămâni, nou-născutul se foloseşte de anticorpii materni, beneficiind de imunitatea definitivă pe care mama sa a contractat-o exclusiv în urma maladiilor Imunitatea vaccinală, pe de altă parte, este tranzitorie, motiv pentru care trebuie făcute rapeluri pe tot parcursul vieţii; acest fapt pune sub semnul întrebării însăşi logica practicii, care postulează, prin analogie cu legile naturii, că organismul dobândeşte capacitatea de apărare faţă de un inamic identificabil prin memorarea „bătăliei iniţiale" Între 18 şi 24 de luni - să observăm individualizarea - sistemul imunitar îşi încheie primul stadiu de dezvoltare, iar spre 6 - 7 ani se apropie de maturitate, care este atinsă complet la vârsta adultă Faptul că în decursul timpului acest proces nu a ajuns la o eficacitate perfectă contrazice teoria evoluţiei, respectiv selecţia speciilor cel mai bine adaptate la mediu Darwin ăsta nu e decât un aiurit, un intrus în Panteonul Geniilor ! Fiinţa umană, cu sistemul său imunitar confuz, nevrednic de Mama Natură, e un avatar nereuşit al creaţiei E o adevărată minune că am supravieţuit atâtea milioane de ani ! Nici religia nu stă mai bine, cu legenda făpturii miraculoase create după imaginea Atotputernicului Marea ameninţare nu e reprezentată de bomba atomică, poluare ori suprapopulare, ci de ferocea faună microscopică ! Nu intra în panică, cititorule, sindicatul industriei farmaceutice proclama, într-o conferinţă de presă din februarie 2008, un viitor strălucit, promiţând că până în 2013 vor fi lansate pe piaţă 244 noi vaccinuri 244 ! Dintre care unul contra hipertensiunii, deşi aceasta este provocată în general de proastele obiceiuri alimentare ! Cum se poate ca autorităţile aşa-zis competente să considere atât de banal actul vaccinării ? Par a fi capabile să recomande, fără vreo ezitare, câte o injecţie în fiecare dimineaţă ! Acestor caricaturi de oameni de ştiinţă nu le pasă de simţul critic, nu au niciodată dubii Pasteurienii sunt mânaţi de o fervoare de-a dreptul religioasă, manifestă o intoleranţă maladivă Călăuziţi de o gândire pervertită, îi condamnă pentru erezie pe cei care le contestă metoda, îi lasă pradă oprobriului public denunţându-i drept manipulatori periculoşi, vânători ai slăbiciunilor umane, duşmani ai cunoaşterii şi progresului, recrutori ai unor clici retrograde (martorii lui Iehova, mormoni şi alte secte); pe scurt, energumenii de soiul meu, suspicioşi faţă de fenomenala invenţie medicală care-l plasează pe om în afara naturii şi deasupra acesteia, sunt mai răi decât nişte tâlhari Nimic nu clatină credinţa discipolilor lui Pasteur, nici măcar rezultatele tot mai numeroaselor studii pline de rigoare efectuate pe plan mondial de somităţi în domeniu Concluziile acestor cercetări sunt scandaloase, dacă ar fi mediatizate ar putea debusola opinia publică fidelă doctrinei, aşa că marile grupuri de presă preferă să se menţină pe linia discursului dominant şi să lase ca informaţia să se piardă in reviste academice cu tiraje confidenţiale În felul acesta, lumea nu are de unde să afle de corelaţia stabilită între dezvoltarea practicii vaccinate şi înmulţirea cazurilor de alergie, astm, scleroză în plăci, maladii autoimune şi chiar autism, pentru ultima afecţiune numărul pacienţilor sporind de treizeci de ori între 1978 şi 1999 în Statele Unite şi Marea Britanic, perioadă in care s-a generalizat vaccinarea ROR (rujeolă-oreion-rubeolă) Într-un interviu acordat publicaţiei Sunday Express, doctorul Richard Halvorsen declara că „o serie de părinţi raportează probleme de dezvoltare apărute la copiii lor după câteva săptămâni de la administrarea vaccinului ROR" Doctorul Andrew Wakefîeld, un gastroenterolog care conducea un grup de cercetare la Royal Free Hospital, împreună cu echipa sa de la facultatea de medicină din Londra, a studiat eventualele legături cauzale dintre virusul rujeolei conţinut de vaccin, autism şi tulburările intestinale, a demisionat din funcţie în 2001 pentru a nu mai fi nevoit sale ascundă pacienţilor adevărul În opinia lui şi a altor specialişti în alergologie, imunologie şi neurologie, copiii afectaţi ar prezenta un număr insuficient de limfocite T CD4 şi CD8, astfel că organismul lor ar fi incapabil să fabrice anticorpii indispensabili pentru combaterea virusurilor injectate prin vaccinare Ipoteza este atât de plauzibilă, încât, bazându-se pe studiile publicate, două mii de familii britanice au depus plângere contra laboratoarelor şi guvernului Profesorul Romain Gherardi, care a efectuat cercetări pe tema miofasciitei macrofagice, declara în aprilie 2001 jurnaliştilor de la Alternative Sante - L'impatient: Toţi bolnavii din eşantionul nostru au un antecedent vaccinal cert Din 50 de bolnavi, 85% au fost vaccinaţi cel puţin împotriva hepatitei B, cel mai adesea primind şi alte vaccinuri, iar restul de 15% au fost vaccinaţi în principal contra tetanosului Acest studiu retrospectiv a scos la iveală o nouă surpriză: intervalul mediu dintre vaccinare şi biopsie era de trei ani şi, în unele cazuri, de opt ani Aşadar, această combatere a virusurilor prin intermediul vaccinurilor este cu totul aberantă, iar legea care-i condamnă la şase ani de închisoare şi o amendă de 75 000 de euro pe părinţii care refuză vaccinarea propriilor copii este criminală Se încalcă libertatea, o libertate cucerită împotriva religiilor şi obscurantismului, care acum este plasată sub jugul unei teorii ştiinţifice ţinând de domeniul credinţei ! În încheierea acestui capitol voi evoca pe scurt unele epidemii care au lovit omenirea în decursul timpului şi au dispărut complet Tucidide, autorul Istoriei războiului peloponeziac, vorbeşte despre epidemia de ciumă căreia i-a fost martor la Atena în 430 î Chr Flagelul nu s-a limitat la cetatea mitică, ci a cuprins şi oraşele Traciei, Egiptului şi Persiei; a ajuns poate şi în Galia, dar ne este imposibil să o ştim, în lipsa izvoarelor scrise Ciuma ateniană a fost fulgerătoare, cu simptome cumplite Bolnavul avea la început senzaţia că ţeasta îi ia foc, ochii îi erau învăpăiaţi, gâtul scuturat de accese violente de tuse, corpul - zguduit de spasme, pielea - roşie din cap până în picioare, plină de vezicule şi ulceraţii şi rece, pe când sărmanul om fierbea pe dinăuntru de-şi smulgea hainele de pe el, chinuit de sete, măcinat de nebunie În unele cazuri mâinile şi picioarele cădeau pradă unei cangrene cu evoluţie ultrarapidă Victimele îndurau şapte zile de martiriu până când decedau şi erau aruncate în groapa comună Flagelul a revenit în valuri succesive în secolele următoare, cu o ultimă serie de cadavre sub domnia lui Marc Aureliu O altă epidemie care a făcut ravagii în timpul Antichităţii a fost maladia cardiacă (morbus cardiacus), numită şi diaforeză Primele simptome: senzaţie de frig, de parcă întregul corp ar fi fost acoperit de gheaţă, transpiraţie abundentă, puls slăbit, aproape imperceptibil, respiraţie anemică, senzaţie de sufocare Strânsă în piept ca într-o menghină, inima o lua razna în palpitaţii, pielea se albăstrea şi lua un aspect pergamentos, ca epiderma unui bătrân, iar bolnavul îşi dădea sufletul într-o săptămână Mai recentă, sudor anglicus, limitată la Marea Britanie, s-a manifestat în cinci reprize distincte A apărut în august 1485 la Oxford şi s-a răspândit atât de rapid şi energic, încât a declanşat un adevărat exod, celebrul campus fiind abandonat timp de peste şase săptămâni În septembrie a ajuns la Londra, unde a ucis jumătate din populaţie Se manifesta prin frisoane de scurtă durată urmate de tremurături şi apoi de convulsii Bolnavul, scăldat în sudoare, sucomba în mai puţin de două zile Să menţionăm şi pelagra, epidemie şi mai localizată, care s-a cantonat în nordul Italiei Se caracteriza printr-o înroşire bruscă a pielii, o deteriorare a viscerelor şi diminuarea activităţii cerebrale Decesul, inexorabil, survenea abia după câteva săptămâni Pentru a realiza o prezentare exhaustivă a maladiilor care ne înspăimântă, ţin să atrag atenţia asupra unor fenomene actuale despre care se vorbeşte puţin, cu toate că apar din senin în diverse locuri şi contaminează o proporţie semnificativă a populaţiei Cele mai multe sunt consecinţele aşanumitului SCN, sindrom al clădirilor nesănătoase Manifestările nu sunt specifice, chiar dacă rarele studii pe această temă identifică un tipar general: rinite, iritaţii oculare, dureri de cap, mâncărimi, lipsă de concentrare, oboseală etc Una dintre principalele cauze este lipsa circulaţiei aerului, mai ales în clădirile de birouri climatizate în care ferestrele nu pot fi deschise În aceste spatii ermetice, o serie de particule nocive, cum ar fi oxizii de azot, ozonul, compuşii organici volatili şi diverse microorganisme rămân în suspensie o perioadă îndelungată Multitudinea simptomelor şi maniera diferită în care se prezintă în timp împiedică adesea identificarea relaţiei cauzale, astfel că fiecare bolnav este tratat ineficient de medicul său de familie, cu medicamente sau vaccinuri antialergice, fără ca expunerea la factorul declanşator să înceteze Există însă unele patologii, înrudite cu acelea din categoria SCN, care afectează în câteva zile un grup întreg, astfel încât se întreprinde imediat o analiză a aerului din spaţiul comun victimelor; în mod bizar, rezultatele sunt negative, lăsând neexplicată cauza fenomenului, aşa cum s-a întâmplat la Ezanville, în Val d'Oise, în 2007 În luna mai, doi băieţi de clasa a şasea se plâng că-i înţeapă ochii - foarte roşii, e adevărat - şi au o senzaţie de mâncărime pe tot corpul Asistenta medicală de la şcoală îi conduce pe copii la spital, unde analiza vizând depistarea unei eventuale alergii nu pune în evidenţă nici un factor de intoxicare În zilele următoare, 40 dintre cei 270 de elevi ai şcolii suferă simptome identice cu acelea ale colegilor lor Directorul instituţiei şi municipalitatea presupun că minorii sunt victimele unei poluări a aerului provocate de produsele de curăţenie Întrucât părinţii sunt neliniştiţi, iar vacanţa se apropie oricum, directorul şi primarul decid să închidă şcoala pentru calmarea spiritelor şi să declanşeze o operaţiune de dezinfectare aprofundată a clădirii; urmează, de asemenea, să fie verificată calitatea aerului şi să se instaleze un sistem de ventilaţie În toamnă, copiii, refăcuţi după vacanţă, îşi reiau locurile în clase, iar „epidemia" izbucneşte iarăşi în câteva zile De data aceasta se molipsesc şi câţiva membri ai personalului Psihoza este generală, zvonurile ce amplifică gravitatea unora dintre cazuri se răspândesc rapid, părinţii înnebuniţi fac presiuni asupra autorităţilor pentru ca şcoala să fie din nou închisă; în acest timp, primarul încearcă să-i liniştească prezentându-le raportul experţilor privind ancheta epidemiologică negativă din iunie şi lista lucrărilor de renovare efectuate Nimeni nu-1 ascultă, în plus, oamenii de ştiinţă nu se arată la înălţime, nu încearcă să ofere nici o explicaţie, prin urmare părinţii sunt cuprinşi de panică Aşa cum subliniază Sciences et Avenir într-un subtitlu din lungul articol consacrat acestei afaceri, „confruntată cu iraţionalul, ştiinţa trebuie să liniştească temerile" Ştiinţa este sursa cunoaşterii absolute, nimic nu se găseşte în afara sferelor ei de competenţă, la orice întrebare, la orice problemă, un înţelept ale cărui cunoştinţe sunt atestate de un teanc de diplome trebuie, cu un aer doct, să furnizeze răspunsul şi soluţia; dacă nu reuşeşte, ştiinţa e desacralizată imediat, tratată ca o şarlatanie, ba, mai grav, acuzată că ar fi în slujba unor interese clandestine sordide Mânia oamenilor e de nepotolit, primarul din Ezanville, la presiunea locuitorilor, pune deoparte rezultatele anchetelor, închide iarăşi şcoala şi, la fel ca în iunie, cere alte analize epidemiologice; nici acestea nu evidenţiază nimic După o curăţenie meticuloasă, şcoala a fost redeschisă în ianuarie 2008 şi de atunci „epidemia" n-a mai apărut În faţa acestei enigme avem două variante de explicaţie: fie că, în ciuda aparatelor foarte sofisticate de care dispunem, ne este imposibil, la nivelul actual de cunoaştere, să identificăm elementul toxic ce poluează aerul, fie că a avut loc o contaminare psihologică asemănătoare cu fenomenele colective pornite de la un singur individ, cum ar fi râsul contagios, plânsetele, scărpinatul sau entuziasmul frenetic Această versiune, inacceptabilă pentru ştiinţă, este sugerată de unii psihanalişti şi psihiatri; astfel, Jean-Pierre Lante arată, tot în Sciences et Avenir, că acest tip de epidemie ar putea fi declanşat de sentimente de insatisfacţie sau angoasă De exemplu, pentru muncitorii nemulţumiţi de salariu şi de condiţiile de lucru, ar fi modalitatea inconştientă de a-şi exprima frustrarea El adaugă: „manifestările de isterie colectivă evidenţiază puterea pe care o exercită spiritul asupra trupului, or lumea medicală nu acordă atenţie, în general, expresiei fizice a unei suferinţe pur psihice Termenul «somatizare» (de la grecescul soma, corp) rămâne, de altfel, peiorativ !" Rolul jucat de psihic asupra durerilor noastre este, aşadar, esenţial; cu toate că e ignorat şi dispreţuit in practică, medicina îi recunoaşte totuşi implicit prin efectul placebo SPIRITUL VINDECĂTOR Vom înnobila acest început de capitol cu o trimitere la Montaigne Propun să ne însuşim deviza sa, „Ce ştiu eu oare ?", şi să reflectăm la maximele acestei inteligenţe sclipitoare: „e o mare pacoste ca omul să creadă că ştie", sau „curiozitatea, subtilitatea, cunoaşterea atrag după ele boala" Montaigne nu încetează să pună întrebări şi caută mărturiile cele mai diverse pe care le foloseşte la redactarea Eseurilor Dintre aceste istorisiri vom reţine două, probe ale influenţei exercitate de spirit asupra corpului Cea dintâi este povestea unui gentilom, a unuia dintre micii nobili de ţară care-şi irosesc viaţa la vânătoare şi la serate fastuoase De atâta mâncare burta i-a crescut cât un cimpoi, iar golirea ulcioarelor de vin şi ascultarea trubadurilor zgomotoşi nu-1 ajută să-şi ţină gândurile la un loc La sfârşitul unei petreceri, ghiduş, nobilul senior bate în argintărie ca să-i liniştească pe comeseni, după care se ridică anevoios şi proclamă cu glas tunător „Doamnele mele, domnii mei, felul care v-a fermecat simţurile era o tocană de pisică !" În ciuda hohotelor de râs care zguduie preacinstita adunare, o frumuseţe ingenuă dă crezare ororii; începe să aibă dureri cumplite de stomac, face febră, vomită fără oprire şi în trei zile îşi dă duhul O altă anecdotă consemnată de maestru se referă la o femeie care se năpusteşte cu voracitate asupra unei bucăţi de pâine; nefiind lacomă de felul ei, doamna nu mestecă aşa cum trebuie, iar îmbucătura i se opreşte în gâtlej Ţinându-se disperată cu mâinile de gât, nefericita urlă că are un ac înfipt în glotă Un valet se repede s-o ajute, îi introduce două degete în gură, apucă bucăţica de pâine, o scoate, dar femeia zbiară în continuare, eructează, scuipă Pe furiş, bărbatul pune un ac îndoit în balta de vomă, iar victima se linişteşte imediat Aceste două cazuri scot în evidenţă puterea sugestiei, a convingerii intime, „efectul placebo" declanşat la absorbţia unui element neutru, inofensiv, dar prezentat ca activ În secolul al XIX-lea, doi medici francezi au demonstrat existenţa fenomenului placebo Este vorba de profesorul Hippolyte Bernheim de la Nancy, care a publicat prima carte pe această temă, De la suggestion et de ses applications a la therapeutique, şi profesorul JeanMartin Charcot, care a studiat persoanele isterice folosind hipnoza Într-o bună zi, profesorul Bernheim a administrat unui grup de zece bolnavi apă îndulcită, după care le-a cerut infirmierilor să simuleze o stare de agitaţie intensă şi să le declare pacienţilor că, din greşeală, le dăduseră un vomitiv puternic Patru bolnavi din cinci au fost cuprinşi foarte rapid de greţuri şi au început să vomite Dintre experimentele efectuate de profesorul Charcot la spitalul Salpetriere din Paris, criticate pe motiv că avuseseră loc în faţa studenţilor, ceea ce, potrivit calomniatorilor metodei, teatraliza situaţia şi exacerba crizele istericelor, îl voi reţine pe acela foarte derutant cu monedele Profesorul (sau un asistent) apropia de încheietura mâinii unei paciente aflate sub hipnoză un bănuţ ţinut într-o pensetă şi afirma că este fierbinte; în momentul când moneda atingea pielea pacientei, aceasta începea să urle, ulterior observânduse urma discului pe epidermă Invers, un ban încălzit în prealabil şi aplicat de aceeaşi manieră, dar afirmându-se că e rece, nu provoca nici o reacţie şi nu lăsa nici un semn pe piele La fel de uimitoare sunt si rezultatele obţinute, tot sub hipnoză, de primii discipoli ai lui Pavlov, care au reuşit să condiţioneze apărarea imunitară a câinilor, sau de J D Levine, care în 1978 arăta în The Lancet că în cursul unei extracţii dentare pacientul produce endorfine ce suprimă durerea Aici aş adăuga mărturiile stomatologilor potrivit cărora o operaţie întreprinsă sub hipnoză nu este urmată niciodată de o hemoragie Dar primul care a căutat factorul declanşator pentru efectul taumaturgic al spiritului - scepticilor, pregătiţi-vă să vă tăvăliţi pe jos de râs, chiar şi cei mai serioşi, când vor auzi ce am de spus, or să se zguduie în hohote - a fost nimeni altul decât Emile Coue ! Sigur, puteţi să chicotiţi oricât, pare incredibil să fie vorba tocmai de greoiul Coue cu a sa gândire pozitivă, dar experimentele pe seama principiilor active ale medicamentelor se bazează pe o extrapolare a metodei lui Fiecare nouă moleculă elaborată într-un laborator este testată prin comparaţie cu un element inert, faimosul placebo, termen latinesc însemnând „voi plăcea " Prima definiţie medicală datează din 1811 şi sună astfel: „Calificativ dat tuturor medicamentelor prescrise pentru a-i face plăcere bolnavului " Exact acesta a fost principiul aplicat de Emile Coue, farmacist la Troyes, la începutul secolului XX Pe atunci, farmacia nu era un magazin de produse farmaceutice gata fabricate şi ambalate, ci un laborator în care, cu minuţie, se realizau preparate personalizate Omuleţ afabil cu privirea blândă, mustaţă şi barbişon, umanistul Coue îşi întâmpina clientela cu o compasiune cu atât mai sinceră cu cât în decursul carierei şi-a dat seama că atitudinea sa, cuvintele pe care le pronunţa şi tonul iau parte la acţiunea curativă a medicamentelor Intuiţia i s-a confirmat în ziua în care o pacientă fidelă, suferind mereu de migrene, a venit să cumpere preparatul care îi alina suferinţa Neavând în stoc toate substanţele necesare, Coue a improvizat un amestec de ceaiuri de plante neutre şi, cu o voce persuasivă, i-a spus doamnei că această poţiune conţinea noi esenţe mult mai eficace decât cele din leacul obişnuit Convinsă că profită de pe urma unui progres al fitoterapiei, clienta s-a întors după două zile radiind de bucurie: dorea să-i mulţumească pentru medicamentul revoluţionar care acţiona mai rapid, mai intens şi pe o durată mai lungă şi să-1 anunţe că nu intenţiona să revină la vechiul preparat medical în momentul în care ar fi fost iarăşi disponibil Începând cu anul 1927, trei cercetători britanici, Ferguson, Davey şi Topley au încercat să verifice acest principiu al sugestiei care, generând autoconvingerea, acţionează asupra fizicului Ideea lor a fost să compare efectele unui vaccin contra răcelii cu acelea ale unui ser salin Metoda testărilor clinice a devenit sistematică în anii '40 după ce un statistician, Austin Bradford Hill, a rafinat protocolul; astfel bolnavii erau traşi la sorţi pentru a se constitui grupul-martor, respectiv cel căruia i se administra tratamentul, iar medicii nu ştiau dacă substanţa pe care o manipulau era placebo sau medicamentul Această intervenţie a unui specialist în „procente" în ajutorul biologilor nu a fost rodul întâmplării Rezultatele unui tratament sunt aleatorii, nu sunt identice la doi indivizi şi, de altfel, nici în cazul aceluiaşi individ (excluzându-se fenomenele de obişnuinţă) Prin urmare, acţiunea moleculei este influenţată - amplificată, diminuată sau chiar anulată de o sumedenie de parametri, printre care un loc important îl ocupă starea de spirit a pacientului Comit o eroare fundamentală cei care fac o analogie între fiziologie şi fizică, respectiv chimie, ştiinţe exacte cu fenomene reproductibile guvernate de legi imuabile La fel, asimilarea corpului cu un sistem mecanic şi decuparea lui organ cu organ, fiecare organ fiind subdivizat, la rândul lui, în structuri şi mai mici, până la ultimul stadiu al parcelării, studiul in vitro al unei noi molecule curative, constituie o adevărată inepţie În aceste condiţii, maladia nu este decât o abstracţiune, un model care trebuie experimentat apoi pe un animal, cobai, şobolan sau porc Nu are nici o importanţă că aceste animale absorb fără probleme tot felul de gunoaie şi substanţe care ar ucide pe loc orice fiinţa umană ! Alimentaţia nu este luată în calcul niciodată, nici măcar la studiile clinice pe subiecţi umani, se pare că interacţiunea dintre conţinutul farfuriilor şi medicament nu prezintă nici un interes pentru cercetători ! Un alt factor încă şi mai semnificativ, trecut întotdeauna cu vederea în experimentele care vor să pună în evidenţă principiile ce stau la baza vindecării, este reprezentat de forţele naturale reparatoare, regeneratoare; totuşi, ele sudează oasele rupte, închid rănile, le cicatrizează şi chiar refac organe, cum se întâmplă cu ficatul în cazul unei ablaţiuni parţiale Totul se petrece ca şi cum corpul tuturor fiinţelor vii ar fi o organizaţie inteligentă care se ordonează, se reface în moduri uneori surprinzătoare Celulele răsculate sfidează puterea genelor, ridiculizează atotputernicia creierului Ele nu intră însă într-un soi de debandadă anarhică, sunt capabile să facă lucruri extrem de complicate, de pildă o reţea nervoasă care îl pune in mişcare pe condamnatul la scaunul cu rotile, sau chiar salvarea bolnavului de cancer aflat în ultimul stadiu de metastază, fenomene pe care ştiinţa, prinsă în pânza de păianjen a propriilor teorii, se grăbeşte să le pună pe seama „efectului placebo" Etichetarea este liniştitoare, îl scuteşte pe savant de contactul cu nişte cuvinte umilitoare pentru statutul său: mister, miracol ! Simpla enunţare a sintagmei „efect placebo" înăbuşă orice reflecţie, orice Întrebare, totul se reduce la un raţionament închis Această gândire în stare de libertate condiţionată constituie o negare a inteligenţei, prefer să explorez căi noi de cugetare decât să mă înclin ruşinat în faţa acestei sinistre pantomime În dorinţa mea de a cerceta vestitul efect scotocesc prin diverse culturi şi constat că, de la Antichitatea străbunilor noştri, a grecilor, până în Asia, în India, la popoarele animiste, toate evocă (folosind, bineînţeles, termeni diferiţi), psyche, anima, Qi, prana, spiritul, ceea ce, în toate cazurile, se traduce prin suflu, energia fundamentală a vieţii Nu, nu sunt un magician abil al cuvintelor care, virând să-şi păcălească publicul, încearcă să repună în drepturi orchestrarea divină, nu sunt eu cel care să se ţină de trucuri, ci medicina, care, de câte ori e incapabilă să explice un fenomen, abracadabra, scoate din pălărie „efectul placebo " Paradoxal, graţie tehnologiei extraordinare de care dispune, tocmai medicina este cea care permite să se studieze concret suflul vital, mă gândesc la cazurile de moarte cerebrală cu asistenţă respiratorie, aceste stări de comă depăşite cum e aceea în care se află Jean-Pierre Adam, fundaş dreapta în echipa Franţei pe vremea lui Michel Platini care supravieţuieşte vegetativ de douăzeci de ani, creierul neemiţând nici un semnal pe encefalogramă Deşi este privat de coordonarea marelui computer, organismul său îndeplineşte toate funcţiile, se regenerează, se repară, sistemul imunitar combate cu bravură virusurile şi bacteriile, celulele se reînnoiesc permanent Cum să nu îndrăznim o analogie între această organizare celulară autoreglementată şi nişte sisteme lipsite de un centru decizie, cum ar fi societăţile furnicilor ? Eu mă voi lansa într-o astfel de paralelă Asemenea celulelor, furnicile au diverse specializări: se ocupă de aprovizionare, de construcţii, de „dădăcit” larvele, de stabilirea traseelor, de apărare şi, în funcţie de specie, pot fi şi crescătoare, cultivatoare ori ţesătoare Flecare individ îşi îndeplineşte rolul, nu ca un robot, ci în interacţiune cu mediul, schimbă informaţii cu partenerii prin atingerea antenelor sau prin eliminarea de substanţe chimice astfel încât ansamblul se organizează, iar din anarhie ia naştere spontan, ordinea Totul se petrece ca şi cum o instanţă imaterială ar sintetiza informaţiile adunate de fiecare şi ar coordona o acţiune globală Dacă sunteţi iubitori de natură, aţi observat fenomenul în cursul plimbărilor prin pădure Cu efect de cataclism, paşii noştri provoacă prăbuşirea unor galerii, astfel că zeci de gângănii se prăbuşesc de-a valma Foarte repede, supravieţuitorii ies de sub ruine şi, fără să facă măcar o pauză, se apucă de reconstrucţie Din împrejurimi încep să sosească semenii lor care, fără îndoială, au simţit vibraţiile generate în momentul dramei şi, fără ca vreo autoritate să-i dirijeze, în scurt timp se improvizează un şantier pe care se pot vedea scene de întrajutorare la mutarea unei pietricele sau ridicarea unui fir de iarbă În unele colonii adăpostite sub pietre mari, atunci când sălaşul devine neîncăpător populaţia se împarte în două grupuri egale în prealabil, cercetaşii au depistat noul loc care, întotdeauna, este cel puţin la fel de mare ca adăpostul iniţial, întrucât mai multe furnici se lansează în prospectare, va avea câştig de cauză cea mai hotărâtă, mai încăpăţânată, mai dornică să-şi convingă surorile prin vibraţiile antenelor În coloniile tropicale, în perioadele de secetă, atunci când o furnică dă peste o rezervă de apă pot apărea două situaţii: fie estimă că poate căra preţiosul lichid singură, făcând mai multe drumuri, fie cantitatea i se pare prea mare, şi atunci lasă pe sol mesaje chimice proporţionale cu volumul de transportat, ceea ce determină mobilizarea efectivului adecvat pentru îndeplinirea misiunii La rândul lor, furnicile ţesătoare se agaţă unele de altele pentru a forma un arc între două frunze de copac, apoi, pentru a le uni, strâng rândurile O dată joncţiunea realizată, muncitoarele strâng pereţii in mandibule aşteptând o furnică-ofiţer care aduce în gură o larvă luată din ou; cum aceasta produce fir de mătase, „şefa" o duce de la o margine la alta a frunzelor pentru a le coase, iar altele vin după ea procedând la fel ca să întărească legăturile Aceste acţiuni colective „spontane” merg până la stabilirea unor relaţii de reciprocitate cu terţi, oaspeţi ai coloniei la fel cum fac celulele noastre cu microorganismele din flora intestinală Iată două exemple impresionante: mai întâi, Pseudolasius din Malaiezia, insecte care, de plăcerea mâncatului, muncesc cu încrâncenare Ca să nu fie private de mielatul păduchilor de frunze, care este o delicatesă, ele cresc aceste homoptere în galerii săpate la rădăcina florilor, astfel, şeptelul le pompează sucul şi se pot hrăni pe săturate Când seva se termină, „ferma" este mutată la baza altei fiori Drept răsplată, păduchii de frunze se lasă atinşi pe abdomen pentru a oferi o picătură din gustosul lor excrement; dacă, atunci când sunt în libertate, îl expulzează la distanţă, de data aceasta au grijă să rămână la suprafaţa anusului, fiind degustat îndată de „stăpâne ” Pe de altă parte, furnicile Myrmecia cultivă ciuperci pe un pat de frunze tăiate direct din copaci de culegătoarele de hrană, ale căror mandibule sunt puternice ca nişte foarfeci Umiditatea călduţă din galerii este ideală pentru ciuperci, dar favorizează şi proliferarea microorganismelor dăunătoare Pentru a combate flagelul, furnicile-grădinar au dezvoltat glande ce secretă vreo douăzeci de acizi pe care-i vaporizează pe paraziţi, unul dintre aceştia fiind Candida albicans; ei bine, da, cauza mâncărimii mele infernale, păcat că venerabilul doctor L n-are la dispoziţie, într-o cutie de chibrituri, o echipă de vajnice Myrmecia Campioane ale farmacopeii, Myrmecia ascund între cuticulele lor nişte bacterii, antibiotice naturale, pe care Fleming le-a descoperit din întâmplare în 1928 Aşa ajungem înapoi la organismul uman, şi el dotat cu autoreglementare; celulele sunt în simbioză la eşalonul local, fiecare îşi supraveghează vecinele şi se poate asocia la o acţiune globală în reţea Dacă una iese din rol, cum se întâmplă cu celula canceroasă, această maniacă a hegemoniei, se formează imediat o grupare paramilitară care intervine s-o elimine Maladia nu este, aşadar, decât consecinţa unei dereglări a subtilei cooperări anarhice Şi ce are de-a face efectul placebo în afacerea asta ? Îl dăm uitării ? Dimpotrivă, teoria mea bazată strict pe observaţii empirice sugerează că el nu depinde exclusiv de materia cenuşie, ci şi de psyche (la greci), de animus (la romani), de spirit (la animişti), pe scurt, de suflul vital Vă cer iertare, dar, pentru a-mi duce raţionamentul până la capăt (nu raţionamentul, ci delirul, rectifică aceia care mă vor acuza de tentativă de îmbrobodire cu poveşti pseudoştiinţifice), voi lua ca reper vidul cuantic, vid care, potrivit fizicienilor, nu este sinonim cu neantul, întrucât găzduieşte perechile de particule-antiparticule care se anihilează permanent generând un câmp energetic Să ne însuşim teoria şi s-o aplicăm la suflul vital, instanţă superioară care devine simultan câmp de energie şi centru psihic - vestitul inconştient al lui Freud pe care neurobiologii n-au reuşit să-1 localizeze - la care fiziologia noastră este conectată aşa cum postul radio este calat pe o frecvenţă anume Boala, indiferent de cauză (aberaţii alimentare, o proastă igienă de viaţă etc), parazitează recepţia, organismul, deja dereglat, sufocat, nu se mai poate regenera, autoreglementa Individul respectiv e cuprins de slăbiciune, se angajează tot mai rar în acte generatoare de endorfine, moleculele stării de bine (sport, sex, meditaţie profundă, creaţie), suferinţele îl copleşesc, depresia îl macină Degringolada morbidă nu este iremediabilă, placebo-ul, administrat cu o convingere autentică, se comportă ca o descărcare electrică, o supratensiune ce readuce psihicul pe frecvenţa suflului vital Organismul este invadat de un flux energetic, fiecare celulă este alimentată cu doza necesară refacerii, din aproape în aproape celulele reintră în armonie la fel ca societăţile de furnici, cele indezirabile fiind eliminate; de nişte „colege" cu virulenţă selectivă Efectul placebo reprezintă un reglaj al vibraţiilor - nu în raport cu o stare de spirit pozitivă, ceea ce explică faptul că dragostea (aşa cum o demonstrează şi un nou studiu recent) şi râsul galvanizează sistemul imunitar până la obţinerea vindecării Din păcate, medicina simptomatică şi tratamentele sale locale tratează cu dispreţ această simfonie materieantimaterie Mai grav, medicina are un rol malign, ne deresponsabilizează, ne infantilizează şi, în plus, ne terorizează cu nenumăratele campanii de avertizare cu privite la virusuri şi neîncetatele apeluri la controale preventive; „dresate" în felul acesta, minţile noastre, în loc să creeze efectul placebo, generează contrariul său, nocebo, care ne aruncă în braţele maladiei VIAŢA PE REŢETĂ Să nu mai aveţi încredere în medici, prin incompetenţa lor vă pot face mult rău ! Acest avertisment şocant nu-mi aparţine mie, ci autorităţilor sanitare Evident, anunţul oficial nu este atât de virulent, e mai puţin direct, e rotunjit pe la colţuri, transformat în sugestie: „Spuneţi-i medicului dumneavoastră că antibioticul nu se prescrie automat !" („Les antibiotiques, c'est pas automatique!") Aşa sună sloganul a cărui menire este să ne trezească din devoţiunea faţă de caduceu, devoţiune care pune în pericol sănătatea naţională Încrederea totală în ştiinţa doctă ne poate fi fatală ! Cunoaşterea fabuloasă care-1 propulsează pe posesorul ei în sfera respectabilităţii definitive, cu diploma în chip de coroană după nouă ani de facultate, nu valorează cât s-ar fi crezut Sub impactul campaniei, credibilitatea onorabililor doctori a fost zguduită serios Noi ăştialalţi, membrii opiniei publice, am descoperit cu uimire că la universitate nu se predă faptul că remediul miraculos descoperit de Fleming combate doar salmonelele, septicemiile, infecţiile urinare şi pneumoniile, în nici un caz virusurile care provoacă aproape în totalitate anginele, bronşitele, rinofaringitele, sinuzitele, otitele; antibioticele nu se prescriu automat ! Or, între 1994 şi 2004, numărul de prescrieri a crescut cu 86% la adulţi şi cu 115% la copii, unele cazuri fiind de-a dreptul incredibile, cum e acela - relatat pe site-ul mamanpourlavie com al copilaşului care de la naştere şi până la 24 de luni a primit nouăsprezece de asemenea tratamente, după cum afirmă părinţii lui Nici un puştiulică nu scapă de antibiotice, studiile arată că jumătate dintre „clienţii" creşelor primesc, în medie, şapte tratamente cu aceste substanţe în fiecare iarnă ! Antibioticele nu se prescriu automat O sută de milioane sunt prescrise anual în Franţa, record european, de două ori mai multe decât în Germania, de cinci ori mai multe decât în Olanda sau Danemarca, socotind pe cap de locuitor Mai grav este faptul că acest consum excesiv favorizează rezistenţa bacteriilor; unele, precum stafilococul auriu, cauza unor infecţii grave, au devenit prin adaptare practic invincibile, consecinţa fiind proliferarea infecţiilor spitaliceşti, nozocomiale, ce reprezintă 10% din totalul internărilor şi provoacă 10 000 de decese pe an, dintre care 7 500 atribuite bacteriilor multirezistente la antibiotice Un alt studiu pe această temă merită o atenţie deosebită; este vorba de cercetările profesorului Christine M Velicer şi ale echipei sale de la universitatea din Washington, care au analizat relaţia dintre consumul de antibiotice de către femei şi incidenţa cancerului la sân Rezultat: 50% dintre pacientele cărora li s-au administrat tratamente de lungă durată au dezvoltat tumori mamare Oare medicii sunt orbi ? Cum pot ei să ignore concluziile funeste publicate in importante reviste de specialitate ? Sau poate că aveau ştiinţă de ele, dar le respingeau întrucât nu voiau să pună sub semnul întrebării învăţăturile primite la facultate Aceşti campioni necontestaţi ai duratei studiilor sunt complet închistaţi, ştiinţa lor este înţepenită în stadiul certitudinilor liniştitoare, într-aşa măsură încât autorităţile trebuie să cheme în ajutor opinia publică Nouă, ăstorlalţi, ignarilor, ne revine sarcina de a ilumina extraordinara materie cenuşie îndopată cu marile principii ale replicii la diagnostic prin recurgerea la molecule repertoriate sârguincios în tabele Înainte de faimosul avertisment, reţetele nu stârneau nici cea mai mică bănuială, pacienţii aveau o încredere absolută, chiar dacă, potrivit unei estimări a doctorului Alan Choux, preşedintele Alianţei pentru finanţarea pensiilor medicilor, consultaţiile la medicul generalist nu durează mai mult de şapte minute Şapte minute ! Medicina este modernă până la capăt, la fel ca alimentaţia, adeptă a modei fast Prestigiul medicului este pus în evidenţă cu atât mai mult cu cât reţeta este mai lungă, în medie şapte sau opt medicamente diferite în fiecare caz, unele pentru tratarea simptomelor, altele pentru combaterea efectelor secundare generate de cele dintâi, toate într-o posologie empirică Totalul consumului general administrat astfel este, anual, de 70 000 de tone, respectiv 1 kilogram pe cap de francez, indiferent de vârstă ! Prescrierea reţetelor este o activitate de rutină; din când în când se schimbă câte ceva, fiind recomandată o moleculă abia apărută pe piaţă Secretul remediului revoluţionar este divulgat de harnicii reprezentanţi ai producătorilor de medicamente Aceştia sunt un fel de invitaţi permanenţi in cabinete, lor le revine, între două consultaţii, sarcina de a îmbogăţi cunoştinţele a 80% dintre medici, căci numai 15-20% declară că urmează cursurile obligatorii de formare continuă Pe scurt, doctorii noştri se informează după ureche, având drept stimulente - deşi de câţiva ani Ordinul lor veghează asupra respectării unui nivel deontologic minim - participări la congrese plătite integral, iar deplasările nu se fac la Pithiviers ori GarenneBezons, ci în Caraibe sau alte locuri propice izolării şi, deci, reflecţiei O altă manieră de sensibilizare la inovaţie este testarea clinică, propusă în prioritate membrilor clinicilor universitare, cu o remuneraţie considerabilă pentru a urmări fiecare pacient din setul de observaţie Să remarcăm că în cadrul acestor experimente noul medicament trebuie administrat de unul singur, cu excluderea oricărui alt tratament; ceea ce viciază concluziile asupra efectelor lui, deoarece în majoritatea terapiilor va acţiona în sinergie cu cel puţin două sau trei molecule complementare Studiile ignoră şi alte interacţiuni, la fel de determinante: regimul alimentar al fiecărui bolnav, obiceiurile sale de viaţă, mediul în care trăieşte În aceste condiţii, sinistrul bilanţ de care se face responsabilă administrarea simultană a mai multor medicamente nu mai e deloc surprinzător Acest fenomen, denumit efect iatrogen, cauzează anual, potrivit ministerului Sănătăţii, 128 000 de internări şi 1 800 de decese Unii cercetători independenţi precum Pierre Pignarre estimează că aceste cifre trebuie înmulţite de zece ori, calculul copilăresc ducând la 1 280 000 de spitalizări şi 18 000 de decese ! Ca în toate polemicile, observatorul tranşează arbitrar prin adoptarea unei poziţii de mijloc, atitudine care este însă nerecomandată dacă ne referim la revista Etudes et Resultats, publicată de DRESS, Direcţia de cercetare a studiilor, evaluării şi statisticilor, organism afiliat la Securitatea Socială: „Nu sunt rare cazurile în care mai multe evenimente iatrogene să survină la aceeaşi persoană Este adeseori dificiliă se facă deosebirea între evenimentele legate de starea clinică defavorabilă a pacienţilor şi cele care pot fi atribuite unei cauze iatrogene: fragilitatea pacientului este un factor favorizant pentru producerea a peste 90% dintre evenimente şi, conform anchetatorilor, între 40 şi 60% dintre evenimente erau de aşteptat, ţinându-se cont de evoluţia previzibilă a maladiei sau de starea bolnavului "11 Indiferent cât de dificil este să li se evalueze nocivitatea, dependenţii noastră de medicamente provoacă o nelinişte legitimă, în această direcţie, cifrele sunt indiscutabile: 89% dintre persoanele de peste 65 de ani se află sub tratament regulat; 50% dintre acestea iau zilnic între două şi patru „pilule" diferite, 38% iau cel puţin zece şi 1% mai mult de zece! Cât despre copii, o anchetă începută în decembrie 2005 şi terminată în martie 2008 de profesorul Roland Tubiana de la INSERM constată că în sezonul rece toţi au parte de cel puţin două consultaţii pentru otită, rinofaringită, sinuzită, faringită, iar 8 milioane primesc un tratament cu 11 Etude et Resultats, nr 219, februarie 2003 antibiotice asociat adesea cu administrarea de corticoizi în scopul decongestionării sferei ORL Antibioticele nu se prescriu automat Prescrierea este cu atât mai absurdă cu cât, repetăm, în 90% dintre cazuri ele nu acţionează asupra virusurilor răspunzătoare de aceste infecţii, iar un comitet de experţii mondiali a stabilit în 1996 că aceste afecţiuni se vindecă spontan în câteva zile ! Pe de altă parte, corticoizii, cu efectul lor antiinflamator, însemnând capacitatea lor spectaculoasă de a estompa simptomele, durerile, iritaţiile, congestiile - am scris „a estompa" şi nu „a vindeca", nu e o eroare - sunt prescrişi în majoritatea patologiilor, deşi au un impact deloc neglijabil asupra fiziologiei noastre Prezentarea nocivităţii lor este înfricoşătoare: dereglează glandele suprarenale până la atrofiere, au aceeaşi acţiune asupra muşchilor, perturbă densitatea osoasă şi predispun la osteoporoză, încetinesc creşterea, provoacă hipertensiune şi retenţie de apă, favorizează acumularea grăsimilor, notiţa de utilizare afirmând chiar că nu sunt compatibili cu administrarea de vaccinuri vii, adică BCG, varicelă, febra galbenă şi ROR, fără a preciza durata interdicţiei; ei bine, eu, ca observator, îndrăznesc să mă întreb dacă această contraindicaţie nu este cumva definitivă, din moment ce principiul vaccinului impune ca acesta să rămână activ până la rapel Această lipsă de rigoare se întâlneşte mult prea des în medicină: am în faţă o notă către autorităţile federale americane prin care Agenţia Medicamentului din Statele Unite afirmă că, între 1993 şi 2005, 1 489 medicamente au generat efecte secundare grave (toxicitate renală sau cardiacă, uneori deces), unsprezece dintre acestea fiind atât de nocive încât sa decis retragerea lor de pe piaţă Printre ele se numără Staltor®, Cholstat®, Vioxx® sau Cebrex®, dovezi ale faptului că, din motive de rentabilitate, autorizaţia de comercializare s-a acordat în prea mare grabă, ca să nu mai punem la socoteală faptul că studiile despre consecinţele autorizării noilor molecule se apropie periculos de mascaradă, lucru pe care îl recunoştea în termeni mai diplomatici, şeful AFSSAPS, Jean Marimbert, într-un interviu apărut în februarie 2005 în Le Quotidien du medecin: „Trebuie dezvoltate, preciza el, şi făcute publice cât mai rapid cu putinţă " Rareori pertinentă, concluzia însăilată pe genunchi închide un dosar cu aparentă bună-credinţă; simultan, efectele secundare pot atinge niveluri incredibile, ani în şir, după cum o atestă, cazul tratamentului hormonal de substituţie Acesta a fost proclamat, încă de la lansare, remediul perfect, specialiştii nu oboseau să-1 laude, realizarea era fabuloasă, le salva pe femei de soarta vitregă oferindu-le, ca bonus, o epidermă întinerită Cele care nu acceptau binefacerile ştiinţei erau nişte înapoiate Susţinătorii necondiţionaţi ai metodei au ridicat tonul campaniei atunci când, cu timpul, s-a răspândit zvonul că tratamentul ar avea drept consecinţă cancerul la sân: în faţa microfoanelor şi camerelor de televiziune au afirmat ritos că aceste bazaconii erau alimentate de obscurantismul cel mai penibil Hormonii sunt inatacabili ! An după an, ginecologii se mulţumesc cu aceasta, versiune şi abia dacă schiţează un gest în 2002, când apare un prim studiu american ce prezintă corelaţia indubitabilă între tratament şi cancerul mamar Dacă unele somităţi recomandă imediat abandonarea prescrierii, cei mai mulţi clinicieni rămân adepţi înfocaţi ai remediului hormonal, dar se ascund într-o tăcere prudentă în februarie 2008, când articolul american este confirmat de publicarea rezultatelor unui studiu efectuat timp de mai mulţi ani pe 15 000 de femei supuse tratamentului Bilanţul este sinistru: 50% dintre paciente au dezvoltat o tumoare mamară şi, după abandonarea medicamentelor, 27% au fost lovite de maladie în următorii trei ani Cu toate acestea, hormonii de sinteză nu dispar de pe reţete, că doar medicul apreciază dacă trebuie administraţi sau nu ! Inadmisibila dramă este limitată la o categorie de femei, dar flagelul devine naţional dacă se ia în calcul consumul de psihotrope Recurg la el 25% dintre persoanele de peste 17 ani, anual fiind vândute 150 000 000 de cutii repartizate în patru categorii: anxiolitice, antidepresive, hipnotice şi neuroleptice Conform doctorului Helene Verdoux, autor al unui studiu pe această temă împreună cu farmacologul Bernard Begaud, acest supraconsum, care plasează Franţa pe locul întâi în clasamentul european al utilizării de psihotrope, „este legat de cultura noastră naţională favorabilă medicamentului " La cea mai mică umbră de tristeţe, la cel mai mic necaz – hop ! un antidepresiv dat repede pe gât, plus, pentru a reduce dificultăţile de adormire şi anxietatea declanşată de ele, un hipnotic şi un anxiolitic O ingerare de pilule care, în jumătate dintre tratamente, se prelungeşte mai mult de un an şi antrenează tulburări de atenţie, de memorie, de concentrare, asociate cu riscul de cădere; mai grav, această dependenţă predispune la depresie cu sau fără tentative de sinucidere, la stări de fobie, şi în 5% dintre cazuri la agresivitate şi comportamente violente Toate aceste reacţii, pe care medicul curant le interpretează adesea ca pe o agravare a stării individului, se orchestrează pe fondul unei vieţi automatizate între serviciu şi casă; sub tutela triadei „metro, boulot, dodo", pacientul este perceput din afară ca un model de echilibru, „o persoană bine", cetăţeanul ideal pentru o societate înregimentată normei ! Să nu vă închipuiţi că proza mea e un delir anarhist, cu atât mai puţin un puseu de extravaganţă al condeiului meu cuprins subit de pasiune pentru SF, nici n-am nevoie să recurg la imaginaţie, îmi ajunge stricta descriere a realităţii Graţie tehnologiilor de vârf, oamenii de ştiinţă scotocesc prin toate colţişoarele creierului, observă disfuncţionalităţile, fiecare zonă fiind cartografiată în culori, descoperă boli necunoscute, cum ar fi deteriorarea sinapselor provocată de carenţa de dopamină, ceea ce se traduce prin prăbuşirea moralului asociată cu o activitate fizică excesivă, simptome botezate „sindromul deficitului de atenţie/hiperactivităţii" (ADHD) Din momentul în care este integrat în nomenclatorul patologiilor, cazul intră în domeniul exclusiv al medicinei în aceste condiţii, este imposibil să se promoveze un argument de bun-simţ, anume că, în mod evident, hiperactivitatea este un impuls natural salvator, deoarece exerciţiul fizic generează dopamină şi, prin urmare, o practică sportivă intensivă ar fi remediul suficient pentru refacerea psihicului Ce râsete ar stârni susţinătorul, acestei ipoteze ! Ar fi batjocorit, ameninţat cu tribunalul pentru şarlatanie Tuturor celor care contestă teoriile medicale standard trebuie să li se pună căluşul în gură ! Dacă tot a acaparat pacienţii, medicina îşi multiplică cercetările pentru a identifica moleculele utile; pentru combaterea ADHD a găsit-o încă din 1954, este vorba de Ritaline® E atât de eficace încât o înghit zilnic 2 milioane de micuţi americani, respectiv 15% dintre copii, unii cu vârste sub patru ani În lipsa acestei molecule am asista mult mai frecvent la masacrele în care un puşti ia carabina tatălui şi îşi seceră colegii şi profesorii De-acum sunt îmblânziţi certăreţii, aşa-zişii copii problemă, Ritaline® îi cuminţeşte şi-i aduce pe calea raţiunii Mai mult, unele efecte secundare favorizează buna şcolarizare, aşa cum dificultatea de adormire garantează nopţi albe dedicate studiului, sau cum pierderea poftei de mâncare înlătură somnolenţa „de după-masă" Pe lângă aceste avantaje, durerile de cap, instalarea ticurilor, iritabilitatea sunt nişte flecuşteţe ! La naiba cu veşnicii protestatari care contestă tratamentul ! Luarea unei pastiluţe este un gest nesemnificativ; cât despre riscul unor probleme cu aprovizionarea, nici un pericol, laboratoarele asigură producţia necesară În aceste condiţii, nu putem decât să ne ofuscăm, la fel ca doctorul Michel Lecendreux, pedopsihiatru la spitalul Robert-Debre din Paris, că ADHD-urile sunt mult subdiagnosticate şi subtratate in Franţa, cauza fiind, în opinia sa, insuficienta formare profesională a medicilor în vederea diagnosticării acestei maladii Ca rezultat, 10 000 de copii se află astăzi sub jugul substanţelor chimice ! Şi eu ar fi trebuit să aparţin contingentului „îndreptaţilor", căci supunerea la ordin îmi stârneşte o repulsie viscerală Cu toate acestea, sunt mândru de încăpăţânarea mea, am socotit întotdeauna că posed o genă rară, moştenită de la tatăl meu - deci o adevărată comoară de familie - care mi-a permis să fac deosebirea între educaţie şi dresaj Nu cu cravaşa ori cu urletele adjutantului mă veţi aduce la disciplină, însă accept autoritatea fără probleme dacă are o justificare indiscutabilă Supunerea este o formă de îndobitocire ! Mă identific întru totul cu puştii diagnosticaţi cu ADHD, mai ales dacă adaug şi pasiunea mea pentru risc care m-a îndemnat să inserez comentarii în acţiune în reportajele de aventură realizate pentru postul de televiziune TF1 Înţeleg, în sfârşit, de ce atât de mulţi îmi spuneau că sunt bolnav când agăţam camera de filmat şi microfonul de un deltaplan, o paraşută, un side-car, un bob sau, şi mai dement, la un bolid ce participa la cursa de 24 de ore de la Le Mans pentru a da seamă de senzaţiile încercate la 350 km/h Într-adevăr, viaţa trepidantă, exaltantă nu are nici o calitate Senzaţiile sublime nu sunt altceva decât o dereglare neurologică Sunt dus cu pluta, periculos de aproape de nebunie, dacă mă bucur că am scăpat de o viaţă de vis, aceea a slujbaşului ce se supune fără crâcnire normei Bucuraţi-vă, dragi părinţi, odraslele voastre nu se vor irosi aşa Trăiască medicina, trăiască progresul ! Într-un viitor foarte apropiat, graţie diagnosticării şi tratării precoce, plozii voştri vor fi la fel de docili ca aceia din superba şi exemplara Americă Nu mai trebuie să aşteptaţi punerea în practică a depistării automate: de îndată ce observaţi o stare de vioiciune excesivă la copilul vostru, repeziţi-vă la medic şi, dacă se arată reticent la prescrierea de Ritaline®, luaţi cabinetele la rând până când veţi găsi practicianul avangardist care să vă salveze descendenţa Iniţiativa salutară nu li se aplică doar micuţilor; şi adolescenţii, ba chiar şi tinerii adulţi pot fi aduşi la echilibru Eu însumi am fost martorul unui asemenea caz, este vorba de o fată care mi-a fost stagiară acum câţiva ani la postul de radio Europe 1 Frumuseţea înnobilată de farmec, isteţimea şi politeţea i-au atras simpatia tuturor şi au determinat plasarea ei pe lista potenţialelor colaboratoare ale postului Aparenţele sunt prea măgulitoare, de fapt nu e decât o prefăcătorie, iată ce credea familia tinerei De altfel, integrarea ei facilă in această lume bizară a mass-media nu era decât expresia supărătoarei tendinţe spre marginalitate pe care o manifesta puştoaica lor de 22 de ani Deşi făcuse studii strălucite, părinţii nu-i găseau cuvinte de laudă Educaţia ei fusese, cică, un calvar În copilărie fusese insuportabilă: încălca toate regulile, întrerupea conversaţiile adulţilor, chiţăia fără încetare când i se cerea să tacă sau, dimpotrivă, se închista botoasă şi nu mai scotea un cuvânt zile în şir O catastrofă ! Nu dădea doi bani pe tradiţii, respingea sugestiile unei vieţi împlinite, visul oricărei fete: întemeierea unei familii Asta nu înseamnă că se ducea la mănăstire: se îndrăgostea cu uşurinţă, se lăsa prinsă cu totul în vârtejul pasiunii si, de fiecare dată, ruptura o făcea să se prăbuşească două-trei săptămâni, după care hazardul îi scotea în cale prinţul visat, de fapt un individ fără căpătâi care-i trezea din nou iubirea Când al treilea specimen din această infamă colecţie sa întors la ale lui după patru luni de viaţă aşezată, părinţii, îndureraţi de disperarea fetei şi temându-se ca relaţiile nepotrivite să nu-i compromită viitorul, au dus-o la un specialist care i-a oferit liniştea pe reţetă Banala consultaţie a fost o mană cerească, în sfârşit, oamenii aceştia au găsit explicaţia extravaganţelor copilei Nu era defel o exaltată, nici atât o rebelă, cazul ei era grav, identificabil doar de puţină vreme, până acum era socotit o criză a adolescenţei, afirmarea legitimă a unei personalităţi puternice, iar atunci când variaţiile bruşte de moral se produceau la un adult, acesta era categorisit drept ciclotimic, nimic alarmant, o fantezie a caracterului Iată cum ignoranţa îl lasă pe individ lipsit de apărare în faţa propriei naturi ! Noroc cu specialistul, care i-a explicat fetei, sub privirea umedă de bucurie a părinţilor, că mulţumită progreselor medicinei, boala de care suferă ea poate fi acum diagnosticată, este vorba de „maladia bipolară" care se caracterizează prin tulburări ale stării de spirit ce pot duce până la dramă, adică, să o spunem pe şleau, la sinucidere ! Pulsiunea e imprevizibilă, s-au văzut oameni care se plimbau liniştiţi pe un pod şi, dintr-o dată, au încălecat balustrada şi s-au aruncat în gol Părinţii veniseră la timp, trei pastiluţe aveau s-o aducă pe fată la normalitate Încă de la prima pilulă, tânăra s-a transformat într-un monument de docilitate Nu mai manifesta porniri libertare, era de-acum la adăpost de relaţiile prost alese După două săptămâni găsea băiatul ideal, cadru comercial plin de intenţii serioase - buchete de flori, cine la lumina lumânărilor şi seri fermecătoare petrecute de mână în faţa televizorului Şi ea, revoltata ce detesta întrunirile de familie, adora mesele duminicale la mămica şi tăticu', împreună cu sora ei şi soţul acesteia, ospeţe prelungite până la cină, când se consumau resturile de la prânz Fosta mea stagiară ducea această viaţă liniştită într-o stare de permanentă beatitudine; o singură temere se iţea însă din umbră: uitarea medicamentelor, care putea antrena o ditamai criza Exemplul cu podul devenise o obsesie, mi 1-a servit atunci când, după ce i-am aflat povestea, am încurajat-o să reia practicarea sportului Discuţia a avut loc la un dineu pe când era în „seninătate chimică" de trei ani Personalitatea ei flamboaiantă fusese strivită complet; silueta îi căpătase forme rubensiene din cauza dependenţei de mici gustări Am început să-i expun teoria mea despre viaţa plină de excese care, paradoxal, se bazează pe asceză, aşadar gata cu băutura şi tutunul, în schimb gimnastică şi mers pe jos rapid în fiecare zi pentru a genera energie Eu îi propuneam căutarea absolutului, ea mai dădea pe gât un pahar de vin şi mai aprindea o ţigară spunându-mi că, respingând micile plăceri, n-aveam cum să ajung la esenţă Nimic nu se compară cu taclalele în jurul unei sticle, numai bune pentru alungat plictiseala, îi era veşnic recunoscătoare medicinei pentru că i-a dezvăluit necesitatea acestei acceptări; îmi spunea cu mândrie că acum nu mai suferă deloc de salturi ale stării de spirit, convinsă, fiind că exaltarea este sora geamănă a depresiei Pentru mulţi, deznodământul nu e nicidecum scandalos, dimpotrivă, e liniştitor, exemplar, mai mult, oferă speranţe pentru întreaga societate Procurorii anonimi care se agită permanent în căutarea unei sentinţe, distrugătorii circumstanţelor atenuante, adulatorii spânzurătorii plănuiesc deja consultarea obligatorie a tuturor copiilor în momentul înscrierii la grădiniţă Şcoala viitorului e minunată, redevine frecventabilă ca în vremurile bune ale bătăilor la palmă, numai că acum şnapanul nu va fi disciplinat cu băţul, ci cu paşnica pilulă ! Unii se roagă ca venerabilul „Ordin al medicilor”, creat în timpul regimului de la Vichy, să ceară cât mai curând aplicarea acestei măsuri în numele Binelui şi al Sănătăţii publice ! Nimic nu-i poate scoate din euforia pe care le-o provoacă perspectiva realizării acestei himere, nici măcar faptul că ştiinţa nu poate explica funcţionarea creierului, că nu a identificat decât un număr restrâns de neuromediatori, că, prin urmare, este imposibil să se prevadă impactul moleculelor asupra miliardelor de sinapse, se poate doar schiţa lista efectelor secundare care nu sunt nici pe departe neînsemnate, după cum o demonstrează cazul lui Guy Roux, popularul antrenor de fotbal care, după o intervenţie cardiacă, a primit un tratament cu psihotrope care să-i limiteze amplitudinea şocurilor emoţionale în cursul meciurilor După o scurtă pauză, Roux a început să antreneze echipa oraşului Lens Returul a fost un fiasco, după şapte meciuri a înregistrat o victorie, patru scoruri egale şi două înfrângeri În ciuda rezultatelor, suporterii mizau în continuare pe reputaţia legendară a antrenorului, care însă a surprins pe toată lumea anunţându-şi demisia: „La nivelul antrenamentului şi managementului general mi-am regăsit foarte rapid ritmul La începutul campionatului mi-am dat seama însă că în unele momente îmi lipsea „grinta" (forţa şi decizia) care mi-e necesară şi care a reprezentat forţa mea pe parcursul întregii cariere Am simţit, în clipele decisive, că nu sunt în stare să ridic moralul, că nu am forţa psihologică indispensabilă pentru orice antrenor Este foarte greu de recunoscut, dar eu o recunosc Nu cred că vârsta m-a împins să iau această decizie, cred mai degrabă că vinovate sunt betablocantele prescrise după problemele mele cardiace; ele mă privează de anumiţi factori ai mâniei, ai emoţiilor care-mi permiteau să-i mobilizez pe jucători " Grinta, ţâfna, vlaga sau pur şi simplu entuziasmul constituie focul fără de care este imposibilă exprimarea talentului, în lipsa acestui motor n-ar mai exista genii, artişti, campioni - din păcate, modul în care acţionează el este provocarea derapajelor, a exaltării Efectul se poate însă preveni, iar soluţia este una singură: plasarea sub controlul moleculelor ! Unei vieţi efervescente care poate sfârşi în nebunie ori sinucidere să-i preferăm o lungă supravieţuire în care frustrările sunt compensate, ca în cazul stagiarei mele, prin excitarea papilelor Cu atât mai rău dacă ajungem pradă exceselor şi ne alegem cu una dintre afecţiunile tot mai frecvente, cum ar fi colesterolul, hipertensiunea, diabetul, arterioscleroza, greutatea excesivă mergând până la obezitate, trebuie să avem încredere în reţetă ca atâtea alte milioane de pacienţi, există nenumărate pilule care să ne ajute Să-i ignorăm pe apostolii restricţiilor şi cumpătării, chiar dacă este vorba de somităţi ca profesorii Belpomme şi Joyeux care afirmă că peste 40% dintre cancere sunt provocate de o nutriţie neadecvată Vom lăsa pentru capitolul următor discuţia despre alimentaţia asasină Deocamdată vom accepta mitul medicinei atotputernice care ne garantează sănătatea, ne vom bucura că le aduce atâtea binefaceri animalelor din crescătorii Graţie farmacopeii, mamiferele şi păsările care sfârşesc în farfuriile noastre în diverse meniuri rafinate cresc mai repede, sunt mai grase şi mai sănătoase, trebuie spus că veterinarii nu se zgârcesc cu dozele Conform sindicalului industriei franceze a medicamentului, 1 400 de tone de antibiotice au fost administrate anul trecut unui miliard de pui, la zeci de milioane de raţe, curci şi iepuri, 30 de milioane de bovine şi tot atâţia porci; aceştia din urma sunt avantajaţi, primind 60% dintre tratamente, faţă de 20% pentru păsări şi iepuri şi 18% pentru rumegătoare În plus, şeptelul este vaccinat zdravăn şi are parte şi de o medicaţie specifică - hormoni şi corticoizi Desigur, un procent semnificativ din aceste legiuni moleculare încă active ajunge in stomacul nostru şi interacţionează cu substanţele care luptă deja pentru sănătatea noastră Consecinţele pe care le are această sinergie a freneticei absorbţii medicamentoase umane, respectiv animale sunt încă puţin cunoscute, dar apar în lucrările despre impactul asupra mediului înconjurător realizate de echipa Helenei Budzinski, cercetător principal la CNRS şi profesor la universitatea din Bordeaux Obiectivul iniţial consta în evaluarea stării generale de contaminare a râurilor şi oceanelor; acum vreo zece ani, aceşti cercetători au fost primii care au identificat moleculele ce se zbenguie prin natură În râuri se găsesc de toate, declara Helene Budzinski într-un interviu acordat ziarului Liberation12, hormoni proveniţi din contraceptive, substanţe anticanceroase, opioide, antiinflamatorii, antibiotice Această afluenţă se explică uşor: populaţia creşte, consumul de medicamente aşijderea, mai repede chiar decât demografia, iar staţiile de epurare a apelor reziduale nu mai fac faţă, mai ales că nu au fost concepute pentru a bloca acest gen de molecule O parte trece, aşadar, din urină în râuri Unele ajung aici degradate, altele sub forma iniţială Pe teren încercăm să le reperăm, să le estimăm concentraţia, să le identificăm sursele În laborator le evaluăm toxicitatea şi modelăm posibilul lor impact asupra lanţului de organisme ce utilizează aceste ape contaminate: fauna, flora, culturile, omul si animalele domestice În general, lucrăm pe scoici sau peşti Ni se întâmplă să observăm fenomene de genul unei deteriorări a ADN-ului după expunerea la o anumită moleculă, dar nu e suficient pentru a trage concluziile Trebuie să evaluăm capacităţile organismului de a repara aceste avarii şi să vedem dacă ceea ce se întâmplă cu un peşte este semnificativ pentru o populaţie de peşti Încă avem prea puţine date în acest domeniu de cercetare foarte vast şi foarte nou Trebuie ştiut că moleculele se modifică în apă, iar produsele degradării lor sunt uneori mai toxice decât molecula iniţială Mai e şi problema amestecurilor realizate în apă între substanţe care pot fi mai toxice în sinergie decât în stare izolată Activitatea Helenei Budzinski şi a echipei sale sunt de o rigoare şi o importanţa remarcabile, pare de necrezut ca Liberation a plasat articolul pe o treime din pagina 24 consacrată rubricii „Viitorul", ar fi meritat prima pagină! 12 Numărul din 27 noiembrie 2007 Reticenţa de a expune un asemenea subiect se explică la răsfoirea cotidienelor, săptămânalelor şi lunarelor din zilele şi săptămânile ulterioare acestui interviu: confraţii nu numai că n-au preluat informaţia pe manşetă, dar nici măcar n-au reprodus-o pe scurt ! Subiectul e prea sulfuros, nu se reduce la un scandal ecologic, ci sabordează unul dintre stâlpii civilizaţiei moderne: medicina alopată Exact aceasta e sentinţa ce decurge din concluziile cercetătorilor După ce au pus in evidenţă efectele incontrolabile, complet imprevizibile ale moleculelor asupra biotopurilor, cum să nu identificăm, printr-o legitimă extrapolare, organismul nostru cu un ecosistem ? Aşadar, este imposibil de definit impactul farmacopeii chimice asupra organelor, sistemului imunitar şi miilor de miliarde de bacterii şi virusuri aflate în simbioză in interiorul nostru Demonstraţia faptului că tirania medicamentoasă este o inepţie ne obligă la o atitudine responsabilă implicând modificarea obiceiurilor, mai ales a comportamentelor alimentare Deşi am formulat un rechizitoriu feroce la adresa medicinei, aş fi un dobitoc, un fanatic de cea mai joasă speţă dacă, înainte de a întoarce pagina, nu i-aş recunoaşte rezultatele miraculoase în domeniul chirurgiei - această muncă de instalator, cum se amuza să-mi repete cu modestie un prieten, mare maestru al scalpelului - fie că e vorba de operaţii reparatorii după accidente, de intervenţii în ultimul stadiu al maladiei cu extirparea tumorii, de transplanturi; cazurile acestea necesită o susţinere medicamentoasă ce justifică fără discuţie cercetările dinamice şi ambiţioase, dar, reprezentând un consum prea mic pentru un comerţ rentabil, ele sunt incompatibile cu politica mercantilă a laboratoarelor LIPSA DE GUST E de-a dreptul sinucigaş capitolul acesta Nu trebuie să ne atingem de plăcerile gustative, căci sunt sacre Fără ele, viaţa este insipidă, ternă Inspectarea farfuriilor nu e treaba mea decât în măsura în care atac agricultura şi industria agroalimentară, toate aceste firme lipsite de scrupule care, ne ruinează sănătatea otrăvind hrana cu diverse mizerii chimice, pesticide, coloranţi, conservatori, până la ticăloşii de felul utilizării unor bucăţele sintetice pe post de căpşuni în iaurturi ! Prin urmare, activitatea mea constă în denunţare Eu sunt cavalerul alb ! Cartea mea nu face altceva decât să toace venerabila instituţie în timp ce ridică în slăvi medicinele alternative şi înlocuirea pilulelor cu plante, granule homeopatice şi uleiuri, esenţiale - pe scurt, cititorule, la cea mai mică suferinţă trebuie doar să răsfoieşti cu religiozitate volumul şi vei găsi remediul potrivit În realitate, cartea e o impostură ! Şi, în plus, un adevărat exemplu de piraterie mercantilă, nu pentru că panaceele naturale ar fi o aiureală, ci pentru că a le prezenta drept posibile reţete sistematice înseamnă a accepta ipoteza alopată a războiului genocidar purtat de microbii duşmănoşi Poziţia de victimă căreia maladia îi permite să se dedulcească la micile plăceri este foarte confortabilă Câte un exces din când în când nu poate face rău Să nu băgăm în seamă interdicţiile ! La ce bun să mori centenar după o viaţă de privaţiuni ? Ne-am săturat de acriturile care ne tiranizează cu morala lor Iată cum, după zeci de pagini în care v-am aprobat tacit, acum, printr-o frază, vă scufund în mlaştina vinovăţiei Nu aceasta este intenţia mea, nici pe departe, singura mea ambiţie este să identific mijloacele optime pentru a străluci de sănătate, fiind vorba, deopotrivă, de prevenirea îmbolnăvirilor şi de o stare plină de energie şi vivacitate, de păstrarea inocenţei copilăriei care presupune găsirea unui prilej de încântare în simpla observare a zborului unei libelule Această capacitate de a ne minuna de un fleac o moştenim de la Epicur, iar referirea la maestru doar ca la un apologet al ospeţelor e o adevărată mârşăvie Epicurianul autentic nu este un mânuitor înfocat al tacâmurilor, dimpotrivă, el îi urmează sfaturile lui Hipocrate, părintele medicinei, care spunea: „Suntem ceea ce mâncăm", precept care, implicit, nu se asortează cu vestitul dicton „De gustibus et coloribus non disputandum " De altfel, oricare plod va ajunge, într-o bună zi, să discute gustul, sau mai curând să-l combată cu lacrimi şi zbierete, singur, ore în şir în faţa farfuriei pline cu o mâncare al cărei miros îi revoltă intestinele Amintiţi-vă de încrâncenarea cu care refuzaţi, preferând să muriţi de foame, tocana, fasolele boabe, conopida, ruladele de carne, andivele, roşiile Pe mine, chiar şi negocierea finală purtată cu blândeţe - o lingură pentru mama, una pentru tata, una pentru bunica, alta pentru surioara mai mică - mă găsea într-o postură belicoasă Am repurtat numai victorii până la Waterloo: supa de ceapă ! Două zile întregi am ţinut gura strâns închisă în faţa lingurii; până la urmă am pierdut războiul de uzură fără a obţine măcar concesia umanitară a încălzirii porţiei Am mâncat-o rece, era o mixtură infectă cu aspect de zoaie; vă povestesc toate aceste lucruri deoarece, odată cu trecerea timpului, cumplita fiertură a ajuns să-mi încânte papilele gustative Precis, şi dumneavoastră aveţi printre mâncărurile favorite câteva feluri pe care la început le-aţi detestat Poate că, pe de altă parte, sunteţi amatori de vinuri bune Resimţirea unei emoţii aparte în faţa divinei sticle nu este nicidecum spontană, ci necesită o ucenicie de durată Aceasta începe uneori cu o maimuţăreală încă din copilărie, lingând resturile din paharele adulţilor la sfârşitul mesei, sau la adolescenţă, la o petrecere cu prietenii, ori mai târziu, în cursul unei agape la birou - ridicăm paharul în aer pentru a-i imita pe ceilalţi, cu buzele strânse din cauza gâtlejului iritat Pentru cei rămaşi în urmă la capitolul convivialitate există posibilitatea efectuării de stagii sub oblăduirea veneraţilor oenologi Indiferent de calea pe care am urma-o, ar fi de crezut că gustul dobândit este intangibil, că e cu neputinţă de păcălit, că aprecierile extatice lansate de cunoscători la degustarea unui vin reputat sunt nişte sentinţe indiscutabile ! Tocmai acest lucru au vrut să-1 verifice Gil Morrot de la INRA din Montpellier şi Denis Dubourdieu de la facultatea de oenologie a universităţii din Bordeaux; rezultatul experimentului a fost publicat în numărul 24 din Cerveau & Psycho Iniţial, cercetătorii le-au prezentat unor degustători două eşantioane de vin cerându-le să le descrie aromele; primul era un vin roşu, amestec de cabernet-sauvignon şi merlot, AOC (appellation d'origine controlee) Bordeaux, iar al doilea era un vin alb, combinaţie de sauvignon şi semillon, de asemenea AOC Bordeaux După câteva zile, aceloraşi experţi li s-au prezentat aceleaşi licori, numai că vinul roşu a fost colorat în alb şi viceversa, fără ca substanţa transformatoare să aibă vreo incidenţă asupra gustului La final, degustătorii au atribuit vinului alb colorat în roşu proprietăţile aromatice ale unui vin roşu autentic mirodenii, cireşe, reglisă - în timp ce vinul roşu colorat în alb l-au descris ca pe un vin alb cu parfum de litchi, grapefruit şi miere, demonstrând astfel că aprecierea papilelor depinde în mod direct de văz Pentru a etalona mai precis această influenţă, Frederic Brochet, oenolog şi psiholog care a stat la originea studiului, le-a oferit unor voluntari, la interval de o săptămână, un vin de calitate medie scos din acelaşi butoi La prima degustare a fost prezentat întro sticlă obişnuită, iar la a doua - într-o sticlă specifică soiurilor de excepţie Comentariile care însoţesc primul contact cu vinul, după ce a fost adulmecat îndelung, sunt devastatoare: simplu, sărac, dezechilibrat, pe când a doua sticlă s-a bucurat de calificativele complex, bogat, echilibrat Prin urmare, bem cu ochii, fapt confirmat de Christine Lange, cercetător în cadrul CNRS la Centrul European pentru Ştiinţele Gustului de la Dijon Împreună cu echipa sa, a stabilit că nu e acelaşi lucru să-ţi fie gâdilat palatul de bulele unei şampanii Dom Perignon sau Belle Epoque ori de lichidul efervescent dintr-o sticlă cu producător necunoscut Tot în numărul 24 din Cerveau & Psycho, Christine Lange prezintă studiul pe care l-a realizat pe o serie de consumatori sistematici de şampanie Participanţii chemaţi să guste lichidul dintr-o sticlă prestigioasă îi atribuiau note de plăceri hedoniste superioare celor acordate aceleiaşi şampanii vărsate dintr-o sticlă obişnuită Aşadar, nivelul de plăcere se corelează cu renumele mărcii Toate cercetările pe tema gustului confirmă faptul că aprecierea unui vin are o foarte mică relaţie directă cu savoarea lui Evaluarea unui soi renumit depinde şi de parametrii sociologici, unul dintre cei mai importanţi fiind ierarhia stabilită de către critici, ei înşişi beneficiind de credibilitatea pe care le-o conferă jurnaliştii Astfel, patriarhul oenologilor din zilele noastre, americanul Robert Parker, dă verdicte irefutabile, de multe ori întâmplându-se ca negustorii să treacă în cataloage opinia lui în locul listei aromelor unui anumit vin Vinul reprezintă o formă de valorizare socială, lucru pe care îl stabiliseră deja cercetările întreprinse în anii ’70 de filozoful Pierre Bourdieu Acesta inventase conceptul de „habitus", încorporând influenţa normelor asupra comportamentului individului În acest sens, cel care, cu nările fremătând, adulmecă licoarea ce se roteşte alene pe fundul paharului, apoi lasă să alunece o sorbitură de-a lungul limbii şi, cu buzele strânse dizgraţios, o plimbă prin gură înainte de a înghiţi încet, cu pleoapele închise în semn de apreciere, nu mai e oareşicine Bourdieu constatase că această teatralizare conferă mai multă respectabilitate ca purtarea Legiunii de Onoare În mare parte, aceste studii care strică vesela tradiţie sunt nişte prostii care merită uitate de îndată La ce bun să strici bucuria cetăţeanului ? Ştiinţa înseamnă progres, nu abolirea plăcerii prin cercetări obscure, de la ea aşteptăm să ne insufle entuziasm, să ne amelioreze şi să ne dinamizeze viaţa cotidiană, aşa cum o fac - tot cu privire la vin - numeroasele publicaţii internaţionale ce prezintă binefacerile consumului pentru sănătatea noastră Concluziile unanime pe acest subiect au dus la recomandarea unui consum cotidian moderat pentru prevenirea riscurilor cardiace: două-trei pahare de vin pentru bărbaţi, unul sau două pentru femei, cu abstinenţă totală în timpul sarcinii Putem continua, prin urmare, să ridicăm paharul la bodegă, să urăm „Sănătate !" şi gâl-gâl, să-1 dăm pe gât, vinişorul e un tratament de întinerire brevetat, „Şefu’ încă unul, nu de plăcere, nu, ca leac preventiv !” Reţeta este respectată cu un entuziasm debordant Perspectiva sinistră ca un bolnav care nu se îngrijeşte - băutorul de apă înveterat care se ascunde în mine - să ajungă înainte de vreme să-i ospăteze pe viermi m-a îndemnat să analizez mai atent studiile publicate Prima surpriză a fost reprezentată de supraabundenţa lucrărilor pe această temă; pe loc, mintea mea ticăloasă s-a activat, cuprinsă de suspiciune: nu cumva este vorba de efectul subvenţiilor oferite de lobby-urile viticole ? Al doilea prilej de uimire ? Posologia recomandată, căci laboratoarele nu reuşesc să se pună deloc de acord, unii cercetători nu acceptă existenţa unor beneficii preventive, alţii afirmă că doza necesară ar fi de şapte-opt pahare pe zi pentru bărbaţi, şase-şapte pentru femei ! Lucrurile o iau razna în privinţa datelor experimentale: numărul voluntarilor fluctuează de la douăzeci la o sută, ei nu au fişă de identificare, nu li se cunosc vârsta, caracteristicile corporale, profesia, modul de viaţă, practica sportivă, mediul de trai Alte informaţii esenţiale ignorate sunt cele referitoare la vinul administrat „cobailor": soiul, anul îmbutelierii, modalitatea de vinificare, gradul de alcoolizare, caracteristicile butoaielor, prezenţa aditivilor etc Cât despre durata „tratamentului”, aceasta depinde de fantezia cercetătorilor, fiind în unele cazuri de şase luni ! Mai mult, n-am dibuit nici un studiu care să se ocupe de vinurile bio, deşi suprautilizarea pesticidelor în culturile de viţă-devie este atât de îngrijorătoare, încât la începutul anului 2008 o comisie a lansat o alertă publică, în comunicat precizându-se că 20% din totalitatea moleculelor chimice răspândite pe terenurile agricole din Franţa sunt concentrate în vii - inclusiv acolo unde se produc vinurile cele mai renumite în condiţiile în care acestea nu reprezintă decât 3% din suprafaţa cultivată ! Chiar dacă unele reziduuri toxice pătrund în sticle, nici o cercetare nu ia în calcul prezenţa lor şi, prin urmare, nu stabileşte efectul pe care l-ar avea asupra sănătăţii absorbirea unor doze atât de ridicate În schimb, toate studiile se concentrează asupra resveratrolului, un polifenol, antioxidant puternic a cărui acţiune ar constitui o adevărată binefacere pentru sistemul cardiovascular Virtuţile lui protectoare sunt stabilite atât de clar, încât Organizaţia Mondială a Sănătăţii îi atribuie o reducere cu 40% a riscurilor de infarct, precum şi faptul că atacă radicalii liberi, inhibă agregarea plachetelor sangvine blocând acţiunea trombinei şi a altor factori agregatori, favorizează producţia de oxid de azot (care relaxează şi dilată arterele) şi, în fine, scade colesterolul şi hipertensiunea ! Dacă nu aveţi o personalitate sumbră cu tendinţe sinucigaşe, nu ştiţi cum să ajungeţi mai repede la magazin să vă faceţi o provizie de sticle cu vin bun Stop ! Trebuie să recunosc, mi-am manipulat cititorii inserând laudele OMS după relatarea faptului că cercetătorii explicau efectele benefice ale vinului roşu prin conţinutul său de resveratrol, deoarece concluziile organismului mondial se bazează pe studii asupra resveratrolului pur, extras din zmeură, mure, arahide, coacăze sau afine, care sunt foarte bogate în această substanţă; informaţia este însă disimulată de propaganda care încearcă să ne vâre pe gât remediul vinicol Propaganda este cu atât mai ticăloasă cu cât, dacă strugurele are un conţinut semnificativ de resveratrol, acesta este concentrat aproape exclusiv în coajă, astfel că la tescuire o cantitate infimă trece în suc, iar pentru a beneficia de doza salvatoare ar trebui să bem între opt şi zece litri pe zi ! Dacă vreţi să profitaţi de pe urma resveratrolului din acest fruct trebuie să faceţi cure de struguri toamna, consumând direct boabele sau sub formă de suc, dar, evident, cu tot cu coajă Puteţi îndrăzni chiar să ţineţi o monodietă timp de câteva zile, până la două săptămâni Practica aceasta e regeneratoare, o adevărată cură de întinerire, din câte povestesc adepţii ei, efectele fiind confirmate de cercetările care au constatat că longevitatea unor drojdii şi a musculiţei de oţet (drosophila) creşte cu 70% datorită activării genei SIR de către resveratrol; gena respectivă intră de obicei în acţiune în situaţiile de restricţii calorice Alte studii au arătat că extractul de resveratrol blochează dezvoltarea celulelor canceroase în diverse stadii Unul dintre ele, publicat în Science, indică o reducere cu 98% a tumorilor cutanate la şoareci după 18 săptămâni de administrare a concentratului de resveratrol Trebuie remarcat că sub această formă foarte eficace, de extract din struguri roşii proveniţi din culturi bio, se poate consuma în capsule, asociat cu planta Polygonum cuspidatum Deşi este limpede ca lumina zilei, demontarea pretextelor pentru sacralizarea butelcii nu pare să găsească prea mulţi adepţi Tradiţia nu se lasă învinsă de argumente şi demonstraţii Sticla e un simbol al convivialităţii, o emblemă a veseliei, şi aureola nu acoperă doar nectarul lui Bacchus, ci toată gama de băuturi Alcoolul e un mare eliberator, fiecare grad e o promisiune de trecere a unui prag suplimentar de îndrăzneală, gata, uităm de complexe, ghemuiţi pe bancheta din bar Paharele îndeamnă la decontractare, femeia este în sfârşit egală cu bărbatul, toţi se simt uşori şi euforici, celulele se apropie de punctul de fierbere, de te-ai crede la ecuator Atmosfera se încinge, entuziasmul reprimat în viaţa de zi cu zi se revarsă dintr-o dată în tumult Ce bună tovarăşă e sticla ! Râsul pune stăpânire pe noi, sparge barierele În imponderabilitate totul e amuzant, grijile se estompează, corpul devine autonom, marionetă a fantasmelor noastre Escapadele sunt indispensabile, excelente mijloace de defulare Trăiască petrecerea ! Mai sunt şi fanii extremelor, maniacii deflagraţiei supreme, adepţii modei ce face ravagii printre tineri, binge drinking, concurs de timpul „cine se prăbuşeşte primul în balta de vomă " Ah, ce plăcere trebuie să fie să zaci cu creierul ferfeniţă ! Iată că mă ambalez, în loc să las asta pentru ultimul capitol care, sper eu, vă va face să închideţi cartea cu dorinţa de a profita de fiecare moment al vieţii, de a vă angaja plenar, de a face lucruri memorabile Nu asta li se întâmpla celor care caută senzaţii tari în pahare, trecutul lor e înceţoşat, nu-şi aduc aminte nici măcar de primul sărut ori de prima relaţie amoroasă; sunt frecvente cazurile în care clipele vrăjite sunt înecate în artificiul alcoolului, proporţia fiind de 50-60% la fete şi de 30-40% la băieţi ! Statistici care par să acrediteze puterea afrodiziacă a alcoolului De fapt, nu e decât o altă păcăleală, mitul chefliului seducător e o mare escrocherie care se transmite de la o generaţie la alta Efectul dezinhibator al primelor pahare este real, dar, prin acţiunea lui sedativă, alcoolul distruge libidoul, subminează aroganţa mândrelor organe prin infiltrarea acidului lactic, asalturile de berbec lasă loc tatonărilor molatice şi, în cazul băutoarelor, prejudiciul se manifestă la nivelul clitorisului, acest penis în miniatură Dacă, aşa cum ştie toată lumea, consecinţele abuzului de alcool se prelungesc timp de câteva ore, dacă nu chiar câteva zile - interval în care craniul pare să fie torturat de o echipă de pickhammere - repetarea acestor excese, chiar şi în condiţiile unor perioade de abstinenţă totală, conduce după cinci ani la o pierdere importantă a capacităţii de a obţine plăcerea sexuală, conform lui Mary Ann Emanuele de la Loyola University Stritch School of Medicine din Illinois Un studiu realizat la universitatea din Helsinki, în Finlanda, evidenţiază efecte analoage pentru un consum regulat moderat, fiind vorba inclusiv de scăderea dramatică a producţiei de spermatozoizi şi blocarea ovulaţiei Să ne oprim din acuzaţii, aş părea încrâncenat dacă aş continua să-mi tocesc condeiul enumerând ravagiile pe care le provoacă băutura Ajunge să reţinem că nu este altceva decât o impostură care diminuează energia şi distruge sublima, extatica Plăcere Plăcere autentică, întrucât iluminarea nu se sfârşeşte în hăurile efectelor secundare, ci singura consecinţă este fericirea totală La fel, starea generală de bine se creează doar cu elemente pozitive, fără efecte adverse Să renunţăm la instantaneele jubilatorii, la artificiile care, în compensaţie, provoacă pe ascuns daune grave sănătăţii, să nu ne lăsăm posedaţi de dorinţele compulsive; aţi ghicit, mă refer la alimentaţie şi, împreună cu Hipocrate, spun: „Fie ca hrana să-ţi fie de leac !" MASA FATALĂ Mâncarea este o obsesie Burta care cugeta, pântecele care ne salvează de cotidianul tern În aşteptarea meselor, suntem ostaticii ciugulelii Cetăţeanul rumegător se umflă pe zi ce trece Statelor Unite îi se cuvin laurii grăsimii Franţa vine şi ea rapid din urmă, un studiu realizat de Nutrition Sante în 2006 constată că 57% dintre bărbaţi, 41% dintre femei şi 18% dintre copii au rotunjimi în exces Un adult din şase este obez, proporţia fiind de 3,5% la cei mici Trebuie spus că, din 2004 încoace, AFSSAPS ne asaltează cu recomandări privind consumul de fructe şi legume, dar familiile, folosind preţurile prohibitive ca alibi, rămân fidele regimurilor grase cu produse lactate, cartofi prăjiţi, carne cât cuprinde - cotlet, pulpă, muşchi şi mezeluri să adăugăm cantităţile enorme de zahăr, produse de patiserie, dulciuri, băuturi carbogazoase; vă faceţi deja o idee asupra amplorii catastrofei Nu vă bazaţi pe medici, crezând c-or să vă lumineze, căci ei ignoră preceptul „suntem ceea ce mâncăm ” În maratonul lor universitar de opt ani petrecuţi în amfiteatre, nutriţia are parte de numai câteva ore de curs Această eroare originară este una dintre căile prin care ne ucide medicina în faţa corpului gelatinos, respirând cu dificultate, practicianul decide să măsoare tensiunea, după care cere efectuarea unui set de analize Laboratoarele îi dau o mână de ajutor importantă, socotesc globulele, nivelul colesterolului, caută semnele diabetului - orice indiciu care să ajute la prescrierea armatei de substanţe chimice Doctorul e un fin strateg în lupta contra bolii, este stăpânul câmpului de bătălie, respectiv al pacientului, care nu-şi mai aparţine, rămânând pasiv până la sfârşitul încleştării În aceste condiţii, restricţia alimentară constituie o frustrare intolerabilă, cel mult, în cazurile extreme, se recomandă moderaţia Micile plăceri ale gurii susţin extraordinar moralul, astfel că în spitale mesele cuprind felurile cunoscute şi apreciate: la trezire, croissant, cafea cu lapte, iaurt, la prânz şi la cină carne, produse lactate, pâine albă, produse de patiserie Un echilibru perfect între proteine şi glucide, certificat de dieteticieni sau medici nutriţionişti, e treabă serioasă, departe de ghiveciul servit până acum un deceniu Nimic de zis, doar că trebuie să ne punem întrebări despre modul în care sunt formaţi aceşti profesionişti care se lăfăie pe coperţile mult prea numeroaselor cărţi de regimuri din librării Între teoriile lor sunt nişte contradicţii abisale, şi asta indiferent de meseria autorilor Să precizăm că diploma de dietetician se obţine, după bacalaureat, la terminarea a doi ani de facultate, fiind aşadar o profesie paramedicală, pe când nutriţioniştii sunt medici specializaţi în acest domeniu Nici una dintre aceste diplome nu are valoare naţională deoarece fiecare universitate propune un program distinct, aspect care, fără îndoială, explică în bună măsură cacofonia editorială Se predă o teorie flexibilă, pe baza căreia, cu patina experienţei profesionale şi, adesea, cu părtinirea conferită de apartenenţa la lobby-uri (cel agroalimentar, al laptelui, al industriei zahărului), fiecare alcătuieşte regimul ideal, cartea vânzându-se cu atât mai bine cu cât autorul beneficiază, chiar înainte de publicare, de o comandă consistentă din partea unuia dintre organismele pentru care lucrează; interesele acestuia sunt servite „ştiinţific" de studiile citate în lucrare, studii la fel de „riguroase” ca acelea despre vin pe care le-am menţionat mai devreme Impactul comercial al mormanului de titluri din librării şi apariţia reţetelor „sănătoase" care îi pot satisface şi pe gurmanzii exigenţi atrag atenţia mass-media Specialistul care nu numai că deculpabilizează plăcerea, dar atribuie o doză de magneziu, de calciu, de potasiu ori, mai bine - marea modă -virtuţi antioxidante alimentelor pe care le recomandă este ridicat în slăvi şi invitat să se exprime peste tot Teza expertului este necontestată, cu adevărat binevenită, căci înveseleşte cu veşti optimiste actualitatea sinistră Asemenea confraţilor mei, m-am lăsat păcălit, trebuie să recunosc, acum zece ani, când mi-am început la radio emisiunile pe tema vieţii sănătoase Hotărât să-i descos pe misionarii hranei de referinţă şi să-i provoc la contradicţie, i-am invitat fără discernământ Interlocutorii profitau însă de expunerea oferită şi îşi desfăşurau nestingheriţi predicile avansând, la orice obiecţie, lista cazurilor de ameliorare a sănătăţii, adevărate miracole Deşi nu încetam să le contest argumentele, aveam senzaţia că m-am transformat în agentul lor de presă Aş fi putut să adopt metoda utilizată în profesia noastră pentru a rezolva acest tip de problemă: dezbaterea Unul pro, unul contra, arbitrajul îmi revine mie, adică eu stau cu ochii pe cronometru veghind ca fiecare să respecte timpul de exprimare al adversarului Victoria îi revine celui cu gura mai mare ! Această pantomimă de bâlci e o ticăloşie intelectuală, jurnalismul nu înseamnă estomparea în faţa invitaţilor, ci atacarea lor cu întrebări Prin urmare, interviul rămânea singura modalitate acceptabilă din punct de vedere deontologic; totuşi, pentru a evita inducerea publicului în eroare, am eliminat, după lectură, cărţile care deviau grav de la bunul-simţ În felul acesta, toate best-seller-urile specialiştilor reputaţi au ajuns la coş, ataşamentul lor mercenar faţă de interesele comerciale fiind prea ostentativ În grămezile care se adunau în fiecare zi pe biroul meu căutam teoriile originale, însă de obicei găseam numai aiureli precum regimul în funcţie de grupa sangvină Şi cartea respectivă ar fi zburat la tomberonul pentru reciclarea hârtiei dacă n-aş fi primit sute de scrisori de la ascultătorii care-mi cereau să abordez subiectul Până în ziua de azi îmi reproşez cedarea la presiuni În mod paradoxal, faptul că l-am bombardat sistematic pe autor cu argumente ce dovedeau că teoria sa miroase a mesaj sectar a fost pentru el o adevărată mană cerească Da, aţi citit bine, căci publicul nu face deosebirea între discurs şi cel care îl enunţă, astfel că asaltul meu legitim a fost perceput ca o ambuscadă, atrăgând imediat simpatia pentru victima mea, care, în plus, era femeie Centrala telefonică mai avea puţin şi lua foc În câteva minute sunt pus la zid, tratat drept mitocan, ticălos, personaj abject, autorii celor mai blânde diatribe mă întreabă ce motiv am să fiu atât de agresiv Am uitat rapid puseul coleric al ascultătorilor, n-are importanţă, miam păstrat credibilitatea; am un singur regret, anume că n-am reuşit să avertizez cu privire la o teorie care n-are nici o legătură cu realitatea Incidentul m-a învăţat minte, simpatia celor mulţi se îndreaptă spre atitudinile consensuale, nimic nu trebuie să întrerupă torsul liniştitor, mă bucuram deja de un privilegiu extraordinar fiind lăsat să tratez la un mijloc de informare de anvergură nişte subiecte ce se opuneau instituţiei incontestabile, monumentului cunoştinţelor ! Poziţia mea iconoclastă îi supără pe mulţi în cadrul postului Unii se manifestă cu vehemenţă; astfel, acum câţiva ani, o vedetă, de obicei băiat destul de simpatic, mă striga „Guru" şi nici nu ascundea faptul că insista pe lângă direcţiune pentru suprimarea acestei „emisiuni ruşinoase, cuib al sectelor " Prudenţa mă sfătuia să stau cuminte, să-mi limitez temele la homeopatic, uleiurile esenţiale, puterile terapeutice ale argilei, să abordez subiecte exotice, medicina chinezească, ayurvedică, virtuţile ginsengului, numai bune să racolez pensionarii „Calmul sulfuros" este incompatibil cu caracterul meu: la fel ca tatăl meu, sunt un libertarian De nepotolit, curiozitatea mă obligă la deschidere, la parcurgerea tuturor scrierilor pe un anumit subiect, după cum v-am mărturisit deja Le prefer pe acelea care, încă din titlu, îşi afirmă opoziţia faţă de concepţia mea, mă reped la ele ca un uliu, iritat, dar bucuros la gândul că voi putea demonta punct cu punct erorile din teza lor În aceste condiţii, imaginaţi-va cum am făcut intr-o bună zi când, devorator de brânză, am scos dintr-un plic o lucrare intitulată Le Lait, une sacree vacherie, un volum subţirel cât o broşură Laptele e o sursă de vitamine şi calciu, o ştiu din experienţă, fac parte dintre copiii pe care naţiunea i-a hrănit cu lapte încă de la grădiniţă în virtutea decretului lui Mendes France care visa la o creştere idilică, fără carenţe Restricţiile de după război erau date uitării Comori de proteine, diversele sortimente de brânză se regăseau la fiecare masă, camembert, brânză cu mucegai albastru, cantal, comte - ah, pe acesta din urmă îl ronţăiam până la coajă ! Ras, transformat în tăiţei de bunica, un deliciu princiar Comte-ul este plăcerea mea vinovata ! La maturitate am umblat prin toata capitala ca să găsesc cele mai bune soiuri dospite vreme de şaptesprezece luni Mă delectam cu ele la prânz şi seara, după care urma iaurtul ce nu lipsea nici de la micul dejun Pe scurt, eram total dependent de lactate, lucru la care contribuise glorificarea lor oficială În concluzie, ştiam deja cum aveam să distrug cărţulia modestului doctor Nicolas Le Berre, aşa că am deschis-o imediat Asemenea boxerului prea sigur pe el în faţa adversarului pe care-l crede învins din oficiu, am fost trimis în corzi de la primele pagini Nu era nimic senzaţional acolo, doar enumerarea dovezilor incontestabile care-mi fac praf convingerile Nu-mi vine să cred, mă credeam subtil, cu o minte logică înclinată spre studierea matematicii, iată că izbucnesc împotriva forţei de îndoctrinare a sistemului care ne privează de cel mai elementar bun-simţ Orice tolomac poate verifica pertinenţa premisei doctorului Le Berre, anume faptul că în natură nici o creatură vertebrată nu consumă lapte ca să se aprovizioneze cu calciu pentru întreţinerea scheletului Şi totuşi, de la şoricelul minuscul până la mastodonţii de felul balenei sau elefantului (cărora le-am putea adăuga mamuţii şi dinozaurii), nici un animal nu se sfărâmă la aterizarea dintr-un salt ori după nu ştiu ce acrobaţie Cât despre oameni, sunt popoare întregi care ignoră produsele lactate, printre ele chinezii şi japonezii, sunt martor (căci am avut onoarea de a intra în contact cu ei în cursul călătoriilor mele), nici unul dintre triburile ascunse prin pădurile amazoniene, în Irian-Jaya sau în Borneo, nici măcar pigmeii din Africa n-au habar ce bine e să bei lapte Cât despre noi ăştialalţi, occidentalii, consumul este recent, după cum arată, în Bio Contact nr 170 din aprilie 2008, Alain Drouard, profesor de istorie şi cercetător principal la CNRS: atât grecii, cât şi populaţiile din Evul Mediu acuzau chiar laptele că ar provoca tulburări şi boli Iată, de altfel, ce spunea Enciclopedia din 1765: „Este uşor să se conchidă din acest mic număr de observaţii asupra proprietăţilor dietetice ale laptelui că este un aliment suspect ce nu corespunde organelor digestive ale adultului şi pe care arta umană, educaţia, obiceiurile nu 1-au putut integra " Ei, şi, vor mormăi unii pe bună dreptate, Anticii nu le ştiau pe toate ! Am locui şi acum in peşteri, culegând fructe din copaci, scormonind pământul în căutare de larve şi vânând cu pietre şi săgeţi, pe scurt, ar fi vai de capul nostru fără agricultură şi creşterea animalelor Cu atât mai bine dacă inteligenţa ne ameliorează condiţiile de trai şi ne oferă noi plăceri Lăsaţi-ne in pace ! „Tavernier, adu mirositorul platou cu soiuri savuroase de brânză ! Să ne ospătăm !" După surpriza provocată de primele rânduri din Le Lait, une sacree vacherie, am început să mă revolt Ţineam la gustul delicios al brânzei, nu aveam de gând să renunţ la comte doar pentru că aşa propovăduia un paseist, de altfel, nu avem la dispoziţie toate aceste bunătăţi decât mulţumită aparatelor frigorifice, altă inovaţie formidabilă a modernităţii Trăiască progresul ! Sunt tot mai pornit împotriva lui Le Berre, e clar că e un sectant, un iluminat Acuzaţia lui este excesivă, disproporţionată, pune toate relele pe seama lactatelor: probleme ale tranzitului intestinal, colopatii funcţionale, eliminări ale mucoasei respiratoare (traduse prin faringite, otite, sinuzite, bronşite), scurgeri albicioase, diverse dermatoze, dureri articulare, tendinite mai grav, ar fi la originea arteriosclerozei, a cancerului de sân şi de prostată autorul le înşiră dintr-un foc, dovezile sale fiind însă anemice Este abil, totuşi, domnul doctor, seamănă îndoiala făcând referire la unele elemente incontestabile, de pildă regimurile cretan şi japonez ce nu conţin produse din lapte de vacă: populaţiile respective sunt afectate de cancer şi bolile cardiovasculare într-o proporţie mult mai mică şi au o soliditate osoasă remarcabilă, bilanţ aureolat de o longevitate în plină formă care le permite să bată recordul mondial în materie de număr de centenari Mda, nu pot scăpa atât de uşor de cartea aceasta Argumentele sunt suficient de bine expuse ca să mă facă să renunţ la comte, măcar o vreme, pentru a vedea ce se întâmplă Experimentul este dificil, dar necesar E ridicol, absurd să rămânem sub tirania unei propagande nocive numai ca să ne bucurăm simţurile Gustul e o bagatelă Esenţiale sunt sănătatea şi vitalitatea, or, deşi am o viaţă cumpătată, nu mă simt întotdeauna foarte bine, aşa că voi aplica principiul precauţiei, măsură individuală care mă plasează, ca profesionist, în centrul unei dileme Mă furnică palmele să denunţ sistemul, dar misiunea prezintă riscuri fatale Sunt prea mic în faţa acestor instituţii, iar teza lui Le Berre nu are un aparat critic demn de luat în seamă Perspectiva de a sfârşi cu un seppuku mă îndeamnă să iau în considerare abandonul întregului demers Ca să mă îmbărbătez, cer părerea unor colegi de redacţie Îi buşeşte râsul, brânza face parte din patrimoniul nostru, este deliciul suprem, n-are rost să mă vâr în necaz pe gratis, cruciadele jurnalistice sunt bune, dar ar trebui să lupt, ca mii de confraţi din întreaga lume, pentru libertate, pentru drepturile omului, cauza mea e un fleac, o bravadă de cercetaşi Sfaturile lor au efectul invers asupra mea, în primul rând pentru că democraţia se apără în fiecare detaliu şi apoi pentru că este vorba de o enorma impostură, aşa că nu mai ezit, mă pun pe treabă şi-1 invit pe Le Berre în emisiune Apariţia lui stârneşte tumultul pe care mi-1 imaginam, nu doar valul de indignare ce sufocă telefoanele, ci şi zeci de scrisori virulente, unele trimise la direcţiune; textele sunt asasine, îmi cer concedierea, printre ele, epistola unui profesor şef de secţie la un mare spital parizian şi o alta provenind de la o mare organizaţie profesională vizată de scandal care ameninţă cu anularea unei campanii de publicitate - ceea ce va şi face Balamucul nu mă afectează în nici un fel, boss-ul, Jerome Bellay, mormăie doar: „Urcarea ta în sondaje mă costă cam scump ” Deznodământul bătăliei este ironic, n-a fost marele război de care mă temeam, ci o simplă încăierare Ce decepţie ! Nici un jurnal n-a preluat disputa Imaginea lactatelor este prea luminoasă, prea bine ancorată în conştiinţa publică, sunt simboluri ale sănătăţii indispensabile alimentaţiei, ravagiile pe care le provoacă sunt neînsemnate Şi totuşi publicaţiile ce le demonstrează nocivitatea se înmulţesc în toată lumea Iată câteva dintre informaţiile pe care le-am adunat cu sârguinţă: voi începe cu cercetările profesorului Massimo Montineri care arată că pereţii intestinali deterioraţi permit peptidelor morfinice din produsele lactate să treacă in sânge şi de acolo să se acumuleze în organe În cazul alterării barierei hemato-encefalice care protejează creierul, peptidele distrug reţelele neuronale La rândul său, profesorul Karl Reichelt a constatat că acest fenomen provoacă tulburări psihice, pierderi ale memoriei şi concentrării, hipoactivitate, melancolie, depresie etc Profesorul Boyd Halley a demonstrat că laptele inhibă libera excreţie a unor toxine de felul mercurului, iar ficatul încărcat, obosit de produsele lactate, nu-şi mai îndeplineşte funcţia de curăţare, ceea ce generează patologii ale intestinului Acelaşi cercetător a descoperit că laptele degradează peretele intestinal şi inhibă o serie de enzime printre care peptidaza PP4, singura ce permite digerarea caseinei, moleculă din lapte Aceşti doi factori determină dureri de cap trecătoare sau cronice, tulburări de vedere, dermatoze (eczeme, acnee juvenilă), artroză, artrită, oboseală cronică, osteoporoză şi afecţiuni ORL (bronşite, rinite, otite, astm) Scandalul a izbucnit iarăşi în momentul în care profesorul Joyeux a anunţat pe post că laptele si produsele lactate provoacă osteoporoză şi bronşite, rinite şi otite repetate la sugari şi copii Încăpăţânat, nu mă cuminţisem după balamucul ce urmase primei emisiuni, dar aşteptasem să găsesc un interlocutor mai presus de orice critică Prezenţa în studio a unei somităţi, cancerolog, şef de secţie la spitalul din Montpellier, conferea subiectului o netă dimensiune de respectabilitate Nimeni n-a îndrăznit să comenteze spusele marii personalităţi, în schimb apelurile telefonice şi scrisorile şi-au revărsat veninul asupra mea Degeaba se tot adună dovezile o dată cu trecerea timpului, adepţii fanatici ai produselor lactate continuă să vocifereze Au şi circumstanţe atenuante, cum ar fi frecventele campanii care le întăresc convingerile; de pildă, conferinţa organizată pe 2 aprilie 2008 la Paris de către academiile de medicină şi de agricultură s-a încheiat cu următoarea concluzie proclamată în cele patru zări: „Se recomandă consumul de produse lactate la orice vârstă, pentru a se reduce riscurile de osteoporoză, obezitate, diabet, hipertensiune şi maladii cardiovasculare " Verdictul, odios, este denunţat pe dată de Thierry Souccar, jurnalist, editor, autor al volumelor Sante, mensonges et propagande (în colaborare cu avocata Isabelle Robard)14, şi Lait, mensonges et propagande, cărţi-manifest care prezintă rezultatele unor cercetări indiscutabile, ultima fiind reeditată de mai multe ori şi îmbogăţită cu cele mai recente informaţii ştiinţifice Figurează acolo, printre altele, studiile profesorului Walter Willet15, care pe 22 aprilie 2007 afirma la tribuna Institutului Naţional al Cancerului din Statele Unite: „Numeroase cercetări arată că un consum sporit de lactate este legat de un risc mai mare de cancer fatal la prostată Este un aspect important în măsura în care recomandările oficiale pentru ingerarea a trei produse lactate pe zi ar conduce la o dublare a consumului Ştiind că nu există dovezi că în acest fel s-ar reduce numărul fracturilor, problema trebuie tratată cu toată atenţia " În decembrie 2007, colegii profesorului Willet de la Harvard conchideau, după analizarea a şapte studii prospective, că un consum ridicat de calciu nu reduce riscul de fracturare a colului femural Şcoala de Sănătate Publică de la Harvard avertiza: 14 15 Editions du Seuil, 2004 Directorul departamentului de nutriţie de la School of Public Health, universitatea Harvard „Încurajarea consumului de lactate este iresponsabilă", lucru afirmat deja, în maniera proprie, de Organizaţia Mondială a Sănătăţii: „Nu există dovezi că un consum sporit de calciu ar avea efecte asupra consolidării scheletului sau asupra reducerii riscului fracturilor Nu se justifică în nici un fel încurajarea populaţiei aflate la postmenopauză de a-şi spori consumul de calciu " În plus, tot mai multe cercetări corelează ingerarea lactatelor cu riscul îmbolnăvirii de cancer de prostată, ovarian, mamar, maladia Parkinson, diabetul de tip 1 şi infarct Din nefericire, toţi putem verifica aceste generalităţi raportându-ne la amintirile personale Printre cunoştinţele mele profesionale se găseau doi informatori de vreo cincizeci de ani, activi şi plini de bunăvoinţă pe care-i încurajam să-mi furnizeze informaţii confidenţiale invitându-i deseori la prânz Amândoi erau adevărate: modele de cumpătare şi demnitate, chiar şi la masă, beau vin bun pe post de medicament, maximum trei pahare, dintre care unul la brânză, asociere primordială pentru plăcere şi pentru prelungirea vieţii până la o sută de ani, conform recomandărilor oficiale ale nutriţioniştilor Stupoare, s-au prăbuşit la scurt timp unul după celălalt, deşi respectaseră scrupulos sfaturile cele mai autorizate Aici trebuie să mă pretind savant ca să vă explic mecanismul aterosclerozei care provoacă drama Totul începe cu acumularea depozitelor de grăsimi sub formă de ateroame pe pereţii arterelor; cu timpul, aceştia se îngroaşă şi în cele din urmă obstrucţionează circulaţia parţial sau total sub acţiunea unui cheag sau a unui spasm De unde provin grăsimile ? Din produsele lactate, carne şi mezeluri Formarea ateroamelor este favorizată de alcool care, chiar în doze mici, corodează membranele Deteriorate, acestea eliberează factori de creştere şi agenţi chimiotoxici care încorporează în mari cantităţi lipidele din sânge Ateromul creşte, împiedică difuzarea substanţelor nutritive spre ţesuturile subiacente, celulele musculare din tunica medie mor, fibrele elastice se degradează şi se transformă în ţesut cicatricial În fine, pe leziuni se depun săruri de calciu, artera se îngroaşă şi se rigidizează scurtcircuit programat ! Pentru unul dintre cei doi cunoscuţi ai mei, cheagul a intervenit într-un moment foarte prost, pe scări la zece seara, oră la care toată lumea stă în faţa televizorului Portarul 1-a găsit a doua zi, zăcea ca un beţiv pe covorul de la intrare Al doilea a avut noroc, blocarea arterei s-a produs în plină şedinţă, colegii s-au repezit să cheme ambulanţa şi să-1 ducă la urgenţe După două luni îmi povestea totul în cursul unei mese festive, mândru de artera lui elastică După antricotul cu fasole verde - ţinea regim – hop ! tradiţionalul duo de brânză şi vin roşu, paşaport pentru longevitate, după cum continuă să-i spună medicul său, mai atent ca oricând N-am avut de lucru şi am îndrăznit să-i sugerez o modificare a stilului de viaţă; a sărit ca ars S-ar fi zis că voiam să-1 asasinez Cu toate astea, i-am împărtăşit experienţa mea, faptul că renunţarea la sacrosanctul comte şi orice alt produs lactat m-a regenerat în trei săptămâni Oboseala cronică reprezintă o amintire îndepărtată, mi-am regăsit somnul, am o digestie mai bună şi, în plus, nu mai sufăr de flatulenţe Oricât m-am străduit să expun o argumentaţie credibilă, nu cu intenţia de a-1 convinge, ci vrând să-1 sensibilizez la perspectivele generate de o alimentaţie sănătoasă, n-am avut succes Cuvintele mele îl agasau, le percepea ca pe un atac războinic, nu mai era o simplă conversaţie, ci o admonestare, de parcă voiam să-i interzic toate plăcerile Îl vedeam cum se luptă să-şi păstreze bunele maniere, dar pe un ton coborât mă făcea în toate felurile, intolerant, dictator, ayatollah Sunt obişnuit cu asta, încasez critici care mai de care mai virulente de când m-am apucat să expun principiul existenţei emancipatoare, al sursei de libertate Sunt însă neputincios în faţa gândirii ermetice transformate în convingere prin unificarea gregară Laitmotivul este “micile plăceri"; „cum, asta să fie libertatea ?" Ideile mele sunt găunoase şi oripilante Nu e chiar aşa, şi eu condamn şi refuz privaţiunile, dar dacă renunţarea la un element îmbunătăţeşte starea fizică şi psihică nu mai e vorba de un sacrificiu, dimpotrivă ! Trebuie să facem deosebirea între satisfacţie şi plăcere Satisfacţia este senzaţia instantanee superficială, simpla potolire a unei pofte mănânc o bomboană - şi nu presupune nici un efort Plăcerea, pe de altă parte, înseamnă vibraţie, iradiere, pătrunde în profunzime şi se prelungeşte dincolo de manifestarea ei, constituie recompensa unei mobilizări, a unei investiri personale şi se ierarhizează în funcţie de intensitate Astfel, de la uşoara euforie se trece la bucurie, care se infiltrează până la şira spinării Este un miracol, trupul şi spiritul, cuprinse de entuziasm, valsează în imponderabilitate În fine, stadiul suprem e deflagraţia, răspândirea sinelui în eter: este extazul total, cu o escapadă în beatitudine ! Accesul la această gamă de senzaţii în plină efervescenţă este favorizat de eliminarea tuturor substanţelor care îngreunează şi blochează organismul De asta nu regret delicatesele lactate, sunt mai tonic, spiritul mi-e mai vioi, fac gimnastică şi jogging ca un puşti care se zbenguie în curtea şcolii Ca răsplată mi-am redobândit energia Altfel sunt ca toata lumea, tentat de lucrurile lesnicioase, e foarte uşor să aluneci în direcţia efortului minim; ca să-mi păstrez câştigurile am decretat angajamentul radical, ruptura definitivă cu bunătăţile lactate Nici o derogare, niciodată, pentru ca nu cumva, inconştient, să nu caut un pretext de recurgere la o mică gustare, acel „o singură dată, din când în când" care măreşte senzaţia de privaţiune până la obsesie, „hai, uneori poţi să te laşi în voia sorţii, nu-i o dramă", aşa ne punem în primejdie libertatea Oho, nu umblu cu jumătăţi de măsură, „libertatea periclitată de o bucată de brânză, o dată la câteva săptămâni", ce absolutist ! Şi totuşi nu cedez, unde e libertatea mea dacă nu sunt în stare să-mi respect propriile decizii ? Pot lăsa ca un vulgar gol în stomac să mă deturneze de la opţiunea mea de viaţă ? Înseamnă că nu mă mai controlez Pierd satisfacţia angajamentelor asumate, chiar şi a celor infinitezimale Supremul se cucereşte la nivelul fleacurilor, al detaliilor neînsemnate, am învăţat asta de la nebunii ce practică sporturi extreme, alături de care am pornit în aventură De exemplu, la raliul celor 24 de ore de la Le Mans, un reglaj greşit cu un milimetru garantează decolarea în copaci la 350 km/h Provocările aparent nesemnificative întăresc şi formează caracterul Rezistenţa la plângerile pântecelui contribuie la afirmarea personalităţii şi apoi, cu timpul, hotărârea învinge tentaţia fără drept de apel În prezent, platoul de brânză a cărui vedere mi-ar fi dat altădată frisoane pavloviene mă lasă cu totul indiferent Într-o seară, de pildă, după un urcuş dificil pe munte, m-am trezit, la o fermă izolată, că gazdele încercau să mă întremeze cu produse locale, mezeluri şi brânză Obligat să mănânc o bucăţică de comte - excelent, bio, de cincisprezece luni - n-am simţit nici o plăcere, încă o dovadă a relativităţii gustului Modificarea obiceiurilor alimentare nu e o tragedie şi nu înseamnă uscăciune ascetică Maleabilitatea gustului este o şansă, un cadou fenomenal din partea naturii, nu suntem ostaticii unei plăceri predeterminate, ci, dimpotrivă, suntem complet liberi, avem posibilitatea să identificăm alimentele benefice organismului, pe acelea care dinamizează sistemul imunitar şi interacţiunile celulare, nu trebuie decât să ne educăm papilele pentru a ne delecta cu noile savori Oare nu l-am socoti bun de legat pe cel ce ar introduce în rezervorul maşinii o substanţă splendid mirositoare, dar care îneacă motorul ? Satisfacerea unui singur simţ ar ajunge să-1 priveze pe individul respectiv de plăcerea condusului şi de toate libertăţile cucerite o dată cu posesia unui automobil Prin urmare, plăcerea lui olfactivă nu e decât o păcăleală ! Înainte de a ne implica într-o acţiune, să-i extrapolăm întotdeauna consecinţele: la fel, să nu uităm că o alegere este rezultanta unei reflecţii şi nicidecum un comportament automat dictat de obişnuinţă sau tradiţie Să ne scoatem din minte ideea „micii plăceri în ciuda interdicţiei", otrava e otravă, va sfârşi prin a face rău indiferent cât de mică e doza De altfel, aceasta este axioma homeopatiei În cazul acesteia, în acţiune nu se află nici măcar cantităţi infinitezimale, ci o impregnare, o amintire, ceva asemănător câmpului electromagnetic rezidual al unei molecule dispărute Pentru oamenii de ştiinţă este o adevărată inepţie ! Totuşi, teoria nu este atât de absurdă prin analogie sau extrapolare cu bizareriile cuantice, de pildă ipoteza „câmpului lui Higgs" având la bază bosonul (particulă imaginată de Peter Higgs în anii şaizeci), boson pe care-1 caută gigantica instalaţie ce pune în scenă coliziuni între hadroni (Large Hadron Collider, LHC) amplasată lângă Lausanne de Centrul European pentru Cercetări Nucleare (CERN) Îmi cer scuze, mă rătăcesc printre argumente, mă întorc îndată la reflecţiile pe seama „micilor plăceri" Acum suntem de acord, dumneavoastră şi cu mine, expresia este abuzivă, frauduloasă Este oare o plăcere senzaţia care, în contrapartidă, se plăteşte printr-o stare negativă, ca după o masă stropită din belşug cu alcool, sau, mai grav, o dată cu trecerea timpului, se soldează cu pierderea energiei, cu apariţia unor dureri multiple, cu toate relele care ne subminează moralul şi, printr-un efect pervers, ne readuc tentaţia micilor plăceri ? Iluzia că ne-am putea recăpăta astfel vigoarea ne face să acceptăm tirania artificiilor ucigătoare pentru sănătate Ce face medicina ? Întrucât orice boală trebuie combătută cu ajutorul medicamentelor, ea se încăpăţânează să caute noi molecule, însă rezultatul este doar o luptă contra simptomelor Toţi credem cu atât mai mult în eficacitatea metodei cu cât ea nu ne pune obiceiurile sub semnul întrebării Bucuriile uşurinţei Starea proastă ne face ostili faţa de responsabilizarea care ne-ar obliga să depunem eforturi pentru a ne schimba comportamentul Sunt incomensurabile eforturile acestea Medicina ne cere doar să fim perfect pasivi şi supuşi Cât de liniştitoare sunt anunţurile privind crearea unor tratamente revoluţionare pentru obezitate, oboseala cronică, notabilitate, anxietate, palpitaţii, crampe musculare, dureri de cap, ameţeli, parestezii, diabet ! Câte necazuri provoacă aceste maladii şi, totuşi, ele nu există ca atare, în majoritatea cazurilor sunt declanşate doar de consumul regulat al unor elemente cu indice glicemic ridicat, zahăr rafinat şi făină albă, produse industriale lipsite de calităţi energetice, dar cu o nocivitate extraordinară Voi îmbrăca halatul alb al biologului pentru a încerca să ofer o explicaţie În primul rând, trebuie ştiut că organismul funcţionează cu ajutorul zaharurilor naturale, acestea modifică şi determină interacţiunile şi mişcările celulare, se aglomerează pe membrane şi le penetrează atunci când devin poroase sub acţiunea insulinei secretate de pancreas Atunci când în organism intră elemente cu un indice glicemic ridicat, acestea excită glandele suprarenale, ceea ce obligă pancreasul să realizeze o supraproducţie de insulină; mecanismul îşi măreşte ritmul de funcţionare, celulele cu membrana poroasă absorb tot şi, ca reacţie, glicemia sangvină scade, astfel că marele consumator de glucoză, creierul, se găseşte în deficit, consecinţele fiind enervarea, oboseala, starea generală proastă Este vorba de hipoglicemie, care se traduce prin necesitatea absolută de a absorbi noi nutrienţi Acest ciclu infernal epuizează organismul, iar dereglarea conduce la maladiile enumerate mai sus, în principal la diabet, însă efectele pot fi mai dramatice, putându-se ajunge chiar la cancer Trebuie spus că multiplicarea celulelor tumorale este legată de o modificare a interacţiunilor sociale ale celulelor In vitro, celulele încetează să se multiplice atunci când sunt complet înconjurate de vecinele lor; fenomenul se numeşte inhibiţie de contact şi implică zaharurile de pe suprafaţă Numeroase cercetări arată că acestea sunt alterate în celulele canceroase În plus, anumite zaharuri, controlând ataşarea la capilarele sangvine, permit migrarea celulelor canceroase în sistemul circulator Ele ar putea juca un rol în colonizarea altor ţesuturi şi, deci, la formarea metastazelor Aici este locul să vorbim despre cercetările întreprinse de Pasteur pe seama drojdiei de bere, experimente care au permis explicarea procesului de fermentaţie Pasteur a demonstrat că unele microorganisme (pe care le-a denumit anaerobe) trăiesc mai bine fără oxigen, pe când altele, dimpotrivă, proliferează în prezenţa acestui gaz Ulterior, biologul a constatat că drojdia de bere - şi aici intervine paralela cu celulele noastre - trăieşte fie în prezenţa, fie în lipsa oxigenului În prezenţa aerului, ea se multiplică şi fermentează puţin, în absenţa aerului producându-se fenomenul contrar Drojdia privată de aer îşi ia oxigenul din zahăr, ceea ce declanşează fermentaţia Pasteur va dovedi mai târziu că şi putrefacţia depinde de germenii anaerobi Iar eu, un amărât de jurnalist venit de nicăieri, cred că ar fi o idee bună să aplicăm acest principiu la celulele canceroase, îndoparea tumorilor cu sucuri acidulate, produse de patiserie şi toate “realizările" industriei agroalimentare ar explica astfel explozia maladiei Pasteur, cel care a pus medicina pe o direcţie greşită cu teoria sa despre genocidul microbian, ar fi trebuit să fie indiscutabilul deschizător de drumuri al ştiinţei prin descoperirea mecanismului biologic ce stă la originea cumplitului flagel Aşadar, gata cu dulciurile, foietajele, pâinea albă şi, întrucât produce efecte aproape comparabile, să diminuăm drastic şi cantitatea de sare ingerată! Singura otravă pe care n-o voi aborda aici, condamnată în unanimitate, cu toxicitatea expusă pe larg în presă, este tutunul Voi remarca totuşi că rareori este prezentată acţiunea sa nocivă asupra organelor sexuale, cărora le deteriorează reţeaua de irigaţie determinând o pierdere considerabilă a plăcerii Condamnarea dulciurilor îmi întăreşte imaginea de propovăduitor al interdicţiilor, de guru ticălos Cartea mea promite moartea de plictiseală în perfectă sănătate ! Atrăgătoare soartă, n-am ce zice ! La rândul meu, mă mobilizez în faţa tuturor obiecţiilor şi afirm că boala nu este o fatalitate, denunţ sistemul care ne plasează încă din leagăn sub tutela medicamentelor şi chem la stoparea obiceiurilor nocive astfel încât să avem cu toţii o viaţă frumoasă PENTRU O VIAŢĂ FERICITĂ Iată-vă hotărât, gata să adoptaţi cu înflăcărarea proaspătului convertit schimbarea totală a obiceiurilor alimentare ce îndepărtează boala, dacă trebuie aţi merge până acolo încât să rupeţi din bugetul pentru distracţii ca să mâncaţi bio ! Sănătatea deplină nu se rezumă la un simplu regim, sigur, vă veţi redobândi forma, dar, lipsit de entuziasm, veţi rămâne victima normei sub tirania poftelor formatate, obsedat de imaginea pe care o expuneţi celorlalţi, gata să rostiţi una-două cuvântul „libertate" ca să vă liniştiţi Ar fi o existenţă în pantomimă cu negarea permanentă a sinelui Marea sfidare a stării de bine, temelie a sănătăţii, ţel al întregii vieţi, este ieşirea din acest simulacru sinistru şi descoperirea propriei firi pentru a o dezvolta Programul e ambiţios şi invită la diferenţiere, în scurt timp veţi descoperi că societatea uniformizează comportamentele cu o asemenea forţă încât nerespectarea convenţiilor vă scoate imediat în evidenţă ca pe o oaie neagră Atât timp cât nu am avut de-a face cu el, nu ne putem imagina spiritul ordonator al colectivului, îl veţi descoperi din prima seară când veţi înlocui şampania cu un pahar de apă: „nu eşti sănătos la cap", „îţi baţi joc", „hai, o cupă" Abstinenţa la alcool e intolerabilă, un adevărat sacrilegiu ! Băutorul de apă e o figură tristă, demn de toată mila ! Petrecerea nu se poate desfăşura decât sub auspiciile sticlei, acest ferment al convivialităţii, „hai, bea!" este o tradiţie de necontestat Şi hăituiala e de-abia la început, o cunosc încă din adolescenţă, când, în ziua comuniunii, am refuzat ferm cea mai mică picătură de vin „Hai, fă ca toată lumea", „fă-mi plăcerea", eşti tentat să faci o concesie, până la urmă nu e aşa de grav, totuşi trebuie să te ţii tare, nu din gustul provocării, ci din respect pentru sine, pentru propriul angajament Derogarea nu e anodină, ci e un semn de laşitate, o rosătură pe suflet care, prin acumulare, distruge moralul, erodează personalitatea şi se încheie printr-o revenire la vechiul sistem Nu trebuie tergiversat, marea sfidare a stării de bine constituie o bulversare radicală Din consumator-spectator mă transform într-un individ care se stăpâneşte pe sine, devin cetăţean, deci responsabil de faptele şi gesturile mele, ceea ce mă obligă să-mi investighez personalitatea până în cele mai ascunse cotloane Construcţia sinelui ţine de filozofie, sub egida dictonului Mens sana in corpore sano, un spirit sănătos într-un corp sănătos Fundamentele împlinirii desăvârşite le-am preluat de Ia Diogene şi Epicur De la cel dintâi reţin îndatorirea de a „lăsa deoparte sinele construit pentru a fi văzut şi iubit, căci este necesar să descopăr, în străfundurile fiinţei mele, spontaneitatea propriei mele firi pentru a mă realiza în conformitate cu ea, fără să-mi pese de privirea celorlalţi " Cât despre Epicur, jur să aplic principiul său referitor la „necontenita vigilenţă asupra propriului sine" care duce la plenitudine Căutarea lui nu se refera la abundenţă, ci la „transcendenţă prin simplul fapt de a exista " Fără reflecţie, cunoaşterea sinelui este de neatins Nu mi-e uşor să extrag, din agitaţia confuză ce-mi aduce craniul la punctul de fierbere, într-un soi de câmp energetic al limbajului, coerenţa unui gând Dacă vocabularul meu este prea restrâns, exprimarea va lăsa o impresie de inaccesibilitate Orice individ care se împiedică astfel în momentul formulării are mintea ca un câmp necultivat „La început a fost cuvântul", cuvintele creează, structurează, acţionează inclusiv asupra sinelui, de aceea este necesar să le posedăm într-un număr cât mai mare Trebuie, aşadar, să ne întoarcem la lectură şi la caietul de vocabular Căutarea cuvintelor este o bucurie, ajunge să facem primele încercări pe textele unor Brassens, Ferre, Juliette Greco, Bobby Lapointe Faceţi linişte, să ne concentrăm, urmărind pe hârtie spusele artistului şi, ca ajutor, ascultând cu atenţie, prinzând din zbor termenii şi expresiile de reţinut Fiţi exigenţi cu alegerile şi impregnaţi-vă cu muzicalitatea intrinsecă a intrărilor de dicţionar; aşa veţi ajunge direct sub diapazonul simfoniştilor prozei, Octave Mirbeau, Claude Simon, Roger Nirnier, Celine, Garcia Marquez, Louis Calaferte, Soljeniţîn, Chut Raymo, Albort Londres, Jules Valles Graţie acestei lumi minunate, caietul se umple repede, devine indispensabil, în fiecare seară îi întoarcem paginile încercând să domesticim cuvintele, acestea par foarte docile sub mângâierea privirii, sunt gata să ţâşnească la cerere, de altfel, atunci când gândul le cheamă, ele se prezintă imediat pe limbă, le plimbăm încântaţi anticipând efectul pe care-1 va avea figura de stil şi apoi trecem la executarea numărului - fâs, întotdeauna se găseşte câte unul care să se împotmolească în salivă, cuvintele sunt de neîmblânzit, dar ce deliciu e tovărăşia lor, în ce fel te farmecă existenţa lor încă din copilărie, sunt bune de oferit copiilor pe post de zaharicale, le puteţi inocula gustul pentru ele jucându-1 pe Moliere în familie ori stârnindu-le imaginaţia cu poveştile unor destine de excepţie: Amundsen, Adrienne Bolland, Pierre Savorgnan de Brazza, Magellan, Livingston, Hillary, Mermoz Punerea în mişcare a neuronilor nu se opreşte aici Trăiască mintea sănătoasă Continuaţi fără moderaţie cu puştii, curiozitatea lor, o dată îndepărtată de ecranul televizorului, este de-a dreptul bulimică Scotociţi prin reviste, prin cărţi în căutarea minunilor naturii, după care duceţi-i la minunile respective Inventivitatea speciilor este de necrezut, să ne gândim doar la cucul care profită de absenţa din cuib a unei femele din altă specie ca să-şi strecoare pe furiş oul în mijlocul celor deja existente; oul său este identic, deci imposibil de reperat, astfel că va fi clocit de mama adoptivă fără voie Puiul de cuc iese din ou înaintea aşa-zişilor lui fraţi Prima sa faptă este un genocid: îi aruncă pe ceilalţi pui peste marginea cuibului Când ajunge la maturitate, după ce a fost crescut de mama adoptivă, fără a nutri vreo ranchiună faţă de părinţii naturali, care l-au abandonat, li se alătură spontan în Africa, parcurgând în zbor două mii de kilometri ! La fel de stranie este povestea unei specii de broaşte descoperite în Australia în anii '80 şi acum dispărute din cauza poluării Imediat după ce se oua, femela îşi înghiţea ouăle, care cădeau în stomacul transformat dintr-o dată în lac interior; după aceea nu ingera nimic timp de trei săptămâni, interval în care mormolocii creşteau în linişte, transformându-se în broscuţe Aş putea să scriu pagini peste pagini de anecdote uluitoare care demonstrează că, într-adevăr, cultura este un vector fundamental al stării de bine Arta, cale de realizare personală, poate chiar să se dovedească o terapie miraculoasă De câte ori n-am auzit despre persoane suferinde care-şi regăsesc brusc sănătatea fiind salvate de revelaţia unei pasiuni ! Mulţumită emisiunilor mele am posibilitatea să adun aceste mărturii; ele sunt atât de numeroase, încât aş putea alcătui o carte de sine stătătoare, cu alură de basm Cititorul este atras întotdeauna de o formulă de genul „A fost odată ca niciodată" o femeie micuţă, zveltă, cu temperamentul la fel de discret ca aspectul fizic, cu privirea distrată, dar buzele într-un veşnic surâs lăsând impresia că ar nutri vreun interes pentru lumea înconjurătoare Nu era prea vorbăreaţă doamna, cu toate acestea mulţi îşi croiau drum pe la căsuţa ei din capătul satului şi se învârteau pe sub ferestre cu un buchet de flori în mână, ascultându-i cântecul de privighetoare Melodia, plină de farmec, se revărsa împrejur până la cimitirul aflat nu departe Şi iată că, într-o bună zi, nu s-a mai auzit nici un sunet Femeia fusese internată în spital cu o boală gravă Cancer fulgurant, s-a răspândit zvonul, confirmat de soţul fantomatic, rătăcitor prin lume cu afaceri După trei săptămâni, medicina şi-a recunoscut neputinţa şi a acceptat ca tânăra condamnată să-şi sfârşească zilele vegheată de sora ei, al cărei soţ poseda o galerie de artă Eu ştiu povestea de la acest cumnat, care mi-a spus că nu muzica era bucuria supremă a doamnei, ci pictura Ea picta demult - tablourile nu meritau să fie expuse, dar încurajările soţului o făcuseră să rămână în faţa şevaletului La vârsta de 45 de ani, dânduşi seama că laudele erau exagerate, a renunţat dintr-o dată la pensulă şi paleta de culori De acum nu mai aştepta decât să treacă pe lumea cealaltă Iată însă că drăgălăşeniile surorii sale i-au adus din când în când surâsul pe buze; în plus, cumnatul i-a promis că-i va expune lucrările dacă se apucă de treabă I-a spus că el credea în talentul el, l-a oferit chiar un şevalet ce-i aparţinuse lui Bssarro, cumpărat la licitaţie cu câţiva ani in urmă Pentru a-i face plăcere şi a o convinge să reia pictura i-a propus să-şi schimbe radical sursa de inspiraţie, să renunţe la naturile moarte şi să se îndrepte spre arta abstractă La început ezitantă, mâna femeii a căpătat curaj, cumnatul era prezent mereu cu încurajările, încet-încet au început să se contureze nişte lucrări remarcabile Desigur, nu nişte capodopere, dar destul de bune încât să poată fi atârnate pe pereţii unor case de vacanţă Se împlinesc cinci ani de când moartea iminentă a fost alungată Nu e vorba de o simplă retragere a maladiei, ci de vindecarea totală, atestată, la scanner nu se mai observă nici o urmă de metastază Iată dovada indubitabilă a faptului că fiecare trebuie să-şi caute propria cale de creativitate Cu toţii o avem undeva, în stadiu latent Posibilităţile de exprimare sunt infinite, de la simpla îndemânare la bricolaj până la alergarea nebunească a degetelor pe clapele pianului ! Mens sana in corpore sano Nu trebuie uitat niciodată preceptul acesta, nici după ce am identificat filonul desăvârşirii Binefacerile spiritului se hrănesc din cele ale trupului Cultura are, de altfel, şi o componentă fizică Corpul este supus regulii vibratorii a tobei, este tensionat, cel mai mic frison face ca toate celulele să oscileze în rezonanţă Ce prejudiciu poate să provoace înecarea în grăsime ! Respiraţia dificilă, talia îngroşată ! Câtă bucurie aduce fuziunea cu propriul trup, senzaţia unei prezenţe în sine ! O încarnare ce ar stârni invidia zeilor Exerciţiul fizic merită efortul trezirii în zori, chiar dacă soneria, oricât ar fi de blândă, aduce mai degrabă a trompetă Este crucial momentul în care opriţi cu o mână furioasă balamucul deşteptătorului şi apoi vă lăsaţi răpiţi de ispita dulce a leneviei pentru un vis în plus Amintiţi-vă de hotărârea luată cu entuziasm la culcare, gândiţi-vă că autonomia înseamnă disciplină fără ordinele adjutantului Nu cedaţi: respiraţi profund, întindeţi-vă, treceţi pe la baie şi apoi, în pielea goală, culcaţi-vă pe podea Un truc ce ajută la trezire este atacarea abdominalilor Faceţi exerciţiul bicicletei cu picioarele, dar cu mare atenţie În ciuda micii dureri resimţite, beneficiile sunt practic instantanee Energia se manifestă de îndată şi simţiţi că ieşiţi din ceaţă, că renaşteţi După aceasta vă ridicaţi şi staţi în picioare în faţa unei suprafeţe reflectorizante (oglindă, fereastră); urmează exerciţiile pentru bust şi aici se vădeşte importanţa nudităţii, căci gimnastica matinală nu înseamnă doar efort, ci şi favorizarea respectului de sine care este primordial pentru moral, în ultimele douăzeci de minute sculptaţi-vă braţele şi pectoralii cu greutăţi de cinci kilograme În total 55 de minute în stilul grecilor antici încheiate prin spălarea cu apă rece Ritualul este obligatoriu cotidian, chiar dacă vă aflaţi în călătorie la celălalt capăt al lumii trebuie să aveţi halterele în valiză ca să vă puteţi sărbători, ca să închinaţi un imn vieţii ! Fiţi liniştiţi, la început este suficient un sfert de oră În pofida acestei concesii, unii mă acuză de tot ce poate fi mai rău, spunând chiar că aş fi drogat! Analogia e absurdă, caracteristicile drogului sunt renunţarea la sine, deresponsabilizarea, incapacitatea de a rezista dorinţei, reducerea voinţei la zero, supunerea totală, respingerea efortului exact contrarul sportului, care necesită investirea deplină a fiinţei, trup şi minte deopotrivă, întăreşte caracterul, motivează, exaltă Sportul reprezintă un mijloc excelent de punere în valoare! într-adevăr, determină crearea de endorfine, generând euforia pe cale naturală, fără nici un efect secundar nociv După o zi de muncă, pentru a vă recăpăta dinamismul şi a vă goli creierul de problemele neplăcute nimic nu este mai bun ca mersul pe jos rapid Ar trebui să fie mulţi practicanţi ai jogging-ului în ţările occidentale, mai ales în Franţa, care deţine, cu 25% din populaţie, sinistrul record la consumul de antidepresive Sportul este o terapie, revigorează mintea, elimină toxinele, regenerează celulele, combate îngrăşarea, întăreşte inima, conferă supleţe arterelor, întinereşte pielea şi, cu toate acestea, lipseşte cu desăvârşire din cursurile de formare a medicilor Aşadar, sportul şi nutriţia, bazele fundamentale ale prevenirii îmbolnăvirilor, se reduc pentru mediul academic la recomandări vagi şi pioase formulate în lozinci: „Faceţi sport", „Abuzul de alcool dăunează sănătăţii", „Mâncaţi cinci fructe şi legume pe zi", „Pentru sănătatea dumneavoastră evitaţi consumul de alimente prea grase, prea sărate, prea dulci" etc Un aspect total ignorat de aceste campanii este sexul Nu există un tabu mai mare decât plăcerea B ignorată, evocată, numai in legătură cu maladiile „ruşinoase", cu SIDA şi, în fine, recuperată prin prescrierea de Viagra® În treacăt, să desacralizăm pilula albastră, această nouă înşelătorie medicamentoasă Pastila nu reprezintă o grefă, ea întăreşte organul prin dilatarea vaselor, chimia acţionează pentru că la nivel fiziologic mai există încă o capacitate de funcţionare; păi dacă e aşa, de ce să nu preferăm, în locul unor performanţe meteorice şi artificiale, restaurarea prin alimentaţie adecvată şi sport, metodă ce aduce înapoi libidoul, această delicioasă extravaganţă a spiritului, autentic barometru al sănătăţii Lipsa fantasmelor scoate la iveală disfuncţii majore Fantasmele nu sunt niciodată morbide, sinistre la individul echilibrat şi pe deplin sănătos Perversiunea este generată de frustrare sau persecuţie Maniacul sexual se electrizează la vederea răului, a terorii pe care o provoacă altcuiva, această supratensiune a ororii este cea care-1 împinge să acţioneze Mobilul său nu e de fapt plăcerea, dar fundalul cultural iudeocreştin ne oprimă şi acum minţile şi se încăpăţânează să echivaleze josnicia cu sexul Plăcerea este intrinsec murdară, după cum o demonstrează o anchetă realizată recent pe 13 000 de persoane între 18 şi 69 de ani, căci, dacă 90% dintre bărbaţi şi 67% dintre femei mărturiseau că se masturbează din când în când, 75% dintre bărbaţi şi 82% dintre femei afirmau că încearcă un sentiment de vinovăţie şi de ruşine Dorinţa de orgasm este totuşi legitimă, chiar dacă frustraţii, ca să se liniştească şi să se convingă de normalitatea propriei situaţii, denunţă dictatura plăcerii, intolerabila obligaţie la juisare ! Probabil că suferinţele lor sunt foarte intense dacă-şi pierd în asemenea măsură discernământul Să amintim că dictatura înseamnă aservire şi deci supunere, că plăcerea sexuală este o senzaţie paroxistică la care avem dreptul cu toţii, că a nu încerca să profităm de această fenomenală capacitate constituie o adevărata ofensă la adresa naturii Trăirea exploziei orgasmice este un drept, ba nu, ce spun, o îndatorire de realizare personală ! A sosit momentul să reabilitam plăcerea, ea este indispensabilă existenţei înseşi, corpul privat de ea obţine satisfacţia pe furiş, prin trepidaţii clandestine în timpul somnului Plăcerea e o simfonie, mintea jucând rolul dirijorului, iar trupul pe acela al instrumentului ce intră în rezonanţă cu ajutorul sportului şi nutriţiei revigorante Prin alergarea solitară cotidiană se rafinează capacitatea de a reacţiona la stimuli, iar frenezia este absolut necesară partiturii, întrucât armonizează corpul şi spiritul Contrar unei păreri larg răspândite, femeile sunt mai talentate decât bărbaţii, înlănţuie gamele, concertul poate începe ! Nu trebuie uitată plăcerea totală pe care o stârneşte valsarea în eter cu partenera Deflagraţia este o sublimare a Amorului Cu toate acestea, bărbatul nu este decât însoţitorul catapultei extraterestre: atunci când el se disipă în scânteile focului de artificii, femeia este iluminată în continuare de extaz, gata să ardă în „divinele desfrâuri"16 Acapararea celuilalt reprezintă un aspect deviant al culturii noastre Cel care pretinde că guvernează singur incandescenţa simţurilor, în pofida limitărilor fiziologice, suferă de o hipertrofiere a egoului Această deosebire dintre bărbat şi femeie din perspectiva menţinerii incandescenţei impune formularea unor întrebări Cu ce drept întrerupem noi celesta escapadă a iubitei ? Dragostea înseamnă generozitate, ne stârneşte dorinţa de a-1 face fericit pe celălalt în faţa acestei evidenţe vă propun să meditaţi la o cugetare a lui Philibert Commerson, savant naturalist care l-a însoţit pe Louis Antoine de Bougainville în turul lumii efectuat pe vasul La Boudeuse Iată ce-i sugerează, în Tahiti, spectacolul iubirii în deplină libertate, debarasat de amprenta apăsătoare a religiei, acestui spirit iluminist: Născuţi sub cerul cel mai albastru, hrăniţi cu fructele unui pământ fecund, ocârmuiţi de taţii de familie şi nu de regi, ei nu cunosc alt zeu în afară de Amor Toate zilele îi sunt consacrate, întreaga insulă este templul său, toate femeile îi sunt altare, toţi bărbaţii fac jertfe în cinstea lui Şi cum sunt femeile, mă veţi întreba ? 16 Tema romanului meu autobiografic Mes divines debauches Le Rocher, 2007 Rivalizează cu georgienele ca frumuseţe, sunt surorile Graţiilor lipsite de veşminte Acolo, nici ruşinea, nici pudoarea nu-şi exercita tirania: voalul uşor ca o petală flutură după bunul plac al vântului şi dorinţelor, actul de a crea un seamăn este o faptă religioasă, preludiile sunt încurajate de urările şi cântecele întregii populaţii strânse la un loc, iar sfârşitul e sărbătorit prin aplauzele generale; orice străin e primit să participe la aceste fericite mistere, invitarea veneticilor este chiar o îndatorire de ospitalitate, astfel că bunul utopian17 juisează necontenit, fie din sentimentul propriilor plăceri, fie la vederea celor trăite de alţii Un cenzor cu ochelari de cal va vedea în asta doar o revărsare a moravurilor, o prostituţie oribilă, cinismul cel mai neruşinat; ar însemna să se înşele drastic, dovedind că nu cunoaşte starea omului natural, lipsit de orice prejudecată şi urmărind, fără remuşcări şi fără a sfida pe cineva, dulcile impulsuri ale unui instinct întotdeauna sigur, deoarece încă nu a degenerat în raţiune Această odă închinată plăcerii de Philibert Commerson este de-a dreptul electrizantă ! În filigran, ea indică şi influenţa exercitată de mentalităţile noastre asupra sănătăţii: o societate în care gelozia a fost eradicată e mai radioasă, mai plină de vitalitate decât cea marcată de oribilul flagel Trebuie ştiut că în Franţa gelozia macină 82% dintre cupluri (căsătorite, în concubinaj, legături ilegitime), că este principala cauză a violenţei conjugale, a crimelor între parteneri de viaţă şi a sinuciderilor şi că, fără ca vreo anchetă să o demonstreze, se poate presupune că generează un mare număr de depresii ale căror victime apelează la ajutorul farmacopeei Încă un exemplu de alinare artificială fără ambiţia vindecării, modalitate prin care medicina ne ucide SĂNĂTATEA E REVOLUŢIONARĂ ! Să visăm puţin Ce vacarm ar fi dacă dumneata, cititorul convins de argumentele mele, ţi-ai schimba, nici una, nici două, modul de viaţă, ba mai mult, mânat de credinţă, te-ai apuca să-ţi converteşti anturajul; cum ar fi dacă, în contextul actual de nemulţumire generală, contagiunea s-ar transforma în epidemie şi majoritatea concetăţenilor noştri ar adopta într-o bună zi noile comportamente ? Sănătatea e revoluţionară ! 17 Commerson botezase Tahiti Utopia, după numele dat de Thomas More Republicii ideale Pe de altă parte, cei dependenţi de mâncărurile nocive ar fi liberi să-şi consume otrava, nimeni nu-i va trimite la spânzurătoare, societatea fericirii depline se va impune încet, cu blândeţe, prăbuşirea unor întreprinderi industriale nu va duce la haos economic, căci, în acelaşi timp, se profilează o nouă industrie, aceea a artei, a culturii, a sportului, toate aceste activităţi fiind practicate de nişte indivizi care nu mai sunt făcuţi să consume prin infantilizare, deoarece şi-au recucerit statutul de cetăţean Ruptura va fi extraordinară, îi va scoate din fire pe politicienii de stânga şi de dreapta deopotrivă; aceştia, împotmoliţi de atâta vreme între reforme, vor privi neputincioşi cum le zboară din mâini frâiele în toiul unei cavalcade nebuneşti Şi ce-ar fi dacă sănătatea ar reprezenta calea înţelepciunii capabilă, prin autodisciplina pe care o impune, să distrugă toate egoismele care conduc omenirea spre prăpastie ? Şi ce-ar fi dacă aplicarea acestei revoluţii de către un mare număr de oameni ar determina apariţia unei societăţi cu o economie duală ? Cum ar fi dacă industria născută din mobilizarea personală în sport, artă şi cultură ar avea o activitate suficientă încât să creeze o nouă piaţă care, deşi nu s-ar baza pe productivitate, ar constitui, cu toate acestea, o sursă de profit ? Cetăţeanul şi-ar păstra atunci locul de muncă în economia clasică, dar cu jumătate de normă, şi şi-ar găsi o retribuţie suplimentară în activitatea de creaţie Nu strigaţi că e vorba de o utopie ! Optarea pentru sănătate, iniţiativă individuală, obligă la crearea unei lumi noi Bugetele colosale din sportul profesionist ar fi reduse şi redistribuite prin sponsorizare la nivel local Toate cheltuielile făcute în prezent pentru sănătate ar fi transformate în investiţii în această nouă industrie, în aceeaşi direcţie fiind orientate, prin stimulente fiscale, şi profiturile întreprinderilor În fine, cetăţenii sănătoşi, pe care munca i-a uzat mai puţin, vor ieşi la pensie mai târziu Acestea sunt doar câteva idei, oamenilor politici - în prezent depăşiţi de situaţie - le revine sarcina de a extrapola soluţiile acestei mutaţii spontane Ce oportunitate excelentă pentru Nicolas Sarkozy, sportiv convins, ales graţie imaginii de vitalitate pe care o emană, simbol al rupturii ce stârneşte entuziasmul popular - ar fi de ajuns să schimbe lozinca „Munciţi mai mult pentru a câştiga mai mult" cu „Realizaţivă mai mult ca să trăiţi mai mult"! Mai mult decât atât, principiul societăţii cu economie duală are avantajul că s-ar elimina situaţia în care o parte a omenirii se îndoapă în detrimentul propriei sănătăţi şi al popoarelor ce mor de foame S-ar impune atunci repartiţia alimentară, cu rezultate optime pentru mediul înconjurător şi, în plus, o reducere serioasă a poluării generate prin fabricarea şi eliminarea medicamentelor Din farmacopeea chimică n-ar rămâne decât moleculele indispensabile pentru acompanierea magistralelor şi miraculoaselor operaţii de refacere după accidente, de transplant ori extirpare a tumorilor, intervenţii care, aşa cum am afirmat deja, vor necesita întotdeauna cercetări dinamice şi riguroase În acest fel, sănătatea ar aboli „medicina care ucide " Exemple de cure de revitalizare • Copii şi adolescenţi, creştere * Femei însărcinate sau care alăptează • Oboseală, astenie, surmenaj Revitalizanţi polivalenţi Seminţe încolţite, spirulină, suc de orz verde Spirulină, seminţe încolţite Seminţe încolţite, lapte de iapă, ginseng, lăptişor de matcă, lapţi, spirulină Spirulină, chlorella, seminţe încolţite Revitalizanţi specifici Litothamn, fosfor marin Ulei de limba-mielului Omega 3 • Sportivi, Siliciu activitate fizică semnificativă * Echilibru psihic Ginseng, lăptişor de Omega 3, ulei de melisă matcă, ginkgo Activitate intelectuală susţinută • Menopauză, Ginseng, lăptişor de Ulei de portocal, ulei de limbaandropauză matcă mielului, Omega 3 • Acidifierea Suc de orz verde Lithothamn, siliciu terenului, osteoporoză • Probleme osteoSeminţe încolţite, lapte de articulare iapă, spirulină • Teren alergic Ulei de chimen negru, ulei de ficat de rechin, ulei de melisă • Insuficienţe Suc de orz verde, seminţe Propolis, echinacea, ulei esenţial imunitare încolţite, alga chlorella, complex de oregano, ulei de chimen negru, alchilgliceroli, acerola, ciuperci Susţinere în cazul de antioxidant medicinale (China, Japonia), maitake, unor afecţiuni grave shitake, reishi • Prevenirea Ginkgo, acerola (vişină Omega 3, siliciu braziliană) maladiilor cardiovasculare Seminţe încolţite, • Persoane în Siliciu, omega 3, luteină vârstă spirulină, suc de orz verde, ginkgo ANEXĂ Chiar şi atunci când este excelentă, sănătatea este supusă hazardului sistemulul imunitar; ca s-o ajutăm, trebuie să recurgem la diverse trucuri dinamizante De zi cu zi Acerola: cireaşă din Caraibe foarte bogată în vitamine asimilabile: 1 comprimat în fiecare dimineaţă Magneziu marin (pentru a-mi menţine ritmul sportiv de două ore de antrenament cu o sud arie intensă: 3 gelule), asociat cu un caşet de zinc care favorizează fixarea magneziului Polen proaspăt: două linguri la micul dejun Ceai verde • 2 linguri de goji (fructe mici asemănătoare coacăzelor) puse la înmuiat cu o seară înainte (excelent pentru tonifiere, unul dintre fructele cele mai bogate în diverse vitamine) Iarna: ceaiuri de băut pe parcursul zilei: • Amestec de sarriette cimbru, rozmarin, echinacea • Cură de clorură de magneziu (câh!) care dinamizează sistemul imunitar: 3 săptămâni în octombrie, 3 săptămâni în aprilie Contra contuziilor, rănilor, entorselor: cataplasmă de argilă care trebuie schimbată o dată la două ore În alternanţă, comprese cu frunze de varză verde (chinezească) bio zdrobite ca să elibereze clorofila Gripă: uleiuri esenţiale:  Ravensarae, ulei antiviral cu efect de reechilibrare generală, decontractant muscular  Niaouli - antibacterian şi antiviral  Eucalipt Echilibrarea stomacului: o lingură de praf de argilă într-un pahar de apă Energizare rapidă: 2 linguriţe de guarania intr-un pahar de apă Regim alimentar:  Fructe: mere, pere, kiwi şi, în funcţie de anotimp, caise, struguri  Fructe uscate (bogate în calciu): migdale, nuci, alune, prune, smochine, curmale; la fiecare masă, seminţe încolţite; alfalfa, hazmaţuchi, ridichi, broccoli În plus, dacă nu reuşiţi să învingeţi tentaţia spre ciuguleală, îndrăzniţi să postiţi o săptămână, asociind postul cu plimbări lungi; veţi scăpa astfel pentru totdeauna de tirania stomacului şi veţi beneficia de o bună dezintoxicare generală 